
Евразия экономикалык бирлигинин биологиялык дары-дармек каражаттарына изилдөөлөрдү жүргүзүү эрежелерине өзгөртүүлөрдү киргизүү жөнүндө

1. Евразия экономикалык бирлиги жөнүндө  2014-жылдын 
29-майындагы Келишимдин 30-беренесине, 2014-жылдын 23-декабрындагы Евразия экономикалык бирлигинин алкагында дары-дармек каражаттарын жүгүртүүнүн бирдиктүү принциптери жана эрежелери жөнүндө макулдашуунун 6-беренесине, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин 1-тиркемесинин 
88-пунктуна ылайык Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2016-жылдын 
3-ноябрындагы № 89 чечими менен бекитилген Евразия экономикалык бирлигинин биологиялык дары-дармек каражаттарына изилдөөлөрдү жүргүзүү эрежелерине тиркемеге ылайык өзгөртүүлөр киргизилсин.
2. Ушул чечим расмий жарыяланган күндөн тартып 180 календардык күн өткөндөн кийин күчүнө кирет.

	ТИРКЕМЕ
Евразия экономикалык комиссиясынын Кеңешинин 2022-жылдын 15-июлундагы №110 чечимине ылайык




	Евразия экономикалык бирлигинин биологиялык дары-дармек каражаттарына изилдөөлөрдү жүргүзүү эрежелерине киргизилген
ӨЗГӨРТҮҮЛӨР 

1. Текст боюнча тиешелүү жөндөмөдөгү «Комиссия тарабынан бекитилген Бирликтин талаптагыдай өндүрүштүк практикасынын эрежелери» деген сөздөр тиешелүү жөндөмөдөгү «Өндүрүштүк практика эрежелери» деген сөздөргө, «Комиссия тарабынан бекитилген Бирликтин фармакопеясы» деген сөздөр тиешелүү жөндөмөдөгү «Бирликтин фармакопеясы» деген сөздөргө алмаштырылсын; тиешелүү жөндөмөдөгү «Комиссия тарабынан бекитилген талаптагыдай лабораториялык практика эрежелери» деген сөздөр тиешелүү жөндөмөдөгү «Лабораториялык практика эрежелери» деген сөздөргө, «Комиссия тарабынан бекитилген Бирликтин фармакологиялык көзөмөлүнүн талаптагыдай практикасынын эрежелери» деген сөздөр, тиешелүү жөндөмөдөгү «Комиссия тарабынан бекитилген Бирликтин фармакологиялык көзөмөлүнүн талаптагыдай практикасынын эрежелери» деген сөздөр тиешелүү жөндөмөдөгү «Фармакологиялык көзөмөлдүн практикасынын эрежелери» деген сөздөргө алмаштырылсын; тиешелүү жөндөмөдөгү «Комиссия тарабынан бекитиле турган медицинада колдонуу үчүн дары-дармек каражаттарын каттоо жана экспертизалоо эрежелери» деген сөздөр тиешелүү жөндөмөдөгү «Каттоо жана экспертизалоо эрежелери» деген сөздөргө, «Медицинада колдонуу жана фармакологиялык көзөмөлдүн талаптагыдай тажрыйбасы үчүн дары-дармек каражаттарын каттоо жана экспертизалоо эрежелери» деген сөздөр  «Каттоо жана экспертизалоо эрежелери жана фармакологиялык көзөмөлдүн практикасынын эрежелери» деген сөздөргө алмаштырылсын.
2. I бөлүктүн төртүнчү абзацы «дары-дармек каражаттарын өндүрүүчүлөрдүн» деген сөздөрдөн кийин «кан алуу (текшерүү) боюнча мекемелердин» деген сөздөр менен толукталсын.
3. 1-главада:
а) 2.3.2.1. пунктунун экинчи абзацынын экинчи сүйлөмүндөгү «Евразия экономикалык бирлигинин Фармакопеясы» (мындан ары – Бирликтин фармакопеясы) деген сөздөр «Евразия экономикалык комиссиясынын Коллегиясынын 2020-жылдын 11-августундагы № 100 чечими менен бекитилген Евразия экономикалык бирлигинин фармакопеясы (мындан ары – Бирликтин фармакопеясы)» деген сөздөргө алмаштырылсын, же»;
б) көрсөтүлгөн главанын тиркемесиндеги номерленген баш сөздөгү «изилдөө» деген сөз «изилдөөлөр» деген сөзгө алмаштырылсын. 
4. 2-главанын 6. В.1. пунктунун экинчи абзацынын биринчи сүйлөмүндөгү «Комиссия тарабынан бекитилген Бирликтин талаптагыдай өндүрүштүк практика эрежелери менен» деген сөздөр «Евразия экономикалык комиссиясынын Кеңешинин 2016-жылдын 3-ноябрындагы № 77 чечими менен бекитилген Евразия экономикалык бирлигинин талаптагыдай өндүрүштүк практика эрежелери менен» (мындан ары – Өндүрүштүк практика эрежелери)» деген сөздөргө алмаштырылсын. 
5. 4-главанын 5.2-пунктунда:
биринчи сүйлөмдөгү «Комиссия тарабынан бекитилген Бирликтин талаптагыдай өндүрүштүк практикасы» деген сөздөр «өндүрүштүк практика» деген сөздөргө алмаштырылсын;
үчүнчү сүйлөмдөгү «Комиссия тарабынан бекитилген Бирликтин талаптагыдай лабораториялык практика эрежелери менен» деген сөздөр «Евразия экономикалык комиссиясынын Кеңешинин 2016-жылдын 3-ноябрындагы № 81 чечими менен бекитилген дары-дармек каражаттарын жүгүртүү чөйрөсүндө Евразия экономикалык бирлигинин талаптагыдай өндүрүштүк практика эрежелери менен» (мындан ары – Лабораториялык практика эрежелери)» деген сөздөргө алмаштырылсын.
6. 6-главанын 2.4-бөлүкчөсүндөгү биринчи сүйлөмдөгү «Комиссиянын» деген сөз «Евразия экономикалык комиссиясынын» деген сөздөргө алмаштырылсын. 
	7. 8-главада:
а) 6.5-бөлүктүн экинчи абзацынын экинчи сүйлөмүндөгү «Комиссия тарабынан бекитилген Бирликтин дары-дармек каражаттарына жана медицинада колдонуу үчүн дары-дармек каражатынын жалпы мүнөздөмөсүнө» деген сөздөр «Евразия экономикалык комиссиясынын Кеңешинин 2016-жылдын 3-ноябрындагы № 88 чечими менен бекитилген дары-дармек каражатына жана медицинада колдонуу үчүн дары-дармек каражатынын жалпы мүнөздөмөсүнө» деген сөздөргө алмаштырылсын; 
б) 6.6-бөлүмчөнүн экинчи сүйлөмүндөгү «дары-дармек каражаттарын медицинада колдонуу боюнча нускамага карата талаптарга жана медицинада колдонуу үчүн Бирликтин дары-дармек каражатынын жалпы мүнөздөмөсүнө» деген сөздөр «дары-дармек каражатын медицинада колдонуу боюнча нускамага карата талаптарга жана медицинада колдонуу үчүн дары-дармек каражатынын жалпы мүнөздөмөсүнө» деген сөздөргө алмаштырылсын;
в) 9-бөлүмчөнүн төртүнчү сүйлөмүндөгү «дары-дармек каражаттарын медицинада колдонуу боюнча нускамага карата талаптарга жана медицинада колдонуу үчүн Комиссия тарабынан бекитиле турган дары-дармек каражатынын жалпы мүнөздөмөсүнө» деген сөздөр «дары-дармек каражатын медицинада колдонуу боюнча нускамага карата талаптарга жана медицинада колдонуу үчүн дары-дармек каражатынын жалпы мүнөздөмөсүнө» деген сөздөргө алмаштырылсын.
8. 11-главанын 4.6-бөлүмчөсүнүн биринчи абзацынын биринчи сүйлөмүндөгү «Комиссия тарабынан бекитилген Бирликтин фармакологиялык көзөмөлүнүн талаптагыдай практика эрежелери» деген сөздөр «Евразия экономикалык комиссиясынын Кеңешинин 2016-жылдын 3-ноябрындагы № 87 чечими менен бекитилген Евразия экономикалык бирлигинин фармакологиялык көзөмөлүнүн талаптагыдай практика эрежелери (мындан ары – Фармакологиялык көзөмөл практикасынын эрежелери)» деген сөздөргө алмаштырылсын. 
9. 14-главанын Р.3.5 экинчи пунктунун экинчи абзацынын экинчи сүйлөмүндөгү «Комиссия тарабынан бекитилген Бирликтин талаптагыдай өндүрүштүк практикасы» деген сөздөр «өндүрүштүк практикасы» деген сөздөргө алмаштырылсын.
10. 15-главанын 1.1-бөлүмчөсүнүн биринчи сүйлөмүндөгү «медицинада колдонуу үчүн Комиссия тарабынан бекитилген дары-дармек каражаттарын каттоонун жана экспертизалоонун эрежелери» деген сөздөр «Евразия экономикалык комиссиясынын Кеңешинин 2016-жылдын 3-ноябрындагы 
№ 78 чечими менен бекитилген медицинада колдонуу үчүн дары-дармек каражаттарын каттоо жана экспертизалоо эрежелери (мындан ары – Каттоо жана экспертизалоо эрежелери)» деген сөздөргө алмаштырылсын.
11. 15.4-главада:
	а) «Каражатты колдонуунун эки жолунун натыйжалуулугун көрсөтүү» 4.2-бөлүмчөсүндөгү «Комиссия тарабынан бекитилген Бирликтин тийиштүү клиникалык практика эрежелери» деген сөздөр ««Евразия экономикалык комиссиясынын Кеңешинин 2016-жылдын 3-ноябрындагы № 79 чечими менен бекитилген Евразия экономикалык бирлигинин талаптагыдай клиникалык практикасынын эрежелерине» деген сөздөргө алмаштырылсын;
б) 4.4-бөлүмчөсүндө биринчи сүйлөмүндө «Медицинада колдонуу үчүн дары-дармек каражаттарын каттоо жана экспертизалоо эрежелери менен» деген сөздөр «Каттоо жана экспертизалоо эрежелери менен» деген сөздөргө алмаштырылсын; 
12. 15.8-главанын 7-бөлүмүнүн биринчи абзацындагы «Медицинада колдонуу үчүн дары-дармек каражаттарын каттоо жана экспертизалоо эрежелери менен» деген сөздөр «Каттоо жана экспертизалоо эрежелери менен» деген сөздөргө алмаштырылсын. 
13. 18-главанын 4-бөлүгүнүн акыркы абзацындагы «Бирликтин талаптагыдай клиникалык практика эрежелеринин» деген сөздөр «Евразия экономикалык бирлигинин талаптагыдай клиникалык практика эрежелеринин» деген сөздөргө алмаштырылсын. 
14. Төмөнкү мазмундагы 19-23-главалар менен толукталсын:
«19-глава. Кандын плазмасынын негизги досьесин (мастер-файлын) түзүү
1. Жалпы жоболор
1. Кан плазмасынын негизги досьеси (мастер-файлы) (мындан ары – плазманын негизги досьеси) Каттоо жана экспертизалоо эрежелеринин №1 тиркемесинин III бөлүгүндө көрсөтүлгөн маалыматтарды камтууга тийиш. Кан плазмасын өндүрүү үчүн колдонулуучу баштапкы материалдар Бирликтин фармакопеясынын талаптарына, ал эми ал жок болгон учурда мүчө мамлекеттердин фармакопеяларынын талаптарына жана Өндүрүштүк практика эрежелерине шайкеш келүүгө тийиш.
Донордук канды чогултууда кан донору жаатында мүчө мамлекеттердин мыйзамдарынын талаптары сакталууга тийиш.
Ушул главанын жана ушул Эрежелердин 20-главасынын максаттары үчүн төмөндөгүлөрдү билдирген түшүнүктөр колдонулат:
«аудит» – жумуш чынында эле белгиленген эрежелерге, протоколдорго жана жол-жоболорго ылайык аткарылып жаткандыгын тастыктоо жана текшерилип жаткан критерийлерди сактоо деңгээлин аныктоо максатында ушул тастыктоонун объективдүү баалоосун алуунун системалуу көз карандысыз документтештирилген процесси;
«карантиндик сактоо» – кан компоненттерин же келип түшкөн материалдарды (реагенттерди) кабыл алуу, чыгаруу же ылгоо мөөнөтүн  күтүүдө кандын компоненттерин же келип түшкөн материалдарды (реагенттерди) физикалык изоляциялоо;
«квалификациялык изилдөөлөр» – тышкы булак тарабынан даярдалган укмуштай деп саналган үлгүлөрдү талдоо түрүндө алар өз милдеттерин аткаруу учурунда лабораториялык кызматкерлердин компетенттүүлүгүн (иштерин) баалоо максатында туруктуу негизде жүргүзүлүүчү изилдөөлөр;
«плазма» – кандын клеткалары тең салмакта турган адам канынын суюк бөлүгү;  
«фракциялоо үчүн плазма» – антикоагулянтты камтыган кабыл алуучу идиште чогултулган кандан клеткалык элементтер бөлүнгөндөн кийин калган же үзгүлтүксүз чыпкалоонун (фильтрация) же центрифугалоонун жардамы менен бөлүнгөн жана плазмадан алынган дары-дармек каражаттарын өндүрүүгө  арналган адам канынын суюк бөлүгү;
«байкоого алынуусу» – кандын же андан алынган кандын компоненттеринин өзүнчө бирдигин донордон тартып багытталган жерине (реципиент, дары-дармек каражаттарын өндүрүүчү, утилизациялоочу жай) чейин жана кайра кайрылуу багытында плазма өндүрүүчүнүн байкоого алынуучулук жөндөмдүүлүгү;
«плазма пулу» – вирустук маркерлерге карата сынала турган плазманын бир нече дозаларынын биринчи бир тектүү биригүүсү (мисалы, криопреципитатты алып салгандан кийин);
«ретроспективдүү анализ» – бул аны пайда кылган себептердин төмөндө келтирилгендердин баарынан көз карандысыз ушул терс донацияга чейин аз дегенде 6 айдын ичинде мурдагы донацияларды кайра байкоо жүргүзүү жана кошумча сыноолорду жүргүзүү жолу менен аткарыла турган плазманын бирдиги (терс донация) чыгарылбаган учурда стандарттык операциялык жол-жобо боюнча жүргүзүлө турган жана документтештириле турган баалоо:
донор үчүн ден-соолуктун критерийлерине донордун туура келбегендиги;
донордун вирустук маркерлери боюнча мурдагы терс вирустук маркерлердин баардыгы боюнча оң болгон кийинки донациялардын болушу;
вирустук маркерлерге карата плазманы тестирлөө жол-жоболорунун бузулушу; 
донордо плазмадан алынган каражаттар (ВГA, ВГB, ВГC жана башка гепатит вирустары, ВИЧ-1 жана ВИЧ-2, ошондой эле башка маанилүү инфекциялык агенттер) аркылуу потенциалдуу жуктура турган агент тарабынан жуктурулган инфекциялык оорунун өнүгүшү;
донордо Крейцфельдт-Якоб (вБКЯ) оорусунун вариантынын өнүгүшү;
донорго чейин байкоого алынган гемотрансфузиондук инфекциянын кандын реципиентинде өнүгүшү же кандын компонентинен табылышы (табылышына шектенүү);
«плазманын негизги досьесинин сертификаты» – мүчө мамлекеттин ыйгарым укуктуу органы (эксперттик уюму) плазманын сапатынын Бирликтин фармакопеясынын беренелерине (монографияларына), ал эми алар жок болгон учурда – мүчө мамлекеттердин беренелерине (монографияларына), ошондой эле Өндүрүштүк практика эрежелерине дал келүүсүн ырастайт;
«кан алуу (текшерүү) боюнча мекеме» – адамдын канын же анын компоненттерин чогултуунун жана текшерүүнүн ар кандай аспектилери, эгерде алар канды куюу үчүн арналган болсо, аларды пайдалануунун максатына карабастан, аларды кайра иштетүү, сактоо жана сатуу үчүн жооптуу уюм же бирикме. Бул түшүнүк донордук канды жана анын компоненттерин клиникада пайдаланууну жүргүзө турган медициналык уюмдардын түзүмдүк бөлүмдөрүн камтыбайт;
«плазманын запастарын сактоо» – белгилүү (арыз берүүчү тарабынан негизделген) бир убакыттын ичинде плазманын бирдиктеринин сакталышын камсыз кылуучу процесс, анда плазманын пулдарын түзүү максатында алар колдонулганга чейин кандайдыр бир шектүү донацияларды алып коюуга жол берилет;
«кан (плазма) алуу борбору» –  анда кан же плазма чогултуу жүргүзүлө турган (кайра иштетүү жана сактоо мүмкүнчүлүгү менен) аянт (анын ичинде тестирлөө жүргүзүүчү аянты) же жайды билдирет.
2. Кан алуу (текшерүү) боюнча ар бир мекеме кандын жана анын компоненттеринин донорлугу жөнүндө ушул мамлекеттин мыйзамдарына ылайык мүчө мамлекеттин ыйгарым укуктуу органынын жактыруусун алууга тийиш. Дары-дармек каражаттарын өндүрүү үчүн колдонула турган плазманы кайра иштетүү, сактоо жана ташуу боюнча ишмердигин жүргүзүүчү кан алуу (текшерүү) мекемелери Өндүрүштүк практика эрежелерине дал келүүсүнө карата текшерүүдөн өтүүгө тийиш.
Плазманын негизги досьесинде ал алынган учурдан тартып бардык ортоңку аралык фракцияларды (анын ичинде криопреципитат), дары-дармек каражаттарынын же плазманын негизги досьеси аларга жайылтыла турган медициналык буюмдардын курамына кирген көмөкчү жана активдүү заттарды өндүрүү үчүн маанилүү болгон пулдун түзүлүшүнө чейинки плазма тууралуу жалпы маалымат камтылат.
0. Плазманын негизги досьесин сертификациялоо жол-жобосу криопреципитат жана башка баардык орто аралык продуктуларды өндүрүү процессинде плазманын негизги досьесин колдонуу учурунда милдеттүү болуп саналбайт. Плазманын пулунан башталган өндүрүш процесси тууралуу маалыматтар плазманын негизги досьесине кирбейт. Алар аны каттоого чейинки клиникалык изилдөө этаптарында турган дары-дармек каражатынын, медициналык буюмдун же жаңыдан иштелип чыга турган дары-дармек каражатынын каттоо досьесинин тиешелүү бөлүмдөрүндө көрсөтүлөт.
1. Плазманын негизги досьесине ушул главага ылайык бардык маалыматтарды киргизүү зарыл. Плазманын башка негизги досьелеринде камтылган маалыматтарга шилтемелерди берүүгө болбойт.
2. Ушул главада, эгерде плазманын башкы досьесин сертификациялоо жол-жобосу пайдаланылбаса,  плазманын негизги досьесинин түзүмү жана плазманы даярдаган мезгилден тартып аны пулга бириктиргенге чейинки плазманын негизги досьесинин курамында берилүүгө тийиш болгон же дары-дармек каражатынын каттоо досьесине киргизүү  зарыл болгон плазма тууралуу дайындар сыпатталды. 
3. Плазманын негизги досьесине Бирликтин корутундусун (сертификат, күбөлүк) берген арыз ээлери же катталган күбөлүк ээлери кандын плазмасынан алынган ар бир дары-дармек каражатынын (мындан ары – кан препараттары) катталган досьесиндеги плазманын негизги досьесине таянышы зарыл. Плазманын бир нече негизги досьесине таянууга уруксат берилет. Эгерде маалымат белгилүү бир дары-дармек каражатына тийиштүү болсо (мисалы, спецификалык иммуноглобулиндер каражаттарын өндүрүү учурунда колдонула турган донорлорду иммунизациялоо схемасы), аны кан препаратынын каттоо досьесинин 2.3.S бөлүгүнө киргизүү зарыл. Ушул көрсөтүлгөн маалымат плазманын негизги досьесине, ушул главада каралган учурлардан башка жагдайларда киргизилбейт.

2. Плазманын негизги досьесин ар жылы актуалдаштыруу

7. Плазманын негизги досьесинде камтылган маалыматты ар жылы актуалдаштырып жана мүчө мамлекеттердин ыйгарым укуктуу органдарынын (эксперттик уюмдардын) кароосуна жана бекитүүсүнө берип туруу зарыл.
8. Плазманын негизги досьесин актуалдаштырып туруу үчүн документация төмөнкү маалыматтарды камтууга тийиш:
а) бардык өзгөртүүлөрдүн жана жаңылануунун кыскача сыпаттамасын;
б) ушул главанын № 1 тиркемесине ылайык форма боюнча өзгөртүүлөрдүн тизмегин (анын ичинде жыл ичинде бекитилген бардык өзгөртүүлөр, ошондой эле киргизүү пландаштырылган өзгөртүүлөр, аларды актуалдаштыруу үчүн  берилген өтүнмөлөр). Көрсөтүлгөн тизмекте учурдагы плазманын негизги досьесинин барагын жана томдорун көрсөтүү менен так шилтемелер келтирилүүгө тийиш;
в) аткарылбаган милдеттенмелер жөнүндө (плазманын негизги досьесине экспертиза жүргүзгөн мүчө мамлекеттердин ыйгарым укуктуу органдарынын (эксперттик уюмдарынын) чечимдерине ылайык көрүлүүчү чаралар) жана аларга тийиштүү мурдагы экспертизалар боюнча бардык дайындар;
г) плазманын негизги досьесинин мурдагы (баштапкы же жыл сайын жаңыланып турган) сертификатын алган мезгилден тартып бардык өзгөртүүлөрдү жана актуалдуу маалыматты ал камтышы керек болгон плазманын жалпыланган негизги досьеси, анын ичинде:
актуалдуу эпидемиологиялык маалыматтар жана алардын илимий баалоосу;
дары-дармек каражаттарын, алар тууралуу плазманын негизги досьесинин биринчи сертификатын жана плазманын негизги досьесинин колдонуудагы сертификатын берүүгө карата арызда көрсөтүлгөн маалыматтарды көрсөтүү менен плазманын негизги досьесинин 1.1-бөлүгүн актуалдаштыруу. Тизме даяр дары-дармек каражаттарынын жана аларды алуу үчүн плазманын булагынын ортосунда өз ара байланышты түзүү максатында актуалдаштырылууга тийиш. Ушул тизмени актуалдаштыруу плазманын негизги досьесинин өзгөрүүлөрүнө кирбейт. Плазманы бириктирүү стадиясынан баштап өндүрүш процессинин өзгөрүшүнө чейин алып келүүчү плазманын жаңы булагын алар колдонгон бардык катталган күбөлүк ээлери Каттоо жана экспертизалоо эрежелеринин № 19 тиркемесине ылайык дары-дармек каражаттарынын каттоо досьесине өзгөртүүлөрдү киргизүү жөнүндө арыз берүүсү зарыл. Калган учурларда жаңы плазма булагын пайдалануу учурунда каттоо досьесине мындай өзгөртүүлөрдү киргизүү зарыл болгон учурда өзгөртүүнүн даяр дары-дармек каражатынын сапатына тийгизген таасиринин даражасы менен аныкталат;
плазманын негизги досьесинин 2.1.3 жана 2.3 бөлүктөрүн актуалдаштыруу.
Ошол эле учурда ушул бөлүктөрдөгү өзгөртүүлөр плазманын негизги досьесиндеги өзгөртүүлөргө кирбейт, ал мурдагы плазманын негизги досьесинде берилген (баштапкы же ар жылдык) маалыматтын актуалдашуусу болуп саналат;
плазманын негизги досьесинин 1.3-бөлүгүнүн кайра каралган жол картасы (эгер колдонулса);
үчүнчү өлкөлөрдөн жана (же) мекемелерден мурда алынган плазманы андан ары алууга жана кайра иштетүүгө катышуудан баш тартуу жөнүндө же донордук материалдарды жана плазма пулдарын тесттен өткөрүү жөнүндө же болбосо катышуудан баш тарткан учурлар болсо (баш тартуунун себептерин көрсөтүү менен) кан үчүн контейнер (контейнерлер) жөнүндө маалымат;
текшерүүнүн же аудиттин жыйынтыктары боюнча кан алуу (текшерүү) боюнча мекемелердин актуалдуу статусу;
плазманын пулдарынын квалификациялык изилдөөлөрүнө катышуу жөнүндө жаңыланган дайындар (текшериле турган, анын ичинде плазманын негизги досьесинин 2.2.2-бөлүгүндө келтирилген нуклеиндик кислотаны амплификациялоо технологиясын колдонуу менен вирустук маркерлердин аталыштары);
д) өзүнө төмөнкүлөрдү камтыган тизмелер (тизмектер):
өткөн жылдын ичинде болуп өткөн ВИЧ же А, В же гепатит С вирустары менен плазманын пулуна киргизилген донордук материалдын инфекция кирген белгилеринин ретроспективдүү байкалган учурлары. Кан препараттарынын коопсуздугун көзөмөлдөө менен иш жүргүзүүчү мүчө мамлекеттердин ыйгарым укуктуу органдарына (эксперттик уюмдарына) плазманын пулуна кошулган донордук материалдын ВИЧ же гепатит жуктурулган белгилери табылган бардык учурлар жөнүндө билдирүү боюнча катталган күбөлүк ээлеринин милдеттенмелери бар экендигине карабастан, мындай учурлардын тизмеги  тиркелүүгө тийиш;
канды фракциялоо боюнча ишканада нуклеин кислоталарын амплификациялоо технологиясын колдонуу менен вирустук маркерлерге оң натыйжалары менен болгон донациялардын саны. Эгерде минипулдардын көрсөтүлгөн тестирлөөсү плазманын негизги досьесинин ээси тарабынан жүргүзүлсө, анда тестирлөөнүн жыйынтыктары (текшерилген минипулдардын санын жана оң натыйжаларды көрсөткөн донордук кан үлгүлөрүнүн санын көрсөтүү менен) чагылдырылышы зарыл. Эгерде алар жүгүртүүдө жүрүшү мүмкүн болгон партиялар үчүн актуалдуу болсо (мисалы, кан алуу (текшерүү) мекеме плазманы жигердүү түрдө жөнөтүп турган мезгил жөнүндө маалымат) өткөн жылдар үчүн дайындар көрсөтүлөт.

3. Плазманын негизги досьесинин түзүмү
9. Плазманын негизги досьеси төмөнкү бөлүктөрдү камтыйт:
1-бөлүк. «Плазманын негизги досьесинин жалпы маалыматы (резюме)»;
1.1-бөлүк. «Плазмадан алынган дары-дармек каражаттарынын тизмеги»;
1.2-бөлүк. «Плазманын коопсуздугун камсыздоонун жалпы стратегиясы»; 
1.3-бөлүк. «Плазманы берүү тизмегинин жалпы логистикасы»; 
2-бөлүк. «Акыркы материалдар жөнүндө техникалык маалымат»; 
2.1-бөлүк. «Плазманын келип чыгышы (булагы)»; 
2.1.1-бөлүк. «Кан алуу боюнча мекемелер жөнүндө, анын ичинде мамлекеттин ыйгарым укуктуу органы тарабынан аларды текшерүү жана бекитүү, ошондой эле гемотрансмиссивдүү инфекциялар жөнүндө эпидемиологиялык маалымат»;
2.1.2-бөлүк. «Жеке донацияларды жана канды текшерүү боюнча плазма пулдарын тесттен өткөрүүлөрдү жүргүзүүчү мекемелер жөнүндө, анын ичинде мамлекеттин ыйгарым укуктуу органы тарабынан аларды текшерүү жана бекитүү жөнүндө маалымат»;
2.1.3-бөлүк. «Кан (плазма) донорлорун тандоо (баш тартуу) критерийлери»;
2.1.4-бөлүк. «Кан алуу (текшерүү) боюнча мекемелерде донациялардын байкоого алынуучулук системасы»;
2.2-бөлүк. Плазманын сапаты жана коопсуздугу;
2.2.1-бөлүк. «Бирликтин фармакопеясынын беренелерине же мүчө мамлекеттердин фармакопеяларынын беренелерине шайкеш келүүсү»;
2.2.2-бөлүк. «Кандын (плазманын) жана кандын пулдарынын (плазманын) жеке донацияларын инфекциялык агенттердин бар-жоктугуна карата изилдөө, анын ичинде аналитикалык методикалар жөнүндө маалыматтарды жана плазманын пулдары үчүн – колдонулган методикалардын валидациясы жөнүндө маалыматтар»;
2.2.3-бөлүк. «Канды жана плазманы даярдоо үчүн идиштердин (контейнерлердин) техникалык, мүнөздөмөлөрү, анын ичинде колдонулган антикоагулянттык эритмелер жөнүндө маалымат»;
2.2.4-бөлүк. «Плазманы сактоо жана ташуу шарттары»;
2.2.5-бөлүк. «Карантиндик сактоо жол-жобосу»;
2.2.6-бөлүк. «Плазманын пулунун мүнөздөмөлөрү»;
2.3-бөлүк. «Плазмадан алынган дары-дармек каражатын өндүрүүчүнүн жана (же) кан алуу (текшерүү) боюнча мекемелер менен фракциялоо боюнча ишканалардын өз ара аракеттенүү системасы».
4. Плазманын негизги досьесин түзүүгө карата талаптар
1.1-бөлүк. Плазманын негизги досьесинин «Плазмадан алынган дары-дармек каражаттарынын тизмеги» Плазманын негизги досьесинин 1.1-бөлүгүндө аларга, анын ичинде катталган дары-дармек каражаттарына жана 1-таблицада келтирилген форма боюнча каттоо максатында мүчө мамлекеттердин ыйгарым укуктуу органдарынын (эксперттик уюмдарынын) кароосунда турган каражаттарына жайылтыла турган бардык дары-дармек каражаттарынын тизмеги көрсөтүлөт.
10. Плазманын негизги досьесинин 1.1-бөлүгүндө аларга, анын ичинде катталган дары-дармек каражаттарына жана 1-таблицада келтирилген форма боюнча каттоо максатында мүчө мамлекеттердин ыйгарым укуктуу органдарынын (эксперттик уюмдарынын) кароосунда турган каражаттарына жайылтыла турган бардык дары-дармек каражаттарынын тизмеги көрсөтүлөт.

1-таблица
Плазмадан алынган дары-дармек каражаттарынын тизмегинин формасы
	Плазмадан алынган дары-дармек каражатынын аталышы
	Соодалык аталышы (эгерде колдонууга болсо)

	Каттоо күбөлүгү жөнүндө маалыматтар
(эгерде колдонууга болсо)

Эскертүүлөр: 
1. Дары-дармек каражатынын аталышы катары анын курамына кирген (мисалы, VIII, IX уюп калуу фактору, кан тамырга куюу үчүн адамдын иммуноглобулини, адамдын альбумини) негизги активдүү заттын аталышын колдонуу зарыл.
2. Төмөнкүлөр үчүн өзүнчө тизмектерди түзүү зарыл:
активдүү заттар катары плазмадан бөлүнүп алынган белокторду камтыган дары-дармек каражаттары;
курамында кандын же плазманын туруктуу белокторун камтыган медициналык буюмдар;
жаңы иштелип чыгуучу дары-дармек каражаттары;
орто аралык фракциялар, анын ичинде башка өндүрүүчүлөргө сатыла турган криопреципитаттар;
кандын же плазманын туруктуу белокторунун курамында камтылган дары-дармек каражаттары (мисалы, көмөкчү заттар же негизги активдүү заттар катары).
11. Мындан тышкары донорлор жана (же) плазманын негизги досьесинин ээсинин жана башка компаниялардын ортосунда келишимдер жана (же) макулдашуулар болсо, өзүнүн курамында кандын же плазманын туруктуу өндүрүмдөрү (мисалы, активдүү заттар, көмөкчү заттар, стабилизаторлор) бар дары-дармек каражаттарынын тизмеги да берилиши зарыл.
1.2-бөлүк. Плазманын негизги досьесинин «Плазманын коопсуздугун камсыздоонун жалпы стратегиясы»
12. Плазманын негизги досьесинин 1.2-бөлүгүнө аны алуунун ар бир маанилүү этаптарынан (канды (плазманы) алуудан пулду түзүүгө чейин) плазманын пулунун жалпы коопсуздугуна карата салымына жүргүзүлгөн баалоонун жыйынтыктары киргизилет.
13. Бөлүккө ошондой эле плазманын пулун алуунун ар кандай процесстери өз ара кандай байланышта экендиги жана бул плазмадан алынган пулдун жалпы коопсуздугун камсыздоого кантип мүмкүндүк бере турганы тууралуу маалыматты да киргизүү зарыл. Бул маалымат плазманын пулун алуунун ар бир этабында төмөнкү факторлордун канчалык деңгээлде эске алына турганынын баалоосу менен аяктоого  тийиш:
белгилүү бир донордук популяцияда катталган гемотрансмиссивдүү инфекциялар жөнүндө эпидемиологиялык дайындар;
баштапкы донорлордон алынган донацияларды пайдалануунун критерийлери (эгер колдонууга болсо);
донорлорду тандоо критерийлеринин системасы, анын ичинде Крейцфельдт-Якоб вариантынын оорусун алып жүрүүчүлөр болуп саналган донорлорду алып коюу үчүн чаралар;
донациялардын скрининги жана тиешелүү учурларда, минипулдар менен иштөө стратегиясы, плазманын пулун тестирлөө;
плазманын пулу үчүн вирустук жүктүн чектери жана плазманын пулунун жол берилген өлчөмдөрү, ошондой эле плазманын пулунун запастарын жана плазманын пулунун ретроспективдүү анализин сактоо жол-жоболору.
Плазманы чогултуу, тестирлөө, сактоо жана ташуу процессинде уюм тарабынан кабыл алына турган плазманын пулунун коопсуздугун камсыз кылуу үчүн чаралардын системасынын бирдиктүүлүгүн тастыктоо максатында плазманы тесттен өткөрүү схемасын (мисалы, диаграмма түрүндө) жана пулдарды (плазманын минипулдарын) тесттен өткөрүү стратегиясын берүү зарыл. Плазманын өндүрүштүк пулуна контаминирленген вирустары менен донациялардын кирүүсүнүн болжолдуу калдык тобокелдигин сыпаттоо зарыл.

1.3-бөлүк. Плазманын негизги досьесинин «Плазманы жөнөтүү тизмегинин жалпы логистикасы»
	14. Плазманын негизги досьесинин 1.3-бөлүгүнө аны чогултуудан пулга бириктиргенге чейин анда плазманы жөнөтүү тизмеги толук сыпатталган логистика картасын берүү зарыл. Логистика картасында кан алуу (текшерүү) боюнча бардык мекемелер, ошондой эле канды кайра иштетүүгө, сактоого жана ташууга катышкан мекемелер да көрсөтүлөт жана алардын өз ара байланышы сыпатталат. Логистика картасында плазманын пулун ташуунун бардык тизмегин (анын ичинде чек арадан өткөндүгү жана бажы көзөмөлү  жөнүндө, ошондой эле импорттогон  өлкө тууралуу дайындарды) чагылдыруу зарыл.
2-бөлүк. Плазманын негизги досьесинин «Акыркы материалдар жөнүндө техникалык маалымат» 
	15. Кан препараттарынын сапаты жана коопсуздугу плазманын булагына жана мындай дары-дармек каражаттарынын кийинки өндүрүш процесстерине жараша болот. Плазманы даярдоо, тесттен өткөрүү, кайра иштетүү, сактоо жана ташуу – кан препараттарынын сапатын камсыздоого таасирин тийгизүүчү факторлор болуп саналат.
	16. Кан алуу (текшерүү) боюнча мекемелер төмөнкүлөрдү аткарууга тийиш:
канды алуу жана тесттен өткөрүүгө карата – мүчө мамлекеттердин кан донорлору жаатында мыйзамдарын сактоо;
плазманы өнөр жайлык өндүрүшкө жана (же) кайра иштетүүгө алуу менен байланышкан ишмердиктин бардык калган түрлөрүнө карата – мүчө мамлекеттердин ыйгарым укуктуу органдары тарабынан Өндүрүштүк практика эрежелерине дал келүүсүнө карата текшерүүдөн өтүшү керек жана Бирликтин тиешелүү фармакопеясына плазманын сапатын камсыздоого карата талаптарды, ал эми ал жок болгон учурда – мүчө мамлекеттердин фармакопеясынын плазмасынын сапатын камсыздоого карата талаптарды аткаруу.
17. Эгерде кан алуу (текшерүү) мекемеси мобилдик көчмө же убактылуу жабдылган кан (плазма) алуу борборлорун пайдаланса, алардын иши алар тиешелүү болгон кан алуу (текшерүү) мекемесинде колдонуудагы сапат менеджменти системасын колдонуу менен уюштурулууга тийиш.
18. Плазманын негизги досьесинин 2.2-бөлүгүндө кан алуу (текшерүү) мекемелеринин, анын ичинде  донордук материалдарды даярдоо жана (же) тесттен өткөрүү, сактоо жана (же) плазманын пулдарынын тесттерин ташуунун жайгашкан жеринин аталыштарынын жана даректеринин тизмектерин таблица түрүндө берүү зарыл.

	2.1.1-бөлүк. Плазманын негизги досьесинин «Кан алуу боюнча мекемелери жөнүндө, анын ичинде ыйгарым укуктуу орган тарабынан аларды инспекциялоо жана жактыруу жөнүндө маалымат, ошондой эле гемотрансмиссивдик инфекциялар жөнүндө эпидемиологиялык дайындар» 
	19. Плазманын негизги досьесинин 2.1.1-бөлүгүнө алардан плазма алына турган, кан алуу боюнча мекемелердин жайгашкан жеринин даректеринин тизмеги камтылган ушул главанын № 2 тиркемесине ылайык форма боюнча кан алуу (текшерүү) мекемелери жөнүндө маалыматтар киргизилет.
Эгерде мындай мобилдик көчмө же убактылуу жабдылган борборлор колдонулса, анда плазманын негизги досьесинде кан алуу боюнча мекемелери менен болгон өз ара байланыш тууралуу кыскача маалымат берилиши зарыл. Мындай көчмө же убактылуу жабдылган борборлор алар ага кирген кан алуу мекемесинде ошол колдонулган сапат  менеджментинин ошол эле системасын сактоо, ошондой эле аларга карата өзгөчө талаптарды койгон плазма берүүчүлөрдү (мисалы, антирезустук плазманы берүүчүлөрдү) көрсөтүү менен иштеше турганын документалдуу түрдө тастыктоо зарыл.
20. Плазманын негизги досьесинин 2.1.1-бөлүгүндө алар кан алуу боюнча мекемелерде жүргүзүлгөн канды чогултуу жана кайра иштетүү боюнча операцияларынын кыскача сыпаттамасы келтирилет. Плазма мамлекеттин ыйгарым укуктуу органы тарабынан жактырылган кан алуу боюнча мекемелерден алынганын далилдөө максатында акыркы текшерүүнүн датасы жана жыйынтыктары көрсөтүлөт.
Эгерде кан алуу (текшерүү) мекемелеринин кай бири канды (плазманы) даярдоодон четтетилсе же убактылуу четтетилсе, алардын четтетилген күнүн жана себебин көрсөтүү менен өзүнчө таблицада көрсөтүү зарыл.
21. Донациялардын мүнөздөмөлөрү. Ар бир кан алуу мекемеси үчүн плазманын негизги досьесинин 2.1.1-бөлүгүндө донация үчүн донорлорго акчалай төлөп берүү, анын ичинде төлөмдүн түрү жөнүндө маалымат көрсөтүлөт.

2.1.2-бөлүк. Плазманын негизги досьесинин «Жеке донацияларды жана плазманын пулдарын тесттен өткөрүү жүргүзүүчү канды текшерүү боюнча мекемелер жөнүндө, анын ичинде мамлекеттин ыйгарым укуктуу органы тарабынан аларды инспекциялоо жана жактыруу жөнүндө маалымат»

22. Плазманын негизги досьесинин 2.1.2-бөлүгүнө жеке донацияларды жана плазманын пулдарын тесттен өткөрүүчү канды текшерүү боюнча мекемелер (борборлор) жөнүндө, анын ичинде мамлекеттин ыйгарым укуктуу органы тарабынан аларды инспекциялоо жана жактыруу жөнүндө маалымат ушул главанын № 3 тиркемесине ылайык форма боюнча киргизилет.
23. Тесттен өткөрүүнү жүргүзүүчү мекемелердин ар бири үчүн тесттен өткөрүүнү аткаруучу лабораториялык борборлорду көрсөтүү  зарыл. Эгерде кандайдыр бир тестирлөө (мисалы, ырастоочу) өзүнчө лабораториялык борборлордо жүргүзүлсө, аларды тизме түрүндө көрсөтүү зарыл.
24. Эгерде лабораториялык борборлор мындан ары тесттен өткөрүүгө (туруктуу же убактылуу) тартылбаса, алар тесттен өткөрүүнү токтотуунун датасын жана себебин көрсөтүү менен өзүнчө таблицада көрсөтүү зарыл.

2.1.3-бөлүк.  Плазманын негизги досьесинин «Кан (плазма) донорлорун тандоонун (алып коюнун) критерийлери»

25. Кан алуу (текшерүү) боюнча ар бир мекеме мүчө мамлекеттердин кан донорлугу жаатындагы мыйзамдарында жана Бирликтин фармакопеясында каралган, ал эми ал жок болгон учурда – мүчө мамлекеттердин фармакопеяларында каралган кан (плазма) донорлорун тандоонун (баш тартуунун) критерийлерин сактоо менен колдонулганын ырастоо  зарыл.

2.1.4-бөлүк. Плазманын негизги досьесинин «Кан алуу (текшерүү) мекемелеринде донациялардын байкоого алынуучулук системасы»

	26. Плазманын негизги досьесинин 2.1.4-бөлүгүндө төмөнкүлөр талап кылынат:
кан алуу (текшерүү) боюнча мекемелеринен тартып кандын даяр препараттарына чейин жана кайра кайрылуу багытында, анын ичинде ал жерде тест өткөрүлгөн лабораториядан ар бир донациянын байкоого алынуучулугунун учурдагы системасын кыскача сыпаттоо;
кан донорлугу жаатында мүчө мамлекеттердин мыйзамдарынын талаптарынын, Өндүрүштүк практика эрежелеринин (өзгөчө байкоого алынуучулугуна, анын ичинде донацияларды идентификациялоо, маркировкалоо жана эсепке алууну жүргүзүү боюнча жол-жобосуна карата) сакталышынын документалдуу ырастоосун берүү. Канды (плазманы) камдап даярдоодо бир нече мекеме же өлкөлөр ишке тартылса, анда ар бир мекемеден же ар бир өлкөдөн байкоого алынуучулугунун колдонула турган системасы жөнүндө маалымат берүү зарыл;
кан алуу (текшерүү) мекемелери (туруктуу жана (же) убактылуу) жабылса жана (же) плазманы берүүнү токтотсо, байкоого алынуучулугу кандайча камсыздалгандыгы жөнүндө маалымат берүү зарыл. Эгерде кан алуу (текшерүү) боюнча мекеме иштебесе, анда документтерди сактоого жооптуу адамды көрсөтүү зарыл;
эгерде карантиндик сактоо мезгилинде четке кагылган донацияларды ретроспективдүү аныктаган учурда аларга карата  көрүлүүчү чаралар системасын жана негиздемесин берүү зарыл.

2.2.1-бөлүк. Плазманын негизги досьесинин «Бирликтин фармакопеясынын беренелерине же мүчө мамлекеттердин фармакопеяларынын беренелерине шайкеш келүүсү» 
27. Плазманын негизги досьесинин 2.2.1-бөлүгүнө төмөнкүлөр кирет:
плазманын сапатынын Бирликтин фармакопеясынын жалпы фармакопеялык беренелеринин талаптарына, ал эми ал жок болгон учурда – мүчө мамлекеттердин фармакопеяларынын жалпы фармакопеялык беренелеринин талаптарына, ошондой эле аларга Бирликтин фармакопеясынын же мүчө мамлекеттердин фармакопеяларынын жеке беренелери бар болгон конкреттүү дары-дармек каражаттарына коюлган талаптарга шайкештигин ырастоочу дайындар;
плазманы өндүрүү, анын ичинде кан алуу (текшерүү) боюнча ар бир мекемеде тоңдуруу жана сактоо шарттарынын сыпаттамасы. Бирликтин фармакопеясынын талаптарынын, ал эми ал жок болгон учурда – мүчө мамлекеттердин фармакопеяларынын тоңдуруу жана сактоо шарттарына тиешелүү талаптарынын сакталышы жөнүндө маалымдар (ушул главанын № 2 тиркемесинде каралган форма боюнча) плазманын арналышын жана туруктуу же лабилдүү белокторду бөлүп алуу үчүн арналган плазманы алуу боюнча талаптардын аткарылышын көрсөтүү менен таблица түрүндө таризделет. Плазманы тоңдуруунун шарттары валидациялык изилдөөлөр менен ырасталууга тийиш.

2.2.2-бөлүк. Плазманын негизги досьесинин «Кандын (плазманын) жеке донацияларын жана кандын (плазманын) пулдарын изилдөө, анын ичинде аналитикалык ыкмалар жөнүндө маалымдар жана плазма пулдары үчүн – колдонулган ыкмаларды валидациялоо боюнча дайындар»

	28. Плазманын негизги досьесинин 2.2.2-бөлүгүндө төмөнкү маалыматтарды берүү зарыл:
кан донорлугу жана Бирликтин фармакопеясы жаатында мүчө мамлекеттердин мыйзамдарынын талаптарына, ал эми ал жок болгон учурда – мүчө мамлекеттердин фармакопеяларынын талаптарына ылайык инфекция маркерлерин скрининг үчүн жүргүзүлгөн тестирлөө тууралуу;
башка скринингдик тесттер.
Маалымдар 2-таблицада келтирилген форма боюнча берилет. 

2-таблица
Кандын (плазманын) жана инфекциялык агенттердин бар-жогуна карата кандын пулунун (плазманын) жеке донацияларын изилдөөлөрдүн жыйынтыктары

	Тесттин түрү
	Тесттен өткөрүлө турган үлгү

	
	жеке донация
	минипул (өлчөмү)
(зарыл болсо)
	плазманын пулу

	Гепатит В вирусунун үстүртөн болгон антигени (HBsAg)
	
	
	

	ВИЧ-1 жана ВИЧ-2 антинерселер 
	
	
	

	ВИЧ-1 жана ВИЧ-2 антигендер
	
	
	

	ВИЧ-1 жана ВИЧ-2 РНК
	
	
	

	Гепатит С вирусуна антинерселер
	
	
	

	Гепатит В вирусунун ДНК 
	
	
	

	Гепатит С вирусунун РНК 
	
	
	

	B19 парвовирусунун ДНК 
	
	
	

	Башка тесттер
(аталышы көрсөтүлсүн)
	
	
	



	29. Минипулдарга бириктирилген жеке донацияларды тестирлөө жөнүндө маалымдар минипулдун өлчөмү жана жүргүзүлгөн тестирлөө жөнүндө негиздемени жана толук маалыматты камтууга тийиш.
	30. Бардык эле минипулдар (пулдар) (мисалы, минипулдун өлчөмү, тесттен өтө турган вирус маркеринин түрү) тесттен бирдей өтө турганын көрсөтүү зарыл. Эгерде айырмачылыктар болсо, анда тандалып алынган стратегия менен минипулдарды тесттен өткөрүүдөгү айырманы сыпаттоо зарыл. Жеке донацияны (пулду) жактыруу же жараксыз деп табуу критерийлерин жана кайталап тесттен өткөрүү принциптерин сыпаттоо зарыл.
	31. Инфекциялык агенттердин бар-жок экендигине карата кандын (плазманын) жана кан пулдарынын (плазманын) жеке донацияларын тесттен өткөрүү учурунда диагностикалык топтомдор жана тест-системалары колдонулат, алардын тизмеги  3-таблицада келтирилди.


3-таблица
Тесттен өткөрүү үчүн колдонулган, анын ичинде нуклеин кислоталарынын амплификация ыкмасы менен диагностикалык топтомдордун жана тесттик системалардын тизмеги

	Тесттин түрү
	Тестирлөө ыкмасы
	Коммерциялык диагностикалык топтомдун жана (же) тест-системанын аталышы
	Өндүрүүчү
	Бирликте колдонууга карата уруксаттын бар болушу (бар/жок)
	Багыты
	Тестирлөө өткөрүү лабораториясы

	
	
	
	
	
	жеке донациялар
	Плазманын минипулу (пулу) 
	

	Гепатит В вирусунун үстүртөн болгон антигени (HBsAg)
	
	
	
	
	
	
	

	ВИЧ-1 жана ВИЧ-2 антинерселер
	
	
	
	
	
	
	

	Гепатит С вирусуна антинерселер
	
	
	
	
	
	
	

	Гепатит С вирусунун РНК 
	
	
	
	
	
	
	

	B19 парвовирусунун ДНК 
	
	
	
	
	
	
	

	Башка тесттер
(аталышы көрсөтүлсүн)
	
	
	
	
	
	
	



2.2.2а-бөлүкчө. Плазманын негизги досьесинин «Аналитикалык методдордун валидациясы»
Жеке донацияларды тесттен өткөрүү
Серологиялык маркерлер
	32. Плазманын негизги досьесинин 2.2.2.а бөлүкчөсүндө ар бир жеке донацияны тестирлөө диагностикалык топтомдорду жана тесттик системаларды колдонуу боюнча өндүрүүчүнүн нускамасына ылайык жүргүзүлөөрүн ырастоо зарыл. Коммерциялык топтомдорду жана мүчө мамлекеттерде катталган жана валидация боюнча материалдардын тесттик системаларды колдонуу боюнча нускамалардын көчүрмөлөрүн жана валидациялык материалдарды берүү талап кылынбайт. Мүчө мамлекеттерде in vitro диагностикасы үчүн колдонууга уруксат берилбеген медициналык багыттагы буюмдар колдонулган учурда медициналык багыттагы буюмдардын ушул тобуна коюлган in vitro шарттарында диагностикада колдонуу үчүн талаптарга шайкеш келүүсүнүн далилдерин берүү зарыл. In vitro диагностикасы үчүн колдонууга уруксат берилген медициналык буюмдарга шайкеш келген сероконверсия мезгилинде вирустардын типтерин жана вирустук маркерлерди аныктоо боюнча мындай топтомдордун сезгичтигинин окшоштугун ырастоо зарыл.
Нуклеин кислотасын амплификациялоо ыкмасы
	33. Мүчө мамлекеттерде колдонууга уруксат берилбеген диагностикалык топтомдордун жана тест-системалардын жеке донациялары үчүн минипулдарын тестирлөө үчүн нуклеин кислотасын амплификациялоо ыкмасын колдонуу учурунда тандалган аналитикалык методикаларды (фирманын өзүнүн топтомдору же коммерциялык топтомдорду) кыскача сыпаттоо зарыл, ошондой эле аларга спецификалуулугу, байкалган чеги жана туруктуулугу жөнүндө маалыматтар киргизилгени жөнүндө валидациялык отчеттордун резюмесин берүү зарыл. Эгерде мүчө мамлекеттерде катталган диагностикалык топтомдордун жана тест-системалардын жеке донациялары үчүн минипулдарын тестирлөө учурунда нуклеин кислотасын амплификациялоо ыкмасы колдонулса, анда аналитикалык ыкмалардын сыпаттамасы жана валидация жөнүндө резюме талап кылынбайт. Жеке донацияларды тестирлөө үчүн топтомдордун сезгичтигинин чеги жөнүндө маалымат берилиши зарыл.

Плазманы вирустук маркерлерге карата пулду (пулдарды) тестирлөө

	34. Плазманын негизги досьесинин 2.2.2.а бөлүгүндө вирустук маркерлерге карата пулду (пулдарды) тестирлөө жүргүзүүчү ар бир лаборатория төмөнкүлөрдү берүүгө тийиш:
колдонулган ар бир аналитикалык методиканын сыпаттамасын жана анын ичинде ушул Эрежелердин 22 жана 23-главаларынын талаптарына ылайык тиешелүү валидация жөнүндө отчетторду;
плазма пулунун өлчөмүнө жараша тестирлөөдөн өтө турган ар бир вирустук маркерди аныктоо үчүн колдонула турган ыкмалардын сезгичтиги жөнүндө маалыматты.

Плазманын пулун (пулдарын) нуклеин кислотасынын
амплификация ыкмасы менен тестирлөө

	35. Плазманын пулдарын тестирлөөдө колдонула турган нуклеин кислоталарынын бардык амплификация ыкмалары Бирликтин фармакопеясынын талаптарына, ал эми ал жок болгон учурда – мүчө мамлекеттердин фармакопеяларынын талаптарына жооп берүүгө тийиш. Плазманын пулдарын тестирлөө учурунда нуклеин кислоталарынын амплификация ыкмасын колдонуучу ар бир лаборатория колдонулган ар бир ыкманын сыпаттамасын жана валидация жөнүндө отчетун берүүгө тийиш. Гепатит С вирусунун РНКсынын курамын нуклеин кислоталарынын амплификация ыкмасы менен аныктоо, бул Бирликтин фармакопеясынын талаптарына ылайык милдеттүү тестирлөө болуп саналат. Гепатит С вирусунун РНКсын аныктоо үчүн колдонулган нуклеиндик кислотанын амплификация ыкмасынын валидациясын жүргүзүү жана гепатит С вирусунун бардык генотиптерин аныктоо үчүн ыкманын жарактуулугун тастыктоо зарыл. Эгерде плазманын негизги досьесиндеги кан препараттарынын тизмеги өзүнө тамырга же булчуңга сайып киргизүү үчүн антирезустук иммуноглобулиндин дары-дармек каражаттарын жана (же) плазманы (пулга бириктирилген жана вирус менен инактивацияланган) камтыса, Бирликтин фармакопеясынын, ал эми ал жок болгон учурда – мүчө мамлекеттердин фармакопеяларынын талаптарына ылайык нуклеиндик кислоталардын амплификация ыкмасын колдонуу менен парвовирус В19 ДНКсын аныктоого карата тесттен өткөрүү зарыл. В19 парвовирусунун ДНКсынын курамы Бирликтин фармакопеясынын талаптарына ылайык максималдуу жол берилген деңгээлине, ал эми ал жок болгон учурда – мүчө мамлекеттердин фармакопеяларынын талаптарына ылайык максималдуу жол берилген деңгээлине шайкеш келүүгө тийиш.

Квалификациялык изилдөөлөр
	36. Канды текшерүү боюнча лабораториялар квалификациялык изилдөөлөргө катышуусу жана катышкандыгы жөнүндө отчетту (тестирленүүчү вирустук маркерлердин датасын көрсөтүү менен) бериши зарыл.

2.2.3 бөлүк. Плазманын негизги досьесинин «Кан жана плазманы даярдоо үчүн контейнерлердин техникалык мүнөздөмөлөрү, анын ичинде колдонулган антикоагулянттык эритмелер жөнүндө маалымат»

	37. Канды жана анын компоненттерин даярдоо үчүн колдонулган кан үчүн болгон стерилдүү контейнерлер (идиштер) медициналык буюм катары мүчө мамлекеттерде катталууга тийиш. Стерилдүү контейнерлер (идиштер) мүчө мамлекеттерде катталбаса, алардын кабыл алынган стандарттарга эквиваленттүүлүгүнүн негиздемесин берүү зарыл. Мүчө мамлекеттерде катталбаган контейнерлер (идиштер) жөнүндө маалымат төмөнкү маалыматтарды камтууга тийиш:
колдонулган пластикалык материалдын чыккан жерин жана сапатын;
зыян келтирүү тобокелдигинин жоктугунун далилдерин берүү менен алар кандын контейнеринин (идиш) ичин бошото турган кандын контейнеринин (идиш) курамына кирген ар кандай полимердик жана адгезивдик заттардын аталышын;
стерилизациянын колдонула турган жол-жоболору жана алардын валидациясы;
уулуу заттардын изинин сандарынын жоктугунун далилдерин же бар экендигинин тастыктоосун;
колдонулуучу антикоагулянттык эритмелердин курамынын жана сапатынын Бирликтин фармакопеясынын талаптарына, ал эми ал жок болгон учурда – мүчө мамлекеттердин фармакопеяларынын талаптарына шайкештигин;
тандалып алынган контейнерлерде сактоо учурунда плазманын туруктуулугун тастыктаган реалдуу байкоо режиминде алынган дайындар.
38. Канды жана плазманы даярдоо үчүн контейнеринин (идиштеринин) техникалык мүнөздөмөлөрү, анын ичинде колдонулган антикоагулянттардын эритмелери жөнүндө маалымат 4-таблицада келтирилди.

4-таблица
Канды жана плазманы даярдоо үчүн 
контейнерлеринин (идиштеринин) мүнөздөмөлөрү 
	Контейнердин номери
	Өндүрүүчү
	Антикоагулянттын эритмеси1
	Мүчө мамлекеттерде колдонууга карата уруксат
(ооба/жок)

	
	
	
	


1 Эритменин мүнөздөмөлөрү жана курамы көрсөтүлөт



2.2.4-бөлүк. Плазманын негизги досьесинин «Плазманы сактоо жана ташуу шарттары»

	39. Плазманын негизги досьесинин 2.2.4-бөлүгүндө Бирликтин фармакопеясынын тиешелүү беренелеринин талаптарына, ал эми ал жок болгон учурда – (канды алуу (текшерүү) мекемелери жөнүндө маалыматтарга тоңдуруунун жана сактоонун шарттарына карата (плазманын туруктуу же лабилдүү белокторун бөлүп алуу үчүн арналган плазманы алуу боюнча талаптардын сакталышын көрсөтүү менен) мүчө мамлекеттердин фармакопеяларынын тиешелүү беренелеринин талаптарынын сакталышы жөнүндө маалымдар камтылат. 
	40. Плазманы сактоо үчүн жооптуу мекемелердин ар биринде сактоо шарттарын, анын ичинде төмөндөгүлөрдү сыпаттоо зарыл:
плазманы сактоо шарттарына Бирликтин фармакопеясынын талаптарына, ал эми ал жок болгон учурда – мүчө мамлекеттердин фармакопеяларынын талаптарына шайкештигин тастыктоосун;
плазманы сактоо процессине алар тартылган мекемелердин тизмегин жана мүчө мамлекеттин ыйгарым укуктуу органы тарабынан жүргүзүлгөн акыркы текшерүүнүн датасын;
плазманы сактоо шарттарынын сыпаттамасын (сактоо температурсына жана максималдуу мөөнөтүнө).
Плазманы ташуу шарттары, анын ичинде төмөнкүлөрдү сыпаттоо зарыл:
Бирликтин фармакопеясынын талаптарына, ал эми ал жок болгон учурда – мүчө мамлекеттердин фармакопеяларынын талаптарына шайкештигин тастыктоосун;
бажыны (зарыл болгон учурда) эске алуу менен орто аралык сактоо жерлерине жана канды фракциялоочу мекемеге карата канды алуу (текшерүү) боюнча мекемелеринен унаа агымдарынын сыпаттамасын;
алар (менчиктик жана келишимдик) ташуу менен иш жүргүзүүчү уюмдардын тизмегин  жана ушул уюмдарды мүчө мамлекеттин ыйгарым укуктуу органы тарабынан жүргүзүлгөн акыркы текшерүүнүн датасын;
ташуунун шарттарына (убакыт, температура) шайкештигин жана Өндүрүштүк практика эрежелерине шайкештигин камсыз кылуу үчүн колдонулган системанын кыскача сыпаттамасын. Валидациялык изилдөөлөрдүн же унаалык шарттардын валидациясынан алынган дайындар берилиши зарыл.

2.2.5-бөлүк. Плазманын негизги досьесинин «Карантиндик сактоо жол-жобосу»

	41. Плазманын негизги досьесинин 2.2.5-бөлүгүндө плазманы карантиндик же запастык сактоонун учурдагы жол-жобосу толук сыпатталууга тийиш. Плазманын тандалып алынган сактоо мөөнөтүн негиздөө зарыл. Жол-жобо сактоодогу бардык плазмага колдонулабы же жокпу, же кайсы плазмага колдонсо боло турганын белгилөө зарыл.

2.2.6-бөлүк. Плазманын негизги досьесинин «Плазманын пулунун мүнөздөмөлөрү»
	42. Плазманы пулдарга бириктирүү жүргүзүлүүчү бардык өндүрүштүк аянттардын жайгашкан даректерин көрсөтүү зарыл. Ар бир плазманын пулу үчүн төмөнкү маалыматтарды берүү зарыл:
а) плазманын пулдарын даярдоо.
Плазманын пулдарын даярдоонун бардык колдонулган жол-жоболорун кыскача сыпаттоо зарыл:
эритүү процессин;
пулду түзүүнүн алдында өзүнчө контейнерлердин (идиштердин) тышын карап текшерүү;
плазма пулунун өлчөмүн, жеке донациялардын жана пулга кирген плазманын литрлеринин пулга бириктирилген санын көрсөтүү менен контейнерлерди ачуу жана плазманын пулга биригүүсү;
б) плазманын пулунан үлгүлөрдү тандоо.
Вирустук маркерлердин камтылышына карата тестирлөө үчүн үлгүлөрдү (мисалы, плазманын жалпы пулунан же криосупернатанттан) алуу булагын көрсөтүү зарыл. Үлгүлөрдү тандап алуу жол-жобосун, үлгүлөр менен иштөөнүн (тез тоңдуруу, сактануунун өзгөчө чаралары ж.б.) бардык манипуляциялары жана плазманын пулунун үлгүлөрүн сактоонун шарттарын сыпаттоо зарыл. Тестирлөө жүргүзүүчү бардык мекемелеринде плазманын пулдарын тестирлөө плазманын негизги досьесинде көрсөтүлгөн сыноолорго ылайык жүргүзүлөт.

2.3-бөлүк. Плазманын негизги досьесинин «Плазмадан жана (же) канды алуу (текшерүү) боюнча мекемелер менен фракциялоо боюнча ишканалардан алынган дары-дармек каражатын өндүрүүчүнүн өз ара аракеттенүү системасы»
	43. Алардын кызматташтыгын, Өндүрүштүк практика эрежелерин жана кан донорлугу жаатындагы мүчө мамлекеттин мыйзамдарынын талаптарын сактоо үчүн кан алуу (текшерүү) боюнча мекемелер жана плазманын негизги досьесин жүргүзүүчү жана ээси анын тараптары болуп саналган келишимдин бар экендигин ырастаган маалымдарды берүү зарыл. Мындан тышкары алар үчүнчү жактар тарабынан берилген орто аралык продуктулар жана кан препараттарына (мисалы, көмөкчү зат катары колдонулган альбумин үчүн) карата тиешелүү келишим түзүлүүгө тийиш. Келишим кан алуу (текшерүү) боюнча мекемелеринде Өндүрүштүк практика эрежелеринин жана кан донорлугу жаатындагы мүчө мамлекеттин мыйзамдарынын талаптарынын олуттуу шайкеш келбегендиги аныкталган учурда бул тууралуу кан препараттарын өндүрүүчүгө дароо билдирилиши керектиги жөнүндө жобону камтууга тийиш. Бул тууралуу кан продуктуларын өндүрүүчү дароо маалымдалууга тийиш. Плазманын негизги досьесинде көрсөтүлгөн келишимдерге канды алуу (текшерүү) боюнча бардык мекемелер кол койгондугун көрсөтүү зарыл.

Плазманын негизги досьесин жыл сайын актуалдаштыруу учурунда киргизиле турган өзгөртүүлөрдүн
(плазманын негизги досьесин жыл сайын актуалдаштыруу жөнүндө отчету менен бирге колдонулат)
ТИЗМЕГИ

	Өзгөртүү
(актуалдаштыруу) 
	Ар жылдык актуалдаштыруу (жыл ичинде бекитилген) учурунда берилди
	Өзгөртүү
жана өзгөртүү киргизүүнүн себеби 
	Тиби
	Өзгөртүүнүн
номери 
	Плазманын негизги досьесиндеги жол-жобонун номери

	Киргизилген (бекитилген) датасы 
	Эскертүү (датасы) 
	Колдонуудагы плазманын негизги досьеси

	1.1-бөлүк. «Плазмадан алынган дары-дармек каражаттарынын тизмеги»

	Өзгөртүү
	
	
	
	
	
	
	
	

	1.2-бөлүк. «Плазманын коопсуздугун камсыздоонун жалпы стратегиясы» 

	Өзгөртүү
	
	
	
	
	
	
	
	

	1.3-бөлүк. «Плазманы берүү тизмегинин жалпы логистикасы» 

	Өзгөртүү 
	
	
	
	
	
	
	
	

	2.1.1-бөлүк. «Кан алуу боюнча мекемелер жөнүндө, анын ичинде аларды ыйгарым укуктуу орган тарабынан инспекциялоо жана жактыруу жөнүндө маалымат, ошондой эле гемотрансмиссивдүү инфекциялар жөнүндө эпидемиологиялык дайындар»

	Үчүнчү өлкөлөрдө кан алуу боюнча кошумча мекемелер

	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Үчүнчү өлкөлөрдө кан алуу боюнча мекемени иштен четтетүү
	
	
	
	
	
	
	
	

	
	 
	
	
	
	
	
	
	

	
	
	
	
	
	
	
	
	

	Кан алуу боюнча мекемени алмаштыруу
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Кан алуу боюнча мекеменин аталышын өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Кан алуу боюнча кошумча мекеме 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Кан алуу боюнча мекемени иштен четтетүү
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилген кан алуу боюнча жаңы мекемени кошуу 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилбеген кан алуу боюнча жаңы мекемени кошуу 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Кан алуу боюнча мекемени иштен четтетүү
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Жеке донациялардын мүнөздөмөлөрүн өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	2.1.2-бөлүк. «Жеке донацияларды жана плазманын пулдарын тесттирлөөчү канды текшерүү боюнча мекемелер жөнүндө, анын ичинде мамлекеттин ыйгарым укуктуу органы тарабынан аларды инспекциялоо жана жактыруу жөнүндө маалымат»

	Плазманын негизги досьесине мурда киргизилген кан алуу боюнча жаңы мекемени кошуу же өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилбеген кан алуу боюнча жаңы мекемени кошуу же өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилген кан алуу боюнча мекемени иштен четтетүү
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилген плазманын минипулдарын (пулун) текшерүү боюнча мекемени кошуу же өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилбеген плазманын минипулдарын (пулун) текшерүү боюнча мекемени кошуу же өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Плазманын негизги досьесине мурда киргизилген плазманын минипулдарын (пулун) текшерүү боюнча мекемени иштен четтетүү
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	2.1.4-бөлүк. «Кан алуу (текшерүү) боюнча мекемелерде донациялардын байкоого алынуучулук системасы» 

	Кан алуу (текшерүү) мекемесинен баштап даяр кан продуктуларына чейин жана кайра кайрылуу багытында ар бир донацияны байкоого алууга мүмкүндүк берүүчү системадагы өзгөртүүлөр 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Кандын карантиндик сактоо жол-жобосуна өзгөртүүлөр 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	2.2-бөлүк. «Плазманын сапаты жана коопсуздугу» 

	Минипулдардын (спецификация) жеке донацияларын тестирлөө ыкмасын өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Минипулдардын (спецификация) жеке донацияларын тестирлөө үчүн диагностикалык топтомду (тест системасы) өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	2.2.3-бөлүк. «Кан жана плазма даярдоо үчүн контейнерлердин (идиштердин) техникалык мүнөздөмөлөрү, анын ичинде колдонулган антикоагулянттык эритмелер жөнүндө маалымат»

	Атайын белгиси менен маркировкаланган кан идиштерин кошумча колдонуу же алмаштыруу1
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Атайын белгиси менен маркировкаланган кан идиштерин (контейнерлер) кошумча колдонуу же алмаштыруу 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Атайын белги менен маркировкаланбаган кан идиштерин (контейнерлер) кан идиштеринин курамын, өндүрүүчүсүн, жарактуулук мөөнөтүн өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Атайын белги менен маркировкаланбаган кан идиштеринен (контейнерлерден) баш тартуу
 
	
	
	
	
	
	
	
	

	2.2.4-бөлүк. «Плазманы сактоо жана ташуу шарттары» 

	Плазманы сактоо жана (же) ташуу менен иштеген мекемелерди өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	



	Өзгөртүү
(актуалдаштыруу) 
	Ар жылдык актуалдаштыруу (жыл ичинде бекитилген) учурунда берилди
	Өзгөртүү
жана өзгөртүү киргизүүнүн себеби 
	Тиби
	Өзгөртүүнүн
номери 
	Плазманын негизги досьесиндеги жол-жобонун номери

	Киргизилген (бекитилген) датасы 
	Эскертүү (датасы) 
	Колдонуудагы плазманын негизги досьеси

	Плазманы сактоо жана ташуу шарттарын өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Item:	2.2.5-бөлүк. «Карантиндик сактоо жол-жобосу»

	Сактоо боюнча кыйла катуу чараларды киргизүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Сактоо мезгилинин созулушун узартуу же кыскартуу 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	Item:	2.2.6-бөлүк. «Плазманын пулунун мүнөздөмөсү» 

	Пулдоо жол-жобосун өзгөртүү 
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	



1 Бирликтин рыногунда медициналык буюмдарды жүгүртүүнүн атайын белгиси менен маркировкалоо.

	

	№ 2 ТИРКЕМЕ 

20-глава. Кан препараттарынын сапатын камсыздоо
1.	Жалпы жоболор

1. Ушул глава акыркы материалды тандоо жана тестирлөө, кан препараттарын өндүрүү жана сапатын көзөмөлдөө боюнча эрежелерди жана көрсөтмөлөрдү камтыйт. Кан препараттарынын карала турган тобунун вирустук коопсуздугун камсыздоо боюнча жалпы чаралар өзүнчө каралат.
2. Плазма белоктордун булагы болуп саналат, алар өнөр жайлык бөлүнүп чыгуунун жана (же) дары-дармек каражаттарынын курамына киргизүүнүн натыйжасында терапиялык потенциалга ээ болот.
Донордук канды (плазманы) максималдуу сарамжалдуу пайдалануу максатында кандын препараттарын өндүрүүчүлөр орто аралык продуктуларды алмаштыра алышат же өндүрүштүн стандарттуу эмес процесстерин колдоно алышат.
3. Кандын препараттары донордук кан аркылуу жугуучу вирустар менен контаминациянын жогорку тобокелдигине байланыштуу потенциалдуу коркунучтуу. Кандын препараттарын өндүрүү үчүн көп сандагы донорлордон алынган плазманын пулу пайдаланылгандыктан, ал тургай вирустарды камтыган кандын (плазманын) бир донациясы да кан препаратынын өндүрүштүк сериясынын контаминациясынын жана аны кабыл алгандан кийин бейтаптардын олуттуу саны инфекция жуктуруунун булагы болуп калышы мүмкүн.
4. Кан препараттары, өзгөчө кандын уюп калуу факторлорунун концентраттарынын препараттары, адамдын иммуножетишсиздик вирусу ((ВИЧ)) жана гепатит С менен бейтаптарга жуктуруунун потенциалдуу булагы болуп чыгышат, бул өндүрүш процессин жана (же) кан аркылуу жугуучу ушул жана башка вирустардын ага инактивациялоонун жана (же) элиминациялоонун өзгөчө этаптарына киргизүү процессин өзгөчө уюштурууну талап кылат.
5. Кан препараттарында чел кабыксыз вирустар да болушу мүмкүн. Технологиялык процессти өркүндөтүү боюнча изилдөөлөр өндүрүүчү тарабынан гепатит А жана парвовирус B19 сыяктуу чел кабыксыз вирустарды жок кылуу ыкмаларын иштеп чыгууга багытталышы керек.
6. Кан препараттарынын вирустук коопсуздугун камсыз кылуу үчүн көрүлгөн чаралар кирет, алар өзүнө төмөнкүлөрдү камтыйт:
донорлорду тандоо;
белгилүү вирустук инфекциялардын маркерлеринин камтылышына карата жеке донорлорду жана плазманын пулдарын тестирлөө;
аларды милдеттүү түрдө валидациялоо менен вирустардын инактивация жана (же) элиминация этаптарын киргизүү.
7. Плазманын вирустук коопсуздугун камсыз кылуу боюнча кошумча чараларга төмөнкүлөр кирет:
вирустук ДНКны жана РНКны аныктоо боюнча изилдөөлөрдүн жүршүндө серологиялык диагностика жана нуклеиндик кислоталардын амплификация технологиясы үчүн заманбап тест-системаларын колдонуу, бул серологиялык терезенин мезгилин кыскартууга көмөктөшөт, анын ичинде донордук материалдын жугуштуулугун аныктоо мүмкүн эмес;
приондук инфекциянын жугуу тобокелдигин минималдаштырууга көмөктөшүүчү профилактикалык иш-чараларды оптималдаштыруу (мисалы, кан препараттары аркылуу губка формасындагы энцефалопатиянын козгогучтарын жуктуруу).
8. Ушул главанын жоболору төмөнкү препараттарга жайылтылат:
активдүү заттар катары плазмадан бөлүнүп алынган белокторду камтыган дары-дармек каражаттарына;
активдүү заттар катары плазмадан алынган белокторду камтыган жаңы иштелип чыккан дары-дармек каражаттарына;
дары-дармек каражаттарынын, анын ичинде жаңы иштелип чыккан дары-дармек каражаттарынын курамында көмөкчү заттар катары пайдаланыла турган плазмадан бөлүнүп алынган белокторго;
медициналык буюмдарда көмөкчү заттар катары колдонула турган плазмадан бөлүнүп алынган белокторго.
9. Кан препараттары өнөр жайлык ыкма менен бөлүнүп алынган плазманын белоктору (мисалы, адамдын альбумини, кандын уюп калышынын факторлору жана иммуноглобулиндер).
10. Ушул главанын айрым бөлүктөрү кандын клеткалык компоненттеринен бөлүнүп алынган активдүү заттарга (мисалы, гемоглобинге) да жайылтылышы мүмкүн.
11. Ушул главанын жоболору толук таза канга жана кандын компоненттерине, ошондой эле медицинадагы дайындалышына ылайык айрым бейтаптар үчүн өнөр жайлык масштабда эмес өндүрүлгөн кан препараттарына жайылтылбайт, бирок ушул документтин көптөгөн главалары аларга колдонулушу мүмкүн.
12. Ушул главадагы көрсөтмөлөр, эгерде канга же плазмага (акыркы материал катары) жана үчүнчү өлкөлөрдөн ташып келинген кан препараттарына да жайылтылат.
13. Канды фракциялоо үчүн плазманын жана кан препараттарынын сапатына карата талаптар Бирликтин Фармакопеясынын беренелеринде, ал эми ал жок болгон учурда - мүчө мамлекеттин фармакопеясынын беренелеринде келтирилди, ал Каттоо жана экспертиза жүргүзүү эрежелерине ылайык референттик болуп саналат.

2. Баштапкы материалдын сапатын камсыздоо
14. Баштапкы материалды тандоо жана тестирлөө кан препараттарынын сапатын камсыз кылуунун негизги факторлору болуп саналат. Кан препараттары аркылуу, кан аркылуу жугуучу инфекцияларды жуктуруп алуу тобокелдигин төмөндөтүү боюнча чаралары өзүнө баштапкы материалды кылдат көзөмөлдөөнү камтыйт.
15. Фракциялоо үчүн баштапкы материал болуп центрифугалоо жана аферез ыкмалары менен донорлордун толук таза канынан алынган плазма саналат. Баштапкы материал жөнүндө бардык маалыматтар ушул Эрежелердин 19-главасынын жоболоруна ылайык түзүлгөн плазманын негизги досьесинде көрсөтүлүшү керек. Плазманын сапаты Бирликтин Фармакопеясынын тиешелүү беренесинин талаптарына, ал эми ал жок болгон учурда - мүчө мамлекеттердин фармакопеяларынын тиешелүү беренелеринин талаптарына шайкеш келиши керек.
16. Эгерде кан препаратынын катталган күбөлүгүнүн ээси плазманын негизги досьесине карата сертификат алуу жол-жобосун колдонбоо боюнча чечимин кабыл алса, бул маалыматтарды кан препаратынын катталган досьесинин 3-модулунун 3.2.S бөлүгүндө берүүгө да уруксат берилет. Плазманын негизги досьеси жана кан препаратын каттоо досьесинин 
3-модулунун 3.2.S бөлүгүндөгү негизги плазма досьеси жана плазма жөнүндө документациясын жыл сайын жаңыртылууга жана мүчө мамлекеттин ыйгарым укуктуу органына (эксперттик уюмга) берилүүгө тийиш. Кан препаратынын катталган досьесинде бир нече плазманын негизги досьесин колдонууну негиздөө керек.
17. Спецификалык иммуноглобулиндер препараттарын өндүрүү үчүн плазманы алуу максатында донорлорду иммунизациялоо Бирликтин Фармакопеясынын тиешелүү беренесинин талаптарына, ал эми ал жок болгон учурда - мүчө мамлекеттердин фармакопеяларынын тиешелүү беренелеринин талаптарына ылайык жүргүзүлүшү керек. Rh(D) антителолорунун антирезусу камтылган плазманы алуу максатында донорлорду иммунизациялоо, спецификалык антителолорду камтыган плазманы алуу үчүн колдонула турган иммунизациялоо схемалары үчүн антиген катары колдонулган эритроциттердин донорлорун тестирлөө алгоритмин кан препаратынын каттоо досьесинин 3. модулдунун 3.2.S бөлүгүндө берилиши керек. Көрсөтүлгөн маалымат плазманын негизги досьесинде берилбейт.

2.1. Баштапкы материалды баалоо учурунда талдоого жаткан тобокелдик факторлору
18. Донорлордун каны кан препараттарын өндүрүү максатында фракциялоо үчүн плазманы алуунун булагы болуп саналат. Донордун канында болушу мүмкүн болгон инфекцияларды козгобой турган бардык агенттер андан алына турган препараттардын контаминациянын потенциалдуу коркунучун жаратат.
19. Кандын препараттары менен байланышкан негизги контаминанттар болуп гепатит А, В, С, ВИЧ-1 жана ВИЧ-2 вирустары, парвовирус В19 же башка бардык жаңы вирустар жана башка агенттер (мисалы, Крейтцфельдт-Якоб оорусунун вариантынын козгогучу) сыяктуу кан аркылуу гемотрансмиссивдик вирустар болуп саналат.
20. Кандын препараттары тестирлөөнүн заманбап ыкмаларын колдонуу менен баштапкы материалды дыкаттык менен көзөмөлдөө жүргүзүлгөн шартта да инфекция жуктуруунун потенциалдуу булагы катары каралат. Тромбогендик жана иммуногендик заттардын пайда болушуна жол бербөө максатында кандын препараттарын өндүрүү процессинде иммуноглобулиндер препараттарынын бүтүндүгүнүн жана биологиялык активдүүлүгүнүн сакталышын жана кандын уюп калуу факторлорун көзөмөлдөө керек.
2.2   Донорлорду тандоо жана баштапкы материалдарды тестирлөө
21. Донорлорду тандоо жана жеке донацияларды жана плазма пулдарын тестирлөө кандын препараттарынын вирустук коопсуздугун камсыз кылуу боюнча маанилүү чаралары болуп саналат. Кандын (плазманын) донорлорун тандоо жана четтетүү критерийлери кандын жана анын компоненттеринин донорлугу жаатында мүчө мамлекеттердин мыйзамдарынын талаптарына шайкеш келиши керек. Ушул талаптар, зарыл болгон учурда, үчүнчү өлкөлөрдөн ташылып келинген плазмага жайылтылат. Кошумча талаптар ушул Эрежелердин 19-главасында плазманын негизги досьесинде берилди.

Тестирлөө
22. Ар бир жеке плазма донациясы, ошондой эле плазманын пулдары Бирликтин Фармакопеясынын тиешелүү беренесинин талаптары, ал эми ал жок болгон учурда – мүчө мамлекеттердин фармакопеясынын тиешелүү беренелеринин талаптары боюнча тесттен өткөрүлүшү керек.
23. Кандын айрым препараттарын өндүрүү учурунда колдонулган плазманын пулдары (мисалы, вирус менен инактивдештирилген плазма жана антирезус иммуноглобулиндик препараттар ж.б.) кошумча тестирлөөнү өткөрүү жана өзүнчө спецификацияларды иштеп чыгуу үчүн керек. Эгерде антирезус иммуноглобулиндерин өндүрүү учурунда булчуңга же кан тамырга куюп киргизүү үчүн ченемдүү иммуноглобулин жана (же) адамдын альбумини, алардан алынган плазма пулдары колдонулса, Бирликтин Фармакопеясынын антирезус иммуноглобулинине тиешелүү фармакопеялык беренелеринин талаптарына, ал эми ал жок болгон учурда - мүчө мамлекеттердин фармакопеяларынын антирезустук иммуноглобулинине карата тиешелүү фармакопеялык беренелеринин талаптарына жооп бериши керек. Фармакопея беренелери гепатит В вирусунун (HBsAg) үстүңкү антигенинин ВИЧке карата антителолордун, гепатит С вирусунун РНКсынын камтылбаганына карата изилдөөлөрдү жүргүзүүнү жөнгө салат жана айрым кан препараттарын (плазманын вирусинактивирленген пулдарын жана антирезустук иммуноглобулиндер) фракциялоо үчүн ар бир плазма пулу үчүн парвовирус В19 ДНКсынын мазмунуна кошумча текшерүүнү жөнгө салат жана антигесус иммуноглобулиндери, ошондой эле вирус менен инактивдештирилген плазма пулдары үчүн гепатит А вирусунун РНКсынын жоктугун текшерүүнү жөнгө салат. Изилдөөлөрдүн бардык ыкмаларын валидациялоо жөнүндө маалымат ушул Эрежелердин 22 жана 
23-главаларында келтирилди. Детергент-эриткичи менен тазаланып иштетилген плазма аркылуу, жана кан препараттары (мисалы, кандын уюп калуу факторлору, фибрин желимдеринин препараттары) аркылуу B19 парвовирусунун жуккан учурлары белгилүү.
24. Донорлордун плазмасында В19 парвовирусунун жогорку санда камтылышы көп кездешет жана 1,0×108 МЕ/мл караганда көптөгөн В19 парвовирусунун ДНКсынын концентрациясы менен плазма пулдарынын түзүлүшүнө алып келиши мүмкүн.
25. Нуклеиндик кислотаны амплификациялоо ыкмаларын колдонуу менен баштапкы материалды тестирлөө плазманын өндүрүштүк пулдарынын контаминациясын кыйла кыскартууга жана андан ары кан препараттарын колдонуу учурунда инфекцияны жуктуруу тобокелдигин азайтууга мүмкүндүк берилет. Парвовирус В19 ДНКнын камтылышына карата плазманын пулдарын тестирлөө азыркы учурда ыктыярдуу негизде аткарылат. Плазманын пулдарынын контаминациясынын чегинин деңгээли кандын конкреттүү препаратын өндүрүү процессинде В19 парвовирусунун санын кыскартуу мүмкүнчүлүгүнө жараша болот. Ушул главанын 9-бөлүгүнө ылайык, ушул инфекцияга карата кан препаратынын коопсуздугун негиздөөгө мүмкүндүк берүүчү тобокелдиктин баалоосун жүргүзүү керек. 

2.3  Байкоого алынуучулук 
26. Донордун, андан даярдалган донациялардын жеке донорлорун лабораториялык изилдөөлөр үчүн алынган кандын үлгүлөрүнүн байкоого алынуусу камсыздалышы керек, бул донорду каттоодон тартып андан даярдалган плазманын жеке донациясын акыркы колдонууга чейин бардык этаптарында объектилерди идентификациялоо, анын ичинде мүчө мамлекеттердин мыйзамдарынын жоболоруна жана Өндүрүштүк практика эрежелеринин № 14 тиркемесине ылайык утилдештирүү жолу менен жетишилет. Дары-дармек каражатын медицинада колдонуу боюнча нускамасынын талаптарына жана медицинада колдонуу үчүн дары-дармек каражатынын жалпы мүнөздөмөсүнө карата талаптардын № 19 тиркемесине ылайык бейтапка аны ар бир жолу куйган учурда кан препаратынын аталышын жана сериясынын номерин каттоо керек.
27. Байкоого алынуучулугунун бар болушун тастыктоочу маалыматтар, эгерде Өндүрүштүк практика эрежелери же мүчө мамлекеттердин мыйзамдары тарабынан узагырак мөөнөт белгиленбесе, донордун плазмасынын жеке донациясы алынган датасынан тартып 30 жылдан кем эмес мезгилдин ичинде сакталышы керек. Ушул чаралар кан препаратынын катталган күбөлүгүнүн ээси же башка дары-дармек каражатынын компоненти катары өндүрүү үчүн кан препаратанынын сериясын пайдаланган өндүрүүчү, ошондой эле мүчө мамлекеттердин ыйгарым укуктуу органдары (эксперттик уюмдары) ошол препаратка карата чараларды кабыл алууну талап кылуучу коопсуздук үчүн мүмкүн болуучу тобокелдиктер жөнүндө маалымдалышы керек болгон чаралар.

2.4 Коопсуздук жана ретроспективдүү анализ үчүн тобокелдиктер жөнүндө маалыматтын негизинде кабыл алына турган чаралар
28. Коопсуздук боюнча тобокелдиктер жөнүндө маалыматтарды, анын ичинде жагымсыз реакцияларды жана окуялар жөнүндө отчетторду түзүү боюнча чараларды өзүнө камтыган маалыматтык тутум уюштурулушу керек. Кандын жана анын компоненттеринин сапатына жана коопсуздугуна ал таасир этиши мүмкүн болгон ушундай тутумда камтылган маалымат, анын ичинде бир эле донордон алынган башка компоненттерге ал күмөндүүлүктү жараткан донордук үлгү менен байланышкан ар кандай олуттуу терс реакциялар жөнүндө маалымат камтылган башкаруу ыкмалары Өндүрүштүк практика эрежелерине, фармакологиялык көзөмөл практикасынын эрежелерине, ошондой эле кандын жана анын компоненттеринин донорлугу жаатындагы мүчө мамлекеттердин мыйзамдарынын талаптарына шайкеш келиши керек. Кан алуу (текшерүү) мекемеси, плазманын негизги досьесинин ээси (эгерде бар болсо) жана фракциялоочу ишканасы тарабынан колдонула турган коопсуздук боюнча тобокелдиктер жөнүндө маалыматты башкаруунун жана алмашуунун ыкмалары стандарттык операциялык жол-жоболордо сыпатталышы керек. Стандарттык операциялык жол-жоболор кан алуу (текшерүү) мекемеси, плазманын негизги досьесинин ээси (эгерде бар болсо) жана кан препараттарын өндүрүүчүсү (өндүрүүчүлөр) тарабынан бекитилиши керек жана бардык тараптар менен жазуу жүзүндө макулдашылышы керек. Эгерде канды алуу (текшерүү) боюнча мекеменин ишенимдүүлүгү же плазманын сапаты жана коопсуздугу күмөндүүлүк жаратса, анда, плазманын негизги досьесинин ээси бул жөнүндө мүчө мамлекеттин ыйгарым укуктуу органына (эксперттик уюмга) билдириши керек.
29. Кан алуу (текшерүү) мекемеси чогултулган донордук материалдын коопсуздугу боюнча тобокелдиктер жөнүндө маалыматты алгандан кийин бул тобокелдиктер аларга жайылтыла турган кан препараттарын өндүрүүчүгө төмөндөгүлөргө карата маалыматтарды дароо билдириши керек:
анын ден-соолугунун абалы плазманын коопсуздугун жана (же) сапатын камсыз кылуу боюнча белгиленген талаптарга жооп бербеген донорду аныктоо;
вирустук маркерлерге карата тестирлөөнүн жыйынтыктары мурда терс болуп чыккан донордон материалды кайталап алуу учурунда вирустук маркерлердин кайсы бирине карата донорду тестирлөөнүн оң жыйынтыктарын алуу. Эгерде бекитилген жол-жоболордо 5 жумушчу күндүн ичинде тастыктоочу тестирлөөнүн жыйынтыктарын алынышы каралбаса гана тастыктоочу тестирлөөнү аткаруудан мурда кайталап жүргүзүлгөн тестирлөөнүн оң жыйынтыктарын алгандан кийин ушундай учурлар жөнүндө дароо билдирилиши керек. Карантиндик сактоодо турган мурдагы алынган донордук үлгүлөрүн иштетүүнү баштоого чейин сероконверсияны аныктоо ыктымалдыгын жогорулатуу үчүн донордук материалды чогултуунун жана тестирлөөнү жүргүзүүнүн ортосундагы убакытты минималдаштыруу керек;
кан препараттарын өндүрүүчүнүн же плазманын негизги досьесинин ээси (эгерде бар болсо) жана кан алуу (текшерүү) мекемесинин ортосунда макулдашылган жол-жоболорго ылайык эмес аткарылган вирустук маркерлерге тестирлөөнүн өткөрүлгөн фактысын аныктоо;
ал кан препараттары аркылуу (гепатит А, В, С вирустары, гепатиттин башка вирустары, ВИЧ-1 жана ВИЧ-2 жана башка инфекциянын белгилүү козгогучтары) потенциалдуу жугушу мүмкүн болгон козгогуч аркылуу донордо пайда болгон инфекция оорусунун белгилерин (симптомдорун) аныктоо;
кандын трансфузиясынан же канынын лабилдик компонентинен кийин анын себеби донордун каны аркылуу жуктурулган инфекция болуп саналганы аныкталган инфекциялык оорунун реципиентте өнүгүүсүнүн учурун аныктоо.
Донация ушул пункттун үчүнчү, бешинчи жана алтынчы абзацтарында каралган учурларда кан алуу (текшерүү) боюнча мекемеси тарабынан демилгеленген ретроспективдүү анализдин жол-жоболоруна катышат.
Препарат жөнүндө байкоого алынуучу маалыматтар бар болсо, маалымат донордук материалдарды чогултуу мезгилинен тартып коопсуздук боюнча тобокелдиги жөнүндө маалыматты алганга чейин канча убакыт өткөнүнө карабастан, маалымат кызыкдар тараптарга берилиши керек. Ушул талаптын аткарылбаган бардык учурлары көрсөтүлүшү жана талаптагыдай түрдө  негизделиши керек.
30. Ретроспективдүү анализдин жол-жобосу өзүнө мурунку донорлордун үлгүлөрүнүн изилдөөсүн жана донордук материалды тестирлөөнүн терс натыйжасын алганга чейин кеминде 6 ай ичинде алар алынган, бардык сакталган үлгүлөрдүн тестирлөөсүн камтыйт. Ретроспективдүү изилдөөдө камтылган мезгилден (6 ай) болгон бардык четтөөлөр көрсөтүлүшү жана талаптагыдай түрдө  негизделиши керек.
31. Ретроспективдүү изилдөө жүргүзүү керек болгон убакыт тестирлөө ыкмасына жараша эң аз дегенде серологиялык терезенин максималдуу мезгилине барабар болушу керек. Төмөнкү факторлорду эске алуу керек:
а) аларды өндүрүшкө өткөрүүгө үлгүрүлбөй калган плазманын жеке донациялары идентификацияланышы керек, ал эми аларды өндүрүшкө өткөрүү иликтөө мезгили аяктаганга чейин токтотулушу керек. Бул учурда плазманын үлгүлөрүн карантиндик сактоочу жайга (мисалы, 60 күндүн ичинде) жайгаштыруу максатка ылайыктуу;
б) эгерде плазма ушуга чейин фракциялоо үчүн өткөрүлүп берилген болсо, анда алынган маалымат кан препаратынын серияларынын коопсуздугуна таасири тиеби же жокпу жана аларды жүгүртүүдөн алып салуу керекпи же жокпу, ошону дароо талдоо керек. Маалыматты талдоо учурунда төмөнкү критерийлер эске алынышы керек:
инфекциянын түрү;
сероконверсиянын тиби;
амплификация технологиясын колдонуу менен мүмкүн болушунча нуклеиндик кислоталардын донордук үлгүсүнүн кайталап жүргүзүлгөн тестирлөөнүн натыйжалары, тесттердин (айрым донордук үлгүлөрүн, мини-пулдарын жана фракциялоо үчүн плазманын пулдарын текшерүү үчүн колдонула турган) сезгичтиги;
пулдун өлчөмү;
кан препаратынын белгилүү бир сериясынын курамына алар кириши мүмкүн болгон ретроспективдүү изилдөөдө камтылган бардык үлгүлөр жөнүндө жалпы маалымат;
кан препаратынын тобу;
кан препаратын өндүрүү ыкмасы;
кан препаратын өндүрүү процессинде вирусту инактивациялоо (алып салуу) мүмкүнчүлүгү;
в) алар плазманын ар бир пулунун курамына кирген плазманын инфекция жуккан үлгүлөрүнө идентификациялоо системасы бекитилиши керек. Алар жөнүндө маалымат контаминирленген даяр кан препаратынын сериясынын документтери жана орто аралык продуктуларды же кандын даяр препаратын чыгаруу үчүн жооптуу ыйгарым укуктуу адамдын (адамдардын) маалыматка тез жетүүсүн камсыз кылуу үчүн фракциялоо үчүн плазманын тиешелүү пулунун (пулдарынын) документтери менен бирге сакталууга тийиш.
32. Ал плазманын өндүрүштүк пулуна кирген донордук плазманын үлгүсү ВИЧ, гепатит А, В, С вирустары же Крейцфельдт-Якоб варианттык оорусу менен жуктурулганы аныкталса, анда маалымат тобокелдиктердин баалоосу жөнүндө маалыматтар жана кан препараттарын өндүрүү үчүн плазманын инфекция жуккан пулун колдонуу мүмкүнчүлүгү же кандын препаратынын сериясын жүгүртүүдөн алып салуу зарылчылыгы жөнүндө өндүрүүчүнүн корутундусу менен бирге мүчө мамлекеттин тиешелүү ыйгарым укуктуу органына (эксперттик уюмуна) да берилиши керек. Кан алуу (текшерүү) мекемеси жана канды фракциялоо боюнча мекеменин ортосунда маалымат алмашуу системасы анда Крейцфельдт-Якоб варианттык оорусу аныкталган бардык донор жөнүндө маалыматты камтышы керек. Бул тууралуу плазманын контаминирленген пулунан өндүрүштү улантуу мүмкүндүгү же кан препаратынын серияларын алуу зарылдыгы жөнүндө өндүрүүчүнүн тобокелдикти баалоонун корутундусу менен бирге мүчө мамлекеттин ыйгарым укуктуу органына (эксперттик уюмга) билдирилиши керек.

3. Кан препараттарын өндүрүүнүн сапатын баалоо
33. Кан препараттарын өндүрүү терапиялык потенциалга ээ болгон плазманын белокторун өнөр жайлык бөлүп алуунун кылдат уюштурулган стратегиясынан негизделиши керек.
34. Кан препаратын өндүрүүнүн технологиялык процесси кылдаттык менен документтештирилүүгө тийиш (баштапкы материал, орто аралык продуктулар, өндүрүштүн курч стадиялары ж.б.).
35. Каттоо жана экспертиза жүргүзүү эрежелеринин № 1 тиркемесинин I бөлүгүнүн 3-бөлүмүнүн 3.2.S.2. пунктунун «в» пунктчасына ылайык, биологиялык препараттардын колдонуудагы заттарын өндүрүүнүн шарттары потенциалдуу патогендүү бөтөн агенттердин бар болушун болтурбоо мүмкүн болбосо да, алгылыктуу болуп саналат. Мында кан препараттарын өндүрүү учурунда баштапкы материалдар, эгерде кийинки кайра иштетүү менен мындай бөтөн агенттерди жок кылуу жана (же) инактивациялоо камсыздалган, жана мындан кийинки кайра иштетүү процесси валидацияланган шартта гана колдонууга жол берилет.
3.1. Кан препараттарын өндүрүү процессинде контаминация тобокелдиги
35. Кан препараттарын өндүрүү процессинде потенциалдуу тобокелдик төмөнкүлөр менен шартталышы мүмкүн:
ал пирогендик заттардын топтолушуна алып келиши мүмкүн болгон микробдук контаминация менен;
алар контаминациянын булагы (мисалы, ткандардын экстракттарынан бөлүнүп алынган ферменттер, же аффинндик хроматографияда колдонулган моноклоналдык антителолор) болушу мүмкүн болгон реактивдерди, реагенттерди, материалдарды же башкаларды өндүрүү процессинде колдонууда вирустар же башка бөтөн агенттердин контаминациясы менен;
оорулууга кан препаратын киргизүү учурунда алар терс реакцияларды жаратышы мүмкүн болгон жагымсыз аралашмалардын контаминациясы менен. Плазманын белокторун өнөр жай үчүн бөлүп алуу үчүн модификацияланган белоктордун пайда болушуна, плазманын биологиялык активдүү заттарынын бөлүнүп чыгышына, кандын уюп калуу факторлорунун активдешүүсүнө жана тромбогендик потенциалдын пайда болушуна алып келе турган ыкманы колдонуу учурунда ушундай жагымсыз аралашмалар пайда болушу мүмкүн. Жагымсыз аралашмалардын пайда болуу тобокелдиги милдеттүү түрдө өндүрүш процессине киргизиле турган вирустук инактивация жана (же) элиминация стадияларында өзгөчө жогору. Ушуга байланыштуу, киргизилген стадияларды валидациялоо жол-жоболорун өткөрүү менен катар плазманын бөлүнгөн фракциясынын биологиялык активдүүлүгүнүн сакталган далилдерин милдеттүү түрдө берүү керек.

3.2. Плазманын пулдары
37. Плазманын пулдарына жеке донацияларды бириктирүү – кан препараттарын өндүрүүдөгү биринчи этабы болуп саналат. Плазманын ар бир пулунун үлгүлөрү эң узак жарактуулук мөөнөтү (сактоо мөөнөтү) менен даяр кан препаратынын жарактуулук мөөнөтү (сактоо мөөнөтү) аяктагандан кийин кеминде 1 жыл сакталышы керек. Кан препаратынын катталган досьесинин 3.2.S бөлүгүндө же плазманын негизги досьесине карата шилтемелер аркылуу (эгерде колдонууга болсо) ушул Эрежелердин 19-главасында баяндалган эрежелерге ылайык плазманын пулдарын даярдоо жана үлгүлөрүн тандап алуунун бардык маанилүү жол-жоболорун сыпаттоо керек. Кан препаратынын каттоо досьеси плазма пулунун (пулдарынын) бардык спецификацияларын камтышы керек.
38. Алар Бирликтин Фармакопеясынын беренелерине ылайык, ал эми ал жок болгон учурда - мүчө мамлекеттердин фармакопеяларынын беренелерине ылайык жана ушул Эрежелердин 19-главасына ылайык жүргүзүлүүгө тийиш болгон вирустук маркерлерге плазманын пулунун сыпатталган жана тестирлөө бөлүгүндө плазманын негизги досьесине шилтеме жасоого уруксат берилет;
39. Колдонууга боло турган учурларда плазманын пулунун Бирликтин Фармакопеясынын ылайыктуу беренелеринин, ал эми ал жок болгон учурда - мүчө мамлекеттердин фармакопеяларынын ылайыктуу беренелеринин бардык өндүрүштүк талаптарына шайкештигин тастыктоо керек.

3.3. Орто аралык продуктулар
40. Фракциялоонун ар кандай стадияларында бөлүнүп алына турган плазманын фракциялары – бул плазманын орто аралык фракциялары же өндүрүштүн белгилүү технологиялык этаптарынан өткөндөн кийин алардан бөлүштүрүлбөгөн жалпы продукт же кандын даяр продуктусу алынган орто аралык продуктулар болуп саналат.
41. Кандын уюп калуу факторлорун, адамдын альбуминдерин, иммуноглобулиндерин (мисалы, криопреципитат, I, II, III, IV, V фракцияларын) өндүрүү стадияларында алына турган орто аралык продуктулар бөлүнүп алынышы жана түздөн-түз өндүрүүчү тарабынан сакталышы мүмкүн жана башка өндүрүүчү менен келишим боюнча фракциялоо программасы боюнча алынышы мүмкүн.
42. Плазманын орто аралык фракцияларын өндүрүү үчүн колдонулуучу баштапкы материалдарды тандап алуу жана тестирлөө алардын сапатын камсыздоонун маанилүү факторлору болуп саналат. Плазманын негизги досьесинде же кан препаратынын катталган досьесинин 3.2.S бөлүгүндө ушул Эрежелердин 19-главасына ылайык плазманын пулдарын бириктирүү жана тестирлөө алгоритми жөнүндө маалыматтарды берүү керек.
43. Башка өндүрүүчү менен келишим түзүү боюнча фракциялоо программасы аткарылган учурда, орто аралык продукт (продуктулар) ушул продуктуну берүүчүдөн кандын даяр продуктусун өндүрүүчүгө өткөрүп берилгенде тестирлөө, пулирлөө, байкоого алуу системасы, өндүрүштүк процесси, сакталышы, орто аралык продуктуну (продуктуларды) ташуу шарттары жөнүндө маалымат кандын даяр продуктусун өндүрүүчүгө өткөрүп берилиши керек.
44. Кан препаратынын катталган күбөлүгүнүн ээси же өтүнмө ээси орто аралык продуктудан (продуктулардан) алынган дары-дармек каражаттарынын сапаты жана коопсуздугу үчүн акыркы жоопкерчиликти тартат.
45. Орто аралык продукт кандын даяр препараттарын алуу үчүн өндүрүүчү тарабынан колдонулган валидацияланган өндүрүштүк процессинен айырмаланган өндүрүштүк процессин колдонуу менен алынышы мүмкүн. Мындай учурда даяр препараттарды алуу үчүн орто аралык продуктуну өткөрүп берген өндүрүүчү тазалоонун (экстракциянын), өндүрүштүк шарттарын, өткөрүп бериле турган продуктуну, материалдарды жана жабдуулардын кошумча  этаптарын толук сыпатоо керек жана кандын даяр препаратынын сапатын тастыктоо үчүн зарыл болгон далилдерди жана өндүрүштүн ар бир этабынын коопсуздугунун (анын ичинде вирустук) далилдерин документалдуу түрдө берүү менен өндүрүштүн бардык технологиялык этаптарын валидациялоого бериши керек.
46. Орто аралык продуктуну сактоо мөөнөтү туруктуулук жөнүндө маалыматтарды эске алуу менен белгиленет жана негизделет. Аны өндүрүү процессинде сакталууда турган орто аралык продукт пайдаланылган даяр кан продуктусун чыгаруу учурунда даяр кан продуктусун өндүрүүчү кан препаратын чыгаруу учурунда вирустук инфекциялардын жугуу тобокелдигине карата тиешелүү талаптарга жооп берет деп кепилдик бериши керек. Заманбап эмес (эскирген) ыкма менен вирустук инфекциялардын маркерлеринин камтылганына карата текшерилген плазмадан же толук таза кандан бөлүнүп алынган орто аралык продуктулар, тобокелдиктин баалоосу аткарылган жана плазманын өндүрүштүк пулдарын тиешелүү ыкма менен кошумча текшерүү жүргүзүлгөн шартта гана колдонулушу мүмкүн.

3.4. Кан препараттарын өндүрүү процесси
47. Кан препараттарын өндүрүү процессин уюштуруу алардын сапатын, натыйжалуулугун жана коопсуздугун камсыз кылуунун маанилүү түзүлүш бөлүгү болуп саналат. Өндүрүш процессинин стратегиясын тандоо өнөр жайлык ыкма менен бөлүнүп алына турган плазманын белокторунун түрүнө жараша болот жана ар кандай өндүрүүчүлөрдө айырмаланышы мүмкүн. Стандарттык өндүрүш процесси потенциалдуу контаминанттардын инактивациялоого жана/же элиминациялоого да өз салымын кошо турган фракциялоо жана/же тазалоо (экстракция) этаптарынан турат. Кан препараттарын өндүрүү процесси өзүнө вирустарды инактивациялоонун жана (же) элиминациялоонун кеминде эки ортогоналдык стадияларын милдеттүү камтууга тийиш.
48. Донорлорду тандоо жана баштапкы материалды тестирлөө боюнча чаралар комплексин ишке ашыруу кан препараттарынын вирустук коопсуздугунун толук кепилдигине жетишүү үчүн жетишсиз. Вирустарды инактивациялоо жана (же) элиминациялоого карата анын жөндөмдүүлүгүн талдоонун жардамы менен кабыл алынган кан препараттарынын вирустук коопсуздугун камсыздоодо өндүрүштүк процесстин салымын баалоо керек. Бул вирустун титрин кыскартууга жетишиле турган анализин, инактивациянын ылдамдыгын жана ийри инактивация формасын, ошондой эле процесстин өзгөрүлмө параметрлерине карата этаптын туруктуулугун жана вирустун айрым түрлөрүнө карата инактивациялоо жана (же) элиминациялоо жол-жобосунун тандалмалыгын билдирет.
49. Өндүрүштө колдонулган ар кандай материалдардын жана жол-жоболордун, ошондой эле тандалган шарттардын, параметрлердин жана эксплуатациялоонун чектеринин жарактуулугун туура пландаштырылган жана интерпретирленген (чечмеленген) изилдөөлөрдүн жардамы менен валидациялышы керек.

Фракциялоо жана (же) тазалоо ыкмалары
Преципитация ыкмалары 

50. Физикалык ыкмалар. Плазманын криопреципитациясы – VIII канынын уюп калуу факторунун, ошондой эле Фон Виллебранд факторунун жана фибриногендин концентратынын алуунун препараттарынын баштапкы этабы болуп саналат. VIII канынын уюп калуу факторунун белоктук фракциясын андан ары концентрациялоо үчүн кандын уюп калуусунун башка факторлорунун фракцияларын параллелдүү бөлүп алуу жана вирустарды инактивациялоо жана (же) элиминациялоо стадиялары менен преципитациянын, адсорбциянын ырааттуу этаптары колдонулат.
51. Криосупернатанттык плазма кандын уюшунун башка факторлорунун фракцияларын адсорбциялоо (элюция) же хроматографиялык ыкмалар менен алуу үчүн жана адамдын иммуноглобулининин жана альбумининин фракцияларын бөлүп алуу үчүн колдонулат.
52. Физикалык жана химиялык ыкмалар. Кон боюнча төмөнкү температурада этанол менен плазманы фракциялоо ыкмасы – адамдын иммуноглобулининин жана альбумининин фракцияларын бөлүү үчүн көп колдонулган физика-химиялык ыкма болуп саналат.
53. Фракциялоо – көп стадиялуу технологиялык процесс, аны бардык этаптарда талаптагыдай сактоо алына турган препараттардын сапатынын кепилдиги болуп саналат. Этаптардын айрымдары ошондой эле потенциалдуу вирус-контаминанттардын натыйжалуу кыскартууга да көмөктөшөт.
54. Орто аралык продуктулар үчүн тундуруу үчүн колдонулган этанолдун так концентрациясын, аралык продуктулардагы белоктун концентрациясын, температурасын, эритмелердин рН жана иондук күчүн, кайра иштетүү убактысын көрсөтүү менен толук спецификациялары, ошондой эле катачылыктын жол берилген чектери жана бардык көрсөткүчтөрдү көзөмөлдөө ыкмалары жөнүндө маалыматтары болушу керек. Тазалоонун башка ыкмалары менен бирге башка преципитанттарды (мисалы, этилакридин лактат, каприл (октаной) кислотасы, метанол, аммоний сульфаты, полиэтиленгликол, катиондук детергенттер) технологиялык процессине киргизүү да спецификацияларды берүүнү талап кылат (анткени келтирилген химиялык заттардын кээ бирлерин колдонуу) (мисалы, каприл (октаноид) кислотасы) вирустун коопсуздугун камсыздоого салым кошо алат, ал эми вирустук коопсуздукка башка заттардын таасири жөнүндө маалымат так аныкталган эмес).

Хроматографиялык ыкмалар
55. Плазманын фракцияларын бөлүп алуунун хроматографиялык ыкмалар көбүнчө кан препараттарын өндүрүүдө колдонулат. Плазмадан бөлүнүп алынган белок фракциясынын түрү жана көлөмү колдонулган хроматография сорбентинин сапатына жана түрүнө жана колонкалардын сыйымдуулугу, хроматографиялык системанын селективдүүлүгү жана натыйжалуулугу, буфердик эритмелердин иондук күчү жана рН мааниси, агымдын ылдамдыгы, кармоо убактысы жана процесстин температурасы сыяктуу факторлорго жараша болот. Хроматографиялык ыкманы тандоо өндүрүштүк процессти иштеп чыгуу боюнча изилдөөлөрдөн алынган маалыматтарга негизделиши керек. Бардык керектүү спецификацияларды жана эксплуатациянын кабыл алынган чектерин көрсөтүү керек, ошондой эле көзөмөлдөө жөнүндө маалыматтарды документтештирүү керек.
56. Ошондой эле колонкаларды сактоо шарттарын, консерванттарды консервациялоо жана элюирлөө, тазалоо жана регенерациялоо ыкмаларын берүү керек. Тундуруу жана стерилдөө, диа- жана ультрафильтрацияда колдонулган жол-жоболор жөнүндө маалыматтарды берүү керек.

Фракциялоонун жана (же) тазалоонун башка ыкмалары
57. Кандын уюшунун факторлорунун препараттарын өндүрүү процессинде кандын уюшунун активдештирилген факторлорунун камтылышын минималдаштыруу максатында антикоагулянттар (мисалы, антитромбин жана гепарин) колдонулушу мүмкүн. Киргизилген компоненттер (материалдар (реактивдер)), алардын мүнөздөмөлөрү, даяр дары-дармек каражатында камтылган калдыктар жөнүндө маалымат тиешелүү документтерде толук сыпатталышы керек.
58. Көмүр, бентонит жана коллоиддик кремний диоксиди сыяктуу материалдар кээде продуктуну ар кандай аралашмалардан (мисалы, пигменттерден, липопротеиндерден ж.б.) тазалоо үчүн колдонулат. Колдонулган материалдар, аларды жок кылуунун ыкмалары жана башка өндүрүш факторлору жөнүндө толук маалымат берилиши керек.
Вирусту инактивациялоо жана (же) элиминациялоо жол-жоболору
59. Вирустарды инактивациялоо жана (же) элиминациялоо жол-жоболорун киргизүү плазманын белокторун өнөр жайлык бөлүп алуунун милдеттүү технологиялык этабы болуп саналат. Вирустарды инактивациялоонун жана (же) элиминациялоонун тандалып алынган жол-жоболору, аларды ишке ашыруунун бардык параметрлери жана шарттары, ички өндүрүштүк көзөмөлдөөнүн көрүлгөн чаралары негизделген жана документтештирилген болушу керек. Вирусту инактивациялоонун жана (же) элиминациялоонун ар бир этабын кылдаттык менен валидациялоо керек, ушул эле учурда валидациялоо жол-жобосу эң начар сценарийдин шарттарын моделдеши керек. Өндүрүштүн колдонулган процессинде плазманын бөлүнүп алына турган белогунун сакталышынын далилин берүү керек.
60. Вирусту инактивациялоого жана (же) элиминациялоого дуушар болгон материалдын кайчылаш контаминациясын болтурбоо максатында иштетилбеген материалды (Өндүрүштүк практика эрежелеринин № 14 тиркемесине ылайык) бөлүп алуу керек.
Өндүрүш процессинин валидациясы
61. Өндүрүштүк процессти валидациялоо ар бир өзүнчө өндүрүш боюнча белгиленген максаттарга ылайык жүргүзүлүшү керек. Эгерде өндүрүштүн валидациясы өзүнө процесстин кичирейтилген масштабдагы моделдөөсүн камтыса, мындай моделдөө толук масштабдуу өндүрүш процессинин шарттарын канааттандырарлык түрдө окшоштурушу керек. Мындан тышкары, мындай моделдөөнүн максатка ылайыктуулугун негиздөө зарыл. Өндүрүш процесстерин иштеп чыгууда, өзгөчө этанолду фракциялоо жолу менен салттуу түрдө алынган кан препараттарын өндүрүүнүн жаңы ыкмаларын иштеп чыгууда изилдөөгө жаткан курч стадияларды идентификациялоо жана көзөмөлдөө керек. Биологиялык дары-дармек каражатын фармацевтикалык иштеп чыгуунун принциптери ушул Эрежелердин 13-главасында келтирилди.
62. Күтүлгөн сапаты жана активдүүлүк профили менен кан препаратын туруктуу алуудан турган конкреттүү өндүрүш процессинин валиддүүлүгүнүн далили документтештирилүүгө жана баалоо үчүн колдонулган аналитикалык ыкмалардын спектри жөнүндө маалыматтарды камтышы керек. Өнөр жайлык жана ага байланыштуу аралашмаларды (мисалы, фракциялоо жана (же) тазалоо жол-жоболорунда колдонулган же натыйжада пайда болгон химиялык заттар) жана потенциалдуу кооптуу табигый заттардын (мисалы, кан тобунун антигендери жана кандын уюп калуу факторлорунун) жок кылынышынын далилин берүүгө өзгөчө көңүл буруу керек. Потенциалдуу контаминанттардан тазалоо боюнча өндүрүштүк процесстин мүмкүнчүлүктөрүн баалоо үчүн тазалоо процессинин ар кандай стадияларында алардын белгилүү санын атайылап кошуу менен изилдөөлөрдү жүргүзүү талап кылынышы мүмкүн.
63. Тазалоо жол-жоболорун жүргүзүү үчүн хроматографиялык колонкаларды колдонуу учурунда алардын ашыкча жүктөлүшүнө, гелдердин жуулушуна алып келүүчү шарттарды, аны колдонуу учурунда потенциалдуу зыяндуу лиганддар колдонулгандагы өзгөчө аффиндик хроматографиясы үчүн кылдат изилдөө керек. Колонкаларды тазалоо жана регенерациялоо жол-жоболоруна, өзгөчө мурунку үлгүдөгү пирогендерди жок кылууга жана вирустун үлгүлөрүнүн булганышына өзгөчө көңүл буруу керек. Ионитеерди биринчи жана кайталап колдонуунун критерийлери жана алардын жарактуулук мөөнөтү жөнүндө маалымат берүү керек. Чыпкаларды кайталап колдонууну негиздөө керек.
64. Кан препаратынын сериясын чыгарууга карата спецификацияларды иштеп чыгуу учурунда ушул Эрежелердин 6-главасынын талаптарын жетекчиликке алуу керек. Кан препаратын катталган досьесинде өндүрүүчү толук масштабдуу өндүрүштө кан препаратынын мүнөздөмөлөрүнүн туруктуулугун жана анын белгиленген спецификацияларга шайкеш келүүсүнүн далилин бериши керек. Бул үчүн ар кандай бөлүштүрүлбөгөн жалпы материалдын сериясын түзүү керек. Эгерде өндүрүш процесси плазманын ар кандай санынан башталса, анда өндүрүш процесси белгилүү бир шарттарда мүнөздөмөлөрү менен салыштырылуучу продуктту алууга алып келерин тастыктоо керек. Эгерде өндүрүүчү башка өндүрүштүк аянттардан ала турган орто аралык продуктуларды колдонуу чечимин кабыл алса, анда бул учурда туруктуу негизде салыштырылуучу мүнөздөмөлөрү менен продуктулар чыгарылганын да көрсөтүү керек.
65. Эгерде параллелдүү түрдө ар кандай өндүрүштүк аянттар колдонулса, процессттердин макулдашылганынын далили үчүн толук валидациялоо программасын берүү керек.
66. Кан препараттарын кайталап кайра иштетүү өндүрүштүк процессте мүчүлүштүктөр жаралган учурда гана жүргүзүлүшү мүмкүн. Бардык тиешелүү жол-жоболор жана критерийлер толук сыпатталышы керек. Валидация кайра кайталап иштетүүдө кан препаратынын сапатына терс таасирин тийгизбей турганын тастыкташы керек.

4. Кан препараттарынын сапатын көзөмөлдөө
4.1. Ички өндүрүштүк көзөмөлдөө

67. Өндүрүштүк процессти жана жабдууларды көзөмөлдөөнүн жол-жоболорун, өндүрүш процессиндеги маанилүү түйүндөрдүн, үлгүлөрдү тандап алуу жана сактоо ыкмаларынын, жана сыноолорду жүргүзүү ыкмаларынын мониторингинин жол-жоболорун сыпаттоо керек. Контаминация жана башка бөтөн агенттердин киришине жол бербөө максатында плазманын пулуна баштапкы материалдарды бириктирүү процессине катуу көзөмөл жүргүзүү зарыл.
68. Өндүрүштүк процесстин аз дегенде төмөнкү негизги параметрлери сыяктуу мониторингдин натыйжаларын документтештирүү керек:
рН маанисин;
температурасын;
этанол концентрациясын;
белоктун курамын жана анын активдүүлүгүн;
 микробиологиялык тазалыкты жана бактериялык эндотоксиндерди ушул Эрежелердин 6-главасында сыпатталгандарга ылайык аныктоонун натыйжаларын.

4.2 Кан препараттарынын сапатын көзөмөлдөө
69. Кан препараттарынын сапаты Бирликтин Фармакопеясынын тиешелүү беренелеринин талаптарына, ал эми ал жок болгон учурда - мүчө мамлекеттердин фармакопеяларынын тиешелүү беренелеринин талаптарына шайкеш келиши керек. Бардык спецификациялар боюнча изилдөөлөр кан препаратынын ар бир сериясы үчүн жүргүзүлүшү керек. Кан препаратынын курамына кирген же мындай препараттарды өндүрүү процессинде колдонулган бардык заттар үчүн (мисалы, кан препаратынын курамында сольвенттердин жана детергенттердин калдыктарынын санын аныктоо, эгерде алар колдонулган болсо) кошумча сыноолорду жүргүзүү каралууга тийиш.
70. Ушул Эрежелердин 6-главасына ылайык өндүрүш процессинин мүмкүнчүлүктөрүн эске алуу менен бардык ушул параметрлер үчүн тиешелүү чектерди белгилөө зарыл. Эгерде кан препараттарын көзөмөлдөөнүн натыйжалуулугунун канааттандырарлык далилдери же алгылыктуу жана ырааттуу натыйжалары бар болсо, активдүү заттын же кан препараттарын айрым параметрлерин пландуу түрдө текшерүү талап кылынбашы мүмкүн, аларды спецификацияларга киргизбегенге жол берилет. Колдонулган ички маалымдама материалдары (серия номери, негизги мүнөздөмөлөрү, колдонуу боюнча нускамалар, өндүрүштүк өзгөчөлүктөрү ж.б.), аларды алмаштыруунун бекитилген жол-жоболору жөнүндө маалымат берүү зарыл. Өздүк маалымдама материалы (материалдар) катары колдонулган сериялар жетиштүү түрдө мүнөздөлүүгө тийиш, ошондой эле мындай серияларды пайдалануунун болжолдуу максаты да көрсөтүлүшү керек. Кан препараттарынын өнөр жайлык серияларын (партияларын) өндүрүүгө салыштырмалуу стандарттуу үлгүлөрдү (материалдарды) өндүрүү процессиндеги бардык айырмачылыктар стандарттуу үлгүлөрдүн (материалдардын) сериясына (партиясына) карата документтерде көрсөтүлүшү керек. Стандарттык үлгүлөрдү (материалдарды) алмаштыруунун жол-жобосу каралышы керек.
71. Сапатты көзөмөлдөө үчүн колдонулган аналитикалык ыкмаларды валидациялоодо баштапкы материалдардын биологиялык табиятынын өзгөрмөлүүлүгүн жана сапатын көзөмөлдөө үчүн колдонула турган аналитикалык ыкмаларды валидациялоо учурунда плазмадан алынган дары-дармектердин гетерогендүүлүгүн эске алуу керек:
баштапкы материалдарды;
субстанцияларды;
өндүрүш процессинин стадияларында орто аралык продуктуларды (ички өндүрүштүк көзөмөлдөө);
даяр кан препараттарын.
Валидацияны Евразия экономикалык комиссиясынын Коллегиясынын 2018-жылдын 17-июлундагы № 113 чечими менен бекитилген Дары-дармек каражаттарын сыноолордун аналитикалык ыкмаларын валидациялоо боюнча жетектөөгө (мындан ары - Аналитикалык аналитикалык ыкмаларын валидациялоо боюнча жетектөө) ылайык жүргүзүлүшү керек.
Ошондой эле Бирликтин Фармакопеясында кан препараттары жөнүндө беренелеринде сыпатталган ыкмалардын, ал эми ал жок болгон учурда - мүчө мамлекеттердин фармакопеяларынын кан препараттары жөнүндө беренелеринде белгилүү бир дары-дармек каражатына мүнөздүү өзгөчөлүктөрүн эске алуу менен сыпатталган ыкмалардын ылайыктуулугун да тастыктоо зарыл. Ошондой эле жалпы фармакопеялык ыкмаларды (мисалы, иммунохимиялык) валидациялоо зарыл. Бирликтин Фармакопеясында же мүчө мамлекеттердин фармакопеяларында сыпатталбаган түп нускадагы ыкмаларды колдонууда кан препаратынын бир нече сериясын колдонуу менен алынган салыштырылуучу сыноолордун натыйжаларын алуунун далилин берүү зарыл. Бирликтин Фармакопеясынын кан препараттарына карата беренелери (адамдын альбумини, адамдын ченемдүү иммуноглобулини, венага куюп киргизүү үчүн адамдын ченемдүү иммуноглобулини, кандын уюшунун VIII фактору) альтернативалуу көрсөткүчтөрдү киргизүү максатында мезгил-мезгили менен кайра кароого дуушар (коёндорго пирогендик сыноолордун ордуна бактериалык эндотоксиндердин камтылганын аныктоо) боло турганын  эске алуу керек. Сапатты көзөмөлдөөнүн ушул аспектисин өзгөртүү боюнча көрсөтмөлөр Бирликтин Фармакопеясынын тиешелүү жалпы беренелеринде келтирилди.

5. Туруктуулукту изилдөө
72. Туруктуулукту изилдөө ушул Эрежелердин 8-главасынын талаптарына ылайык жүргүзүлүшү керек.
73. Катталган күбөлүктүн ээси даяр кан препараттары үчүн башка өндүрүштүк аянттан берилген орто аралык продуктулардын туруктуулугуна изилдөөлөрдү жүргүзүшү керек.



6. Бөтөн агенттери менен контаминация тобокелдигин баалоо
6.1. Өндүрүш процессин пландаштыруу
74. Валидациялык изилдөөлөрдү пландаштыруу боюнча негизги талаптар, анын ичинде колдонула турган вирустарды тандоо жана алынган маалыматтарды интерпретациялоо ушул Эрежелердин 4-главасында камтылды.
75. Ушул бөлүктө кан препараттарынын вирустук коопсуздугун камсыз кылуу боюнча иш-чараларды уюштуруу боюнча кошумча маалымат келтирилди. Өндүрүш процесстерин пландаштырууда же алардын вирустук коопсуздугун көбүрөөк камсыз кылуу үчүн аларды модификациялоо учурунда ушул Эрежелердин 4-главасынын жана ушул главанын жоболорун эске алуу керек. Кан препараттарын өндүрүүчүлөр процесске киргизилген вирустарды инактивациялоонун жана (же) элиминациялоонун конкреттүү стадияларын тандоону негиздеши керек.

6.2. Өндүрүш процессине вирустарды инактивациялоонун жана (же) элиминациялоонун натыйжалуу этаптарын киргизүү
76. Ар кандай физика-химиялык касиеттерге ээ болгон вирустардын кеңири спектри вирустарды инактивациялоонун жана (же) элиминациялоонун натыйжалуу стадияларын киргизүү жана жок кылуунун натыйжалуу стадияларын өндүрүш процессине киргизүү жана аларды валидациялоо жол-жоболорун жүргүзүү - кан препараттарынын вирустук коопсуздугун камсыз кылуунун элементи (этаптын натыйжалуулугун баалоого карата талаптар ушул Эрежелердин 4-главасында келтирилди) милдеттүү болуп саналат. Өлчөмдөрүнүн анча чоң эместигине (мисалы, цирковирустар) байланыштуу мембраналык чыпкалоодо майда тешикчелери менен чыпкалоо аркылуу кайталанма термикалык иштетүүгө туруктуулугуна жана майда тешикчелер менен чыпкалоо аркылуу тышкы капталган чели жок айрым вирустардын чыпкадан өтүп кетүү жөндөмдүүлүгү менен кээ бир тышкы капталган чели жок вирустарды натыйжалуу инактивациялоону жана (же) элиминациялоону (мисалы, жаныбарлардын парвовирустары) бир гана этабын киргизүү мүмкүн эмес. Ошондуктан, биринчи этаптан кийин инфекциялык бойдон калган вирустар экинчи этаптан өткөндөн кийин инактивацияланат деген божомолго жараша ар кандай физикалык-химиялык касиеттерине ээ болгон жана (же) вирустардын кеңири спектрине ээ болгон кеңири диапазонуна багытталган иштердин ар түрдүү механизмдери менен вирустардын инактивациялоонун жана (же) элиминациялоонун экиден кем эмес өз ара толуктоочу натыйжалуу стадияларын камтышы керек. Кадамдардын бири сөзсүз түрдө тышкы капталган чели жок вирустарды жок кылууга багытталышы керек.
77. Өндүрүүчүлөр вирустардын кеңири спектрин жок кылууга же инактивациялоого багытталган кошумча тазалоо этаптарын иштеп чыгышы же ишке киргизиши керек. Бул белгилүү вирустарга жана жаңы белгисиз вирустарга карата вирустук коопсуздук профилин жакшыртат.
78. Кээ бир учурларда бири-бирин натыйжалуу толуктап турган жана тышкы капталган чели бар жана тышкы капталган чели жок вирустардын кеңири спектрине багытталган ар кандай физикалык-химиялык касиеттери менен инактивациялоонун жана (же) элиминациялоонун этаптарын иштеп чыгуу мүмкүн эмес же өтө кыйын экендигин эске алуу керек.
79. Өндүрүштүн тигил же бул этабы ар кандай физика-химиялык касиеттерге ээ болгон капталган чели бар жана капталган чели жок вирустардын кеңири чөйрөсүн инактивациялоодо жана/же элиминациялоодо белгилүү өндүрүштүк этаптын натыйжалуу экендигине ишенимдүү далилдер бар болсо жана тазалоо жол-жобосу алар вирустарды инактивациялоого жана (же) элиминациялоого ишенимдүү көмөктөшкөн кошумча стадияларды камтыган шартта, экинчи натыйжалуу этапта өндүрүүчү тарабынан каралбашы мүмкүн.
80. Плазмада потенциалдуу болушу мүмкүн болгон вирустарды шарттуу түрдө эки топко бөлүүгө болот: бир нече тазалоо стадияларын колдонуу менен аларды инактивациялоого жана (же) элиминациялоого мүмкүн болгон вирустар жана бир нече стадиялар менен тазалоого туруктуу вирустар. Плазмада дары-дармек каражаттарынын конкреттүү топторун инактивациялоонун жана (же) элиминациялоонун бүгүнкү күндө иштелип чыккан бардык иштелип чыккан жол-жоболоруна туруктуу вирустар болушу мүмкүн. Өндүрүүчүлөр белгилүү жана белгисиз вирустарды инактивациялоонун жана (же) элиминациялоонун жаңы ыкмалары тынымсыз өркүндөтүлүп жана иштелип чыгып турушу керек.

Вирустарды элиминациялоодо бөлүп алуу процесстеринин ролу
81. Фракциялоо же тазалоо жол-жоболору (мисалы, хроматографиялык) сыяктуу бөлүп алуу процесстери вирустарды элиминациялоого салым кошушу мүмкүн. Фракциялоо ыкмасы менен гана алынган кандын уюп калуу факторлорунун жана венага куюп киргизүү үчүн иммуноглобулиндердин препараттарын киргизүү менен оорулууларга вирустар жуккан учурлар болушу мүмкүн. Плазманы бөлүп алуу процесстери аларды лабораториялык масштабда көзөмөлдөө жана моделдөө кыйын болгон көп сандагы өзгөрмө факторлорду камтыйт.
82. Вирустардын физикалык-химиялык касиеттериндеги бир аз айырмачылыктар алардын бөлүнүшүнө олуттуу таасирин тийгизиши мүмкүн, бул валидациянын натыйжаларын иштетүүнү кыйындатат. Бөлүнүүгө антителолордун бар же жок болушу да таасир этиши мүмкүн. Ошондуктан, бөлүү процесстеринин ишенимдүү натыйжалуулугун тастыктоо кыйын болушу мүмкүн.
83. Фракциялоо вирустарды элиминациялоого салымын кошо турганы мүмкүн болгондуктан жаңы өндүрүш процесстери фракциялоонун стандарттык ыкмаларына дал келбесе, валидациялык изилдөөлөргө жана клиникалык коопсуздукка өзгөчө көңүл буруу керек.

Кан препаратына вирустарды инактивациялоо жана (же) 
элиминациялоо этаптарынын таасири
84. Кан препаратынын катталган досьесинде вирустарды инактивациялоонун жана (же) элиминациялоонун тандалган этаптарынын кан препаратынын сапатынын жана коопсуздугунун жалпы профилине терс таасиринин жоктугун негиздөө жана далилдөө керек. Ошондой эле, өзгөчө белоктун бүтүндүгүн жана алынган кан фракциясынын биологиялык активдүүлүгүн сакталышын камсыздоого жана алардын терапиялык натыйжалуулугун кепилдөө үчүн кандын алынган фракциясынын биологиялык активдүүлүгүнө, атап айтканда, неоантигендердин пайда болуу тобокелдигин төмөндөтүү, кандын уюп калуу факторлорунун активдешүүсүнүн натыйжасында тромбогендик потенциалынын жогорулоо тобокелдигине, кан препаратын өндүрүү процессинде колдонулуучу заттардын уулуу калдыктардын препаратта болушуна өзгөчө көңүл буруу керек.

6.3. Вирустарды инактивациялоо жана (же)
элиминациялоо жол-жоболору
85. Ушул бөлүмчө тизмеси толук эмес жана башка жол-жоболор менен толукталышы мүмкүн болгон вирустарды инактивациялоо жана (же) элиминациялоо боюнча практикада кеңири таралган жол-жоболордун сыпаттамасын камтыйт.

Этанол менен преципитациялоо 
86. Этанол менен фракциялоо ыкмасы бөтөн вирустарды элиминациялоонун эсебинен адамдын иммуноглобулининин жана альбумин препараттарынын вирустук коопсуздугун жогорулатууга көмөктөшөт, бирок алардын инактивациялоого эмес.
87. Этанол преципитант катары гана чыкпайт, алар бөлмө температурасында жана андан жогору болгон дезинфекциялоочу касиеттерине ээ. Эгерде преципитация стадияларында плазманын жана вирустардын компоненттеринин ар башкача бөлүнүшү жүрсө, анда максаттуу эмес фракциясын жок кылуу менен бирге вирустардын элиминациясы да жүрөт. Кошумча катары, преципитирленген белокторду центрифугалоо же альтернативалуу ыкма менен - чыпкалоонун жардамы менен бөлүүгө болот. Преципитирленген белокторду чыпкалоо учурунда колдонулган чыпкалардын бүтөлүп калышына жол бербөө үчүн вирустарды элиминациялоо үчүн алар бөлүп алуу процессине көмөктөшүүсүн күчөтө турган көмөкчү чыпкалоочу материалдар (filter aids) колдонулат.

Кан препараттарынын эритмелерин пастеризациялоо
88. Адамдын альбумин препараттарынын эритмелерин 60 ºС температурада 10 саат бою баштапкы таңгакта ысытуу бул препараттардын тобу үчүн вирусту инактивациялоонун фармакопеялык ыкмасы болуп саналат. Пастеризация ыкмасы вирустарды инактивациялоо жана башка кан препараттарынын топтору үчүн колдонулат. Ушул Эрежелердин 4-главасына ылайык жылытуу капталган чели бар жана кээ бир капталган чели жок вирустарды инактивациялоонун натыйжалуу стадиясы болуп саналат. Пастеризация этабынын натыйжалуулугу эритменин курамына, температурага жана жол-жобону жүргүзүү убактысына жараша болот. Кан белогунун түзүмүнүн бүтүндүгүн сакталышын камсыздоо жана неоантигендин пайда болуу тобокелдигин минималдаштыруу үчүн пастеризацияны вирустарды инактивациялоо процессине алар таасирин тийгизбеген кылдат тандалып алынган стабилизаторлордун катышуусунда жүргүзүү керек.

Кан препараттарынын лиофилизацияланган формаларын ысытуу
89. Каралып жаткан ыкма менен вирусту инактивациялоонун натыйжалуулугу лиофилизаттын касиеттерине жана ысытуунун шарттарына жараша болот. Вирустарды тазалоонун валидациялык изилдөөлөрүнүн, ошондой эле белоктун бүтүндүгүнүн сакталышын жана агрегаттардын мазмунун изилдөөлөрдүн негизинде калган нымдуулуктун жогорку жана төмөнкү чектерин белгилөө керек, вирустарды тазалоонун валидациялык изилдөөлөрүнүн, ошондой эле белоктун бүтүндүгүнүн сакталышын жана агрегаттардын мазмунун изилдөөлөрдүн негизинде, эгерде биринчи кутудагы кан препараты ысытууга дуушар болсо, анда бардык үлгүлөрдүн ортосунда калдык нымдуулук боюнча айырмачылыктар белгиленген чектерге коюлушу керек. Калган нымдуулук – бул өзгөчө курч параметр болуп саналат, аны бузбай турган ыкмалар менен (мисалы, жакынкы диапазондо инфракызыл спектроскопиянын жардамы менен) биринчилик кутудагы ар бир бирдигинде өлчөөгө артыкчылык берилет.
	Ысытуу процессинде температураны жана ысытуу убактысын да көзөмөлдөө керек.

«Эритүүчү/детергент» ыкмасы менен кайра иштетүү
90. Кан препараттарын Тритон Х-100 же Твин 80 сыяктуу детергент менен айкалышкан три-н-бутилфосфат (ТНБФ) сыяктуу эритүүчү менен кайра иштетүү капталган чели бар вирустарды инактивациялоо жүргүзүлүшү мүмкүн. Кайра иштетүүнүн алдында колдонулган эритмелерди алар вирустарды камтышы мүмкүн болгон жана аны кайра иштетүүдөн коргой турган чоң агрегаттардан тазалоо керек. Ага эриткичти (детергентти) кошконго чейин жүргүзүү керек болгон чыпкалоо жолу менен жетишүүгө болот, же эгерде ал кошулгандан кийин жүргүзүлсө, анда чыпкалар инкубацияланган эриткичте бул кошумчалардын курамына таасир этпей тургандыгын тастыктоо керек.
91. Реакциялык аралашманын физикалык касиеттерин валидациялоонун натыйжасында анын бир тектүүлүгүнө жана кайра иштетүүнүн бардык мезгил ичинде эритмедеги температуранын туруктуулугуна далилди алуу керек.
92. Кылдат көзөмөлдөөгө кайра иштетүү процессинде кошулган эриткичтин жана детергенттин талап кылынган санынын сакталышы жана алардын даяр препараттагы калдыктарын аныкталышы кирет. «Эритүүчү/ детергент» ыкмасы менен кайра иштетүү капталган чели жок вирустарды инактивациялоо үчүн натыйжалуу эмес.
93. «Эритүүчү/ детергент» ыкмасынын валидациялык изилдөөлөрүн жүргүзүү учурунда плазманын орто аралык фракциялардагы липиддердин жогорулугу мүмкүн болушун эске алуу зарыл, ал инактивациянын натыйжалуулугуна терс таасирин тийгизиши мүмкүн.

Вирустардын санын кыскартуу үчүн чыпкалоо (фильтрация)
94. Вирустардын санын азайтуу үчүн чыпкалоо ыкмасын колдонуунун кыйынчылыктары вирустардын болушу, алардын өлчөмдөрү болгон чыпкалардын тешикчелеринин өлчөмдөрүнө караганда бир топ кичине жана бөлүп алына турган фракциянын (мисалы, кандын уюшунун VIII факторунун) канааттандырарлык чыгуусун камсыз кылуу зарылчылыгы менен байланышкан. Чыпкалардын кээ бир түрлөрү уюп калуу факторлорунун активдешүүсүн пайда кылышы мүмкүн, бул чыпкалоо үчүн колдонулган материалдарды кылдат тандоону талап кылат.
95. Вирустарды жок кылуу үчүн маанилүү курч параметрлерди (мисалы, көлөмдүн чыпкалоо аянтынын катышы, эритменин иондук күчү, рН, агымдын ылдамдыгы, басым жана белоктун курамы) көрсөтүү менен тандалып алынган чыпкалоочу механизмдин сыпаттамасын берүү керек. Бул курч параметрлер ылайыктуу валидациялык изилдөөлөрдү тандоо учурунда колдонулат. Ички өндүрүштүк көзөмөлдөөнүн маанилүү чарасы болуп чыпканын бүтүндүгүн тастыктоого карата сыноолор саналат. Өндүрүш процессинде колдонулган чыпкалардын натыйжалуулугу менен валидациялык изилдөөлөрдө колдонулган чыпкалардын колдонуунун натыйжалуулугун кошумча салыштыруу керек. Вирустардын агрегациясы чыпкалоо учурунда вирустарды жок кылуунун деңгээлине терс таасирин тийгизиши мүмкүн. Муну алар кийин лабораториялык шарттарда өстүрүүгө жана концентрацияланууга дуушар боло турган жана алардын агрегирленүүчү даражасы плазмадагы вирустун агрегирленүүчү даражасынан айырмаланышы мүмкүн боло турган валидациялык изилдөөлөрдү жүргүзүү учурунда эске алуу керек. Өндүрүүчү колдонулган чыпкалоочу материалдардын касиеттери жөнүндө маалыматты да бериши керек. Чыпкалоо жолу менен вирусту жок кылуунун натыйжалуулугуна таасир этүүчү факторлор кан препаратындагы антителолору, мембрананын үстүндөгү вирустардын адсорбциясы, буфердик эритмелердин курамынын таасири ж.б. менен конъюгациялануу мүмкүнчүлүгү болуп саналат.
Ушул вирустарды валидациялык изилдөөлөрдө жана өндүрүштүн стандарттык процесстери учурунда эске алуу керек.

Төмөн рН маанилеринде инкубациялоо
96. Адамдын иммуноглобулиндер препараттарынын эритмелерин рН төмөн (болжол менен 4,0) маанисинде инкубациялоодо кээ бир капталган чели бар жана капталган чели жок вирустар инактивацияланат (мисалы, В19 парвовирусунун инактивациясы далилденген, бирок А гепатитинин вирусу жана жаныбарлардын парвовирустары эмес). Кээ бир капталган чели бар вирустар адамдын альбуминин өндүрүү учурунда алынган этанол камтылган орто аралык фракцияларда төмөнкү рНда инкубациялоо жолу менен инактивацияланышы мүмкүн. Валидациялык изилдөөлөрдө капталган чели бар жана капталган чели жок вирустар үчүн алынган кыскартуу коэффициенттери инкубациянын узактыгына, температурага, белоктун концентрациясына, препараттын курамына жана колдонулган вирустун штаммына жараша болот.
7. Кан препараттарынын айрым топтору үчүн
алар эске алына турган факторлор
7.1. Кандын уюп калуу факторлору
97. Кандын уюп калуу факторлорунун препараттарын өндүрүү учурунда вирустарды инактивациялоонун жана (же) элиминациялоонун натыйжалуу этаптарын киргизүү кан препараттарынын ушул тобу үчүн милдеттүү болуп саналат.
98. Кандын уюп калуу факторлорунун препараттарын колдонуу учурунда гепатит А жана адамдын B19 парвовирусу сыяктуу капталган чели жок вирустар аркылуу жуккан учурлары белгилүү.
99. IX факторду камтыган препараттар үчүн өндүрүш процессине гепатит А вирусун жана B19 парвовирусун инактивациялоо жана (же) элиминациялоонун натыйжалуу этаптарын киргизүү керек. Жылуулуктун жардамы менен инактивациялоо сыяктуу этаптар кээ бир капталган чели жок вирустар үчүн айрым чектөөлөргө ээ болушу мүмкүн болгондуктан, өндүрүүчүлөр наночыпкалоо сыяктуу жок кылуу жол-жобосун колдонуу менен ысыкка чыдамдуу чакан өлчөмдөгү капталган чели жок вирустарга карата туруктуу коопсуздук деңгээлин жогорулатуу керек.
100. VIII фактордун препараттары (жана VIII фактор-фон Виллебранд фактор комплексин камтыган препараттар), фон Виллебранд фактору жана фибриноген, алардын чоң молекулярдык өлчөмү молекулярдык чоңдуктун негизинде вирус бөлүкчөлөрүнүн бөлүнүшүн кыйындатат, аз дегенде, өндүрүш процессинин этаптардынн бири гепатит А вирусуна каршы натыйжалуу болушу керек, ал үчүн инактивация жол-жоболорунун алгылыктуулугу көрсөтүлгөн. Кээ бир вирустар (мисалы, жаныбарлардын парвовирустары) инактивациялоонун физикалык-химиялык ыкмаларына абдан туруктуу экени белгилүү, ошондуктан вирустун бул түрү үчүн натыйжалуу инактивациялоо жана (же) элиминациялоо этабын иштеп чыгууда кыйынчылык жаратышы мүмкүн. Адамдын B19 парвовирусу кылдаттык менен иштелип чыккан жылуулук менен кайра иштетүүнүн жардамы менен (мисалы, ылайыктуу шарттарда пастеризациялоо же калдык нымдуулуктун тиешелүү деңгээлинде кургак буу менен кайра иштетүү) инактивациялоого болот. Парвовирустар (кандын уюп калуу факторлоруна колдонула турган тешикчелердин өлчөмдөрүнө жараша) чыпкалоо жолу менен жок кылынышы мүмкүн.

7.2. Иммуноглобулин препараттары 
101. Иммуноглобулиндер препараттары, бул көбүнчө вирусту нейтралдаштыруучу антителолордун курамына жараша белгилүү капталган чели жок вирустарга карата жогорку коопсуздук профилине ээ. Иммуноглобулиндер препараттарынын вирустук контаминация тобокелдигин белгисиз капталган чели жок вирустардын болушуна же вирустарды нейтралдаштырууга кепилдик бербеген санда антителолордун камтылышына байланыштуу толугу менен жок кылууга мүмкүн эмес. Иммуноглобулиндик препараттарды өндүрүү процессине капталган чели жок вирустарды инактивациялоонун жана (же) элиминациялоонун кеминде бир натыйжалуу стадиясын киргизүү милдеттүү болуп саналат.
102. Этанол менен фракциялоо жана (же) преципитация, тийиштүү көзөмөлдөө жана валидациялар аткарылган шартта, капталган чели жок вирустарды инактивациялоонун натыйжалуу этабы болуп таанылат. Эгерде фракциялоо жана (же) этанол менен преципитациялоо капталган чели жок вирустарды инактивациялоонун натыйжасыз этабы болуп эсептелсе, анда өндүрүш процессине дагы бир кыйла натыйжалуу этабын киргизүү каралышы керек. Хроматографиялык тазалоо жол-жоболорун гана колдонууда капталган чели жок вирустарга каршы натыйжалуу кошумча этапты (этаптар) киргизилиши керек. Иммуноглобулиндерди өндүрүүдө вирустун көлөмүн азайтуу үчүн чыпкалоо ыкмасын (тешикчелердин өлчөмү 15-20 нм) колдонуу көптөгөн капталган чели жок вирустарды жок кылуунун натыйжалуу этабы болуп эсептелет.

7.3. Адамдын альбуминин препараттары
103. Терминалдык пастеризация жүргүзүү менен фракциялоонун стандарттуу ыкмасы менен алынган адамдын альбумин препараттары вирустук коопсуздуктун жогорку профилине ээ. Бирок, валидациялык изилдөөлөрдүн жүрүшүндө алынган өндүрүш процессинин жүрүшүндө вирустардын санынын кыскарышы жөнүндө кошумча маалымат талап кылынат.

7.4. «Эритүүчү/детергент» ыкмасы менен кайра иштетилген плазма
104. «Эритүүчү/детергент» ыкмасынын вирустук инактивдештирилген плазма капталган чели бар вирустарга, ошондой эле гепатит А вирусуна жана В19 парвовирусуна карата коопсуздуктун жогорку профилине ээ. Донорлордун канында болушу мүмкүн болгон башка капталган чели жок вирустар менен контаминация тобокелдиги төмөн деп эсептелет, анткени плазманын пулдарында вирустук нейтралдаштыруучу антителолордун болушу болжолдонот. Капталган чели жок белгисиз вирустар менен контаминация тобокелдиги өтө жогору, ошондуктан плазманы өндүрүүчүлөр донорлорду жалпыга билдирүүдө калктын эпидемиологиялык кырдаалды кылдаттык менен мониторингин жүргүзүү керек.

8.	Вирустарды инактивациялоо жана (же) элиминациялоонун 
валидациялык изилдөөлөрү
8.1.	Валидациялык изилдөөлөрдү жүргүзүү үчүн
вирустарды тандоо
105. Вирустарды тандоо боюнча жалпы көрсөтмөлөр ушул Эрежелердин 4-главасында келтирилди. Валидациялык изилдөөлөр үчүн моделдик вирустардын минималдуу топтому төмөнкүлөрдү камтышы керек:
а) капталган чели бар вирустарды. 
ВИЧ-1. ВИЧ-1 лабораториялык штаммы ВИЧ-1 жана ВИЧ-2 үчүн үлгү болуп саналат. ВИЧ-2 вирусунун лабораториялык штаммын колдонуу менен кошумча валидациялык изилдөөлөр талап кылынбайт, анткени анын инактивация кадамдарынын таасири ВИЧ-1 окшош. ВИЧ-1 лабораториялык штаммы эриткич (детергент) менен кайра иштетүү, температуралык кайра иштетүү жана этанол менен фракциялоо сыяктуу технологиялык стадиялар валидациялык изилдөөлөрдө колдонулбайт. Вирустук жүктөмдү азайтуунун жаңы ыкмаларын валидациялоо үчүн ВИЧ-1ди колдонуунун зарылдыгын капталган чели бар ыкмасынын ишенимдүүлүгүн башка капталган чели бар вирустук моделдерин колдонуу менен изилдөөгө боло тургандыгы жөнүндө жетиштүү далилдер жок болгон учурда каралышы керек;
гепатит С вирусу. Биохимиялык касиеттери боюнча гепатит С вирусу Flaviviridae бүлөсүнө кирет, ага пестивирустар жана флавивирустар кирет. Бүгүнкү күнгө чейин гепатит С вирусун өстүрүүнүн жеткиликтүү ыкмалары жок.
Көптөгөн вирус моделдери гепатит С вирусун инактивациялоо ыкмаларын, анын ичинде пестивирустун бүлөсүн (мисалы, бодо малдын вирустук диареясынын козгогучу), флавивирустун бүлөсүн (мисалы, Батыш Нил лихорадка вирустары, кене энцефалити же сары безгек вирустары) жана тогавирус бүлөсү (мисалы, Синдбис вирусу) текшерүү үчүн колдонулат. Бүгүнкү күндө гепатит С вирусу жөнүндө болгон маалыматтар валидациялык изилдөөлөр үчүн эң ылайыктуу вирус моделин тандоо үчүн жетишсиз, ошондуктан моделди тандоодо жана валидация маалыматтарын интерпретациялоодо кылдаттык талап кылынат. Пестивирусардын бүлөсүнө кирген бодо малдын ич өткөк вирусунун санынын кыскарышы фракциялоонун кээ бир этаптарында кыйынчылыктарды жаратышы мүмкүн, анткени ал флавивирустардын, тогавирустардын башка моделдерине караганда төмөн рН маанисине ал туруктуу болушу мүмкүн. Ушуга байланыштуу бодо малдын ич өткөк вирусу гепатит С вирусу үчүн эң начар үлгүсү катары чыгышы мүмкүн; капталган чели бар ДНК вирустары. Кандын суюк бөлүгүнүн контаминация тобокелдиги минималдуу. Бирок, кээ бир герпесвирустар вирусемияга алып келиши мүмкүн болгондуктан, валидациялык изилдөөлөр ылайыктуу капталган чели бар ДНК вирусун (мисалы, герпесвирус, псевдорабиянын козгогучу (Аусеки оорусу)) колдонуу менен жүргүзүлүшү керек. Бүгүнкү күндө лабораториялык өндүрүү үчүн гепатит В вирусу үчүн индикация системалары жок. Өрдөктөрдүн гепатит В вирусу адамдын В гепатитинин вирусуна үлгү катары колдонулушу мүмкүн. Бирок, бул учурда бул вирусту алып жүрүүчү (өрдөктү же өрдөктөрдүн биринчи клеткалары) болуп саналган кожоюнду - биологиялык инсанды индикациясы үчүн колдонуу зарылдыгы жаралат. Ушуга жараша, валидациялык изилдөөлөрдү жүргүзүү үчүн өрдөк гепатитинин В вирусунун моделдик вирустардын минималдуу топтомуна киргизүү милдеттүү эмес. Инактивациялоонун жаңы жол-жоболорунун (мисалы, УФ-нурлануу) натыйжалуулугу көбүнчө капталган чели бар вирустун түрлөрүнөн өтө көз каранды болгон өзгөчө учурларда, анын инективациялоонун же жок кылуунун натыйжалуулугуна карата вирус моделдеринин чектелген санынан экстраполяциялоо мүмкүн эмес болсо, өрдөк гепатитинин В вирусу колдонулушу керек;
б) капталган чели жок вирустар.
Вирусту инактивациялоону жана (же) элиминациялоону кабыл алууга жакын капталган чели жок вирустарды валидациялоо үчүн жасалган этаптардын натыйжалуулугун баалоо менен инактивацияга жана (же) элиминациялоого сезгич моделдик вирустарды колдонуу керек. Мисалы, кандын уюп калуу факторлорунун препараттарын өндүрүүдө колдонулган жылуулук инактивациялоо кадамы гепатит А вирусунун жугуштуулугун азайтуу үчүн натыйжалуу болушу мүмкүн, бирок башка капталган чели жок вирустарга каршы натыйжалуу эмес.
Кандын уюп калуу факторунун препараттарынын кээ бир топтору менен гепатит А вирусунун потенциалдуу контаминациясы менен ассоцияцияланат. Гепатит А вирусу үчүн моделдик вирусту колдонуу кандын уюп калуу факторунун препараттарын өндүрүү стадияларынын валидациясы эске алынышы керек. Кандын уюп калуу факторунун препараттарынын стадияларынын валидациялоо тиешелүү парвовирус B19 моделин колдонуу менен жүргүзүлөт. Моделдик вирустар катары көбүнчө ит, чочко, чычкан жана бодо малдын парвовирустары колдонулат.
Гепатит А вирусунун жана В19 парвовирусунун моделдерин колдонуу менен иммуноглобулиндик препараттарды өндүрүүнү валидациялоо талап кылынбайт. Бирок, маалыматтар алынган антител эмес вирус моделдери менен жүргүзүлгөн изилдөөлөрдө вирусту нейтралдаштыруучу антителолорду камтыган орто аралыктагы герпесвирустун же парвовирус B19дун кыскарышын так чагылдырбашы мүмкүн. Ушуга байланыштуу мындай валидация гепатит А вирусун жана (же) В19 парвовирусун алып салуу мүмкүнчүлүгүн баалоо үчүн жүргүзүлүшү мүмкүн (бирок талап кылынбайт).
Валидация учурунда белгисиз капталган чели жок вирустардын инактивациялоо жана (же) элиминациялоо үчүн этабынын натыйжалуугун баалоо максатында этаптын натыйжалуулугун баалоо үчүн капталган чели жок вирустардын үлгүлөрүн колдонуу керек;
в) чыпкалоо этаптарынын натыйжалуугуна валидациялык изилдөөлөр үчүн колдонулган моделдик вирустар (нанофильтрация).
Нанофильтрация стадиялары кан препараттарын өндүрүүдө кеңири колдонулат. Валидациялык изилдөөлөрдө колдонулган нанофильтрация системасына карабастан, ар кандай өлчөмдөгү вирустарды колдонуу менен кан препараттарынын ар бир тобу үчүн вирустун жугуштуулугунун төмөндөшүн тастыктоо керек.
Нанофильтрацияда пайда болушу мүмкүн болгон вирусту инактивациялоо жана (же) элиминациялоо бир гана чыпка менен вирусту жок кылуунун санын аныктоону кыйындатат.
Туруктуулугуна карата сыноодо берилген чыпканын жардамы менен аларды жок кылуу эң кыйын болгон вирустарга көңүлдү буруу керек. Кичинекей, капталган чели жок вирустарды жок кылуу үчүн иштелип чыккан кичинекей тешикчелердин өлчөмдөрү бар чыпкалар үчүн вирус панели гепатит А вирусунун моделин жана парвовирус B19 моделин (мисалы, ит, чочко, чычкан жана бодо малдын парвовирустары) камтышы керек. Орто чоңдуктагы вирустарды жок кылуу үчүн иштелип чыккан орто тешикчелүү чыпкалар үчүн валидация изилдөөлөрүндө ВИЧ жана капталган чели бар вирустардын бири (мисалы, бодо малдын диарея вирусу) колдонулушу керек.

8.2. Валидациялык изилдөөлөрдүн чектөөлөрү
106. Кан препараттарын өндүрүү процессинде вирусту инактивациялоонун жана (же) элиминациялоонун натыйжалуулугун ишенимдүү эксперименталдык тастыктоосун алууга жана алынган маалыматтарды интерпретациялоого бир катар факторлор таасир этиши мүмкүн. Кан препараттарынын курамындагы антителолор вирустарды ажыратууну жана алардын инактивацияга карата кабыл алуусун кыйындатат, ошондой эле вирустардын жугузуу жөндөмдүүлүгүн нейтралдаштыруу аркылуу изилдөө долбоорун татаалдаштырат. Мындан тышкары, аралаштырылбаган плазма же андан алынган фракциялар, адатта, вирус индикациясы үчүн колдонулган клеткалардын топтору үчүн уулуу болуп саналат; ушундай эле кыйынчылыктар ортодогу этанол жана этилакридин лактат сыяктуу химиялык заттардын болушу менен да байланыштуу болушу мүмкүн. Ушуга байланыштуу, анализ жүргүзүүгө чейин мындай таасирлерди (мисалы, суюлтуу, диализ ж.б.) четтетүү үчүн атайын иштелип чыккан жол-жоболорду аткаруу талап кылынышы мүмкүн. Кан препаратын же аны жасоо же иштетүү үчүн колдонулган химиялык заттар вирустардын касиеттерин өзгөртүшү мүмкүн (мисалы, алардын капсулдалышы жана (же) агрегацияланышы), бул калдык инфекциянын ишенимдүү сандык көрсөткүчтөрүн алууну кыйындатат. Вирустун жүгүн өлчөө жана аны кыскартуу боюнча этаптардын мүмкүнчүлүктөрүн аныктоо үчүн нуклеин кислоталарын амплификациялоо ыкмаларын колдонууга жол берилет. Мындай ыкмаларды колдонуу менен изилдөөлөр вирустарды жок кылуу жана инактивациялоону айырмалап бөлүп алуу үчүн, бул процесстер кайра иштетүүнүн бир этабынын жүрүшүндө (мисалы, каприл кислотасын фракциялоо) жүргүзүлсө же жугуштуулугунун сандык талдоосун жүргүзүүгө мүмкүн эмес болсо (мисалы, вирусту нейтралдаштыруучу антителолор бар болсо) жүргүзүлүшү мүмкүн.

8.3. Вирустарды инактивациялоо жана (же) элиминациялоо үчүн кайра иштетүүнүн кошумча этаптарын киргизүү стратегиясы
107. Кан препараттарын өндүрүүчүлөр жаңы илимий маалыматтардын пайда болушун эске алуу менен вирустарды инактивациялоонун жана (же) элиминациялоонун жаңы ыкмаларын туруктуу түрдө иштеп чыгуусу жана өндүрүш процессине киргизип турушу керек. 
108. Кан препараттарын өндүрүү процессинде өндүрүүчү процесске киргизилген өзгөртүүлөрдүн графигин түзүшү жана негиздеши керек, ошондой эле өндүрүштү өркүндөтүү жөнүндө отчетторду мүчө мамлекеттердин компетенттүү органдарына туруктуу түрдө берип туруу милдетин өзүнө алышы керек. Өндүрүш процессине өзгөртүүлөрдү киргизүү өндүрүүчүнүн мүмкүнчүлүктөрүн эске алуу менен мүмкүн болушунча максималдуу кыска мөөнөттүн ичинде жүргүзүлүшү керек. Өзгөртүүлөр киргизилип жатканда, дарыгерлерге кан препараты жөнүндө актуалдуу маалыматты (мисалы, дары-дармек каражатынын жалпы мүнөздмөсүнө жугуштуу агенттер жөнүндө маалыматты киргизүү) дарыгерлерге берүү үчүн препарат жөнүндө бардык болгон маалымдар курч мүнөздө бааланышы керек.

8.4. Вирустук жүктү төмөндөтүү ыкмаларын кайталап валидациялоо
109. Кан препаратын өндүрүү процессине же анын айрым этаптарына олуттуу өзгөртүүлөр киргизилгенде кайталап валидациялоо изилдөөлөрүн жүргүзүү керек. Кайталап валидациялоо изилдөөлөрүн жүргүзүү зарылдыгы жок экендиги өндүрүүчү тарабынан негизделиши керек.
110. Кан препаратын клиникада колдонуу учурунда вирусту жуктурган ар бир учуру тиешелүү чараларды көрүү үчүн мүчө мамлекеттердин өндүрүүчүлөрү жана ыйгарым укуктуу органдары (эксперттик уюмдары) тарабынан талданууга тийиш.

8.5. Жаныбарлардын губка сымал энцефалопатиясынын козгогучтарын жуктуруу тобокелдигинин азайышын баалоо
111. Жаныбарлардын губка сымал энцефалопатиясынын козгогучтарын жуктуруу тобокелдигин баалоо үчүн дары-дармек каражаттарын жүгүртүү чөйрөсүндө жана ветеринария жаатында Бирликтин органдарынын тиешелүү актыларын жетекчиликке алуу зарыл.

9. Вирусту жуктуруу тобокелдигин баалоо
9.1. Кан препараттарынын вирустук коопсуздугунун 
тобокелдиктерин баалоого жалпы ыкмалар
112. Ушул бөлүк кан препараттарынын вирустук коопсуздугунун тобокелдигине баа берүү боюнча жалпы көрсөтмөлөр келтирилди, аларды өндүрүүчүлөр алышы керек. Мындай баалоону жүргүзүү кан препаратынын вирустарга карата коопсуздугу жөнүндө, ошондой эле дары-дармек каражаттарын медицинада колдонуу боюнча нускаманын талаптарына карата № 19 тиркемесине жана медицинада колдонуу үчүн дары-дармек каражатынын жалпы мүнөздөмөсүнө ылайык препарат тууралуу маалыматта көрсөтүлгөн бардык калган потенциалдуу тобокелдиктер жөнүндө түзүлүштөрдү негиздөө үчүн керек. Тобокелдикти баалоо, мүмкүн болушунча, кандын даяр препаратынын белгилүү дозасында вирустук контаминанттын камтылышы ыктымалдуулугуна карата сандык баалоосун камтышы керек. Төмөндө берилген принциптер белгилүү жана жаңы аныкталган вирустарга да колдонулушу мүмкүн.

9.2. Кан препараттарынын вирустук коопсуздугунун 
тобокелдигин баалоо принциби
113. Кан препараттарынын вирустук коопсуздугунун тобокелдигин баалоо принциби кандын даяр препаратынын дозасындагы вирустардын жугуштуу бөлүкчөлөрүнүн мүмкүн болуучу санына таасир этүүчү төмөнкү факторлорго комплекстүү талдоо жүргүзүүдөн турат:
плазманы чогултуу аймагындагы эпидемиологиялык абал;
вирусемия титри;
вирустардын маркерлерине тестирлөөнүн болушу;
вирустарды инактивациялоо жана (же) элиминациялоо этаптары;
даяр препараттын чыгуусу.
Тобокелдикти баалоонун ишенимдүүлүгү жана негиздүүлүгү ушул факторлор жөнүндө жеткиликтүү илимий маалыматтын санына жараша болот. Тобокелдикти баалоо үчүн вирустун коопсуздугу жөнүндө ишенимдүүрөөк айтууга мүмкүндүк берүүчү натыйжаларды алуу үчүн мүмкүн болгон эң начар шарттар каралышы керек. Өндүрүштүк процесстин вирустарды инактивациялоо жана (же) элиминациялоо жөндөмдүүлүгү (вирустарды инактивациялоо жана (же) элиминациялоо боюнча жалпы жөндөмдүүлүк), ошондой эле алар баштапкы материалдарда камтылышы мүмкүн боло турган ошол вирустун потенциалдуу санына (вирустун мүмкүн боло турган баштапкы санына) карата бааланышы керек. Кошумчалай кетсек, мындай препараттын бир дозасын өндүрүү үчүн керектүү болгон баштапкы материалдардын санын эске алуу менен кандын даяр препараттын бир дозасынын потенциалдуу вирустук контаминациясын баалоого болот.

9.3. Вирустун мүмкүн болгон баштапкы саны
114. Кан препараттарын өндүрүү үчүн колдонулган плазма пулдарынын контаминирлеши мүмкүн болгон плазмада болушу мүмкүн болгон вирустардын санын (вирустун мүмкүн болгон баштапкы санын) баалоо керек. Вирустун мүмкүн болгон баштапкы саны алар плазманын өндүрүштүк пулуна кирип алган вирусемиясы менен донорлордун саны, ар бир донордон алынган плазманын көлөмү жана вируска тестирлөө жүргүзүү учурунда аныкталбай калышы мүмкүн болгон контаминирленген донордун үлгүсүндөгү вирустун титрине жараша аныкталат.
115. Вирус менен контаминирленген плазма үлгүлөрүнүн саны донорлордун популяциясынын эпидемиологиялык мүнөздөмөлөрүнө жана ар бир донордун донацияларынын жыштыгына жараша болот.
116. Донорлорду тандоо жана чыгаруу үчүн колдонулган критерийлери, карантиндик сактоону уюштуруунун жана плазманын өндүрүшүнүн пулуна алар кирип кетиши мүмкүн болгон плазманын контаминирленген үлгүлөрүнүн санын кыскартуунун натыйжалуулугу сыяктуу факторлордун салымын баалоо керек.
117. Кан препараттарынын вирустук коопсуздугунун тобокелдигин баалоодо плазманын негизги досьесиндеги конкреттүү донорлорду популяциялоо жөнүндө болгон бардык жеткиликтүү маалыматтар колдонулушу керек. Эгерде мындай маалымат жок болсо, аны башка булактардан (мисалы, жалпы эпидемиологиялык изилдөөлөр же донорлорду популяциялоонун эксперименталдык изилдөөлөрү) издөө керек.
118. Вирусемия мезгили анын узактыгын жана вирустун титрин эске алуу менен сыпаттоо керек. Атайын ыкмаларды (серологиялык же нуклеиндик кислоталарды амплификациялоо ыкмаларын) колдонуу менен жеке скринингди аткаруу учурунда, мындай технологиялардын жардамы менен аларды анализдөөгө мүмкүн болбогон (мисалы, материал серологиялык терезе мезгилинде алынган) контаминирленген донордук материалдагы вирустун титрин көңүлгө алуу керек.
119. Минипул, тестирлөө үчүн алар пулга бириктирилген донордук плазманын үлгүлөрүнүн аликвотторунун белгилүү санын билдирет. Минипулдарды тестирлөө (мисалы, NAT технологиясынын жардамын колдонуу учурунда) вирустун жогорку концентрациясы менен донордук материалды аныктоонун жана колдонуудан чыгаруунун натыйжалуу каражаты катары чыга алат. Эки учурда тең (жеке донорлордун үлгүлөрүн тестирлөөдө да, минипулду тестирлөөдө да) плазма өндүрүшүнүн пулундагы вирустун мүмкүн болгон баштапкы саны титрдин жана аныкталбаган вирустук үлгүлөрдүн санын болжолдуу баалоосу менен экстраполяцияланууга тийиш. Контаминацияны аныктоо плазманын бүтүндөй өндүрүштүк пулун тестирлегенге караганда, минипулдун же өзүнчө донордун деңгээлинде контаминанттарды идентификациялоого жана алып коюуга мүмкүндүк берүүчү чаралардын жардамы менен алда канча оңой. Бирок, нуклеин кислотасын амплификациялоо ыкмаларын колдонуу менен плазманын өндүрүштүк пулун тестирлөө потенциалдуу вирустук контаминанттардын камтылышын жакшы көзөмөлдөнүүчү жогорку чегин аныктоого мүмкүндүк берет.

9.4. Вирустарды инактивациялоо жана (же) элиминациялоонун 
өндүрүштүк процессинин мүмкүнчүлүгүн баалоо
120. Вирустарды инактивациялоо жана (же) элиминациялоонун өндүрүштүк процессинин мүмкүнчүлүгүн аныктоонун принциптерин жана ушул маалыматтардын чечмелөөсүн (интерпретациясы) ушул Эрежелердин 
4-главасында баяндалды. Азайтылган өндүрүш масштабынын жарактуулугун жана вирустук жүктү азайтуунун алынган коэффициенттеринин алгылыктуулугун далилдөө керек. Вирустарды тазалоо боюнча изилдөөлөрдүн башка чектөөлөрү: ар бир этапта вирустук жүктүн төмөндөтүү логарифмдерин туура суммалоо, валидациялык изилдөөлөрдө колдонулган вирустардын жарактуулугу, инактивациялоо жана (же) элиминациялоонун өлчөнгөн деңгээлинин эксперименттик чектөөлөрү.
121. Жаңыдан аныкталган вирустар үчүн маалыматтар мурунтан эле жеткиликтүү болгон вирус моделдерине салыштырмалуу алардын бардык спецификалык физикалык касиеттерин кылдаттык менен карап чыгуу керек. Эгерде жаңы вирусту изилдөө лабораторияда жүргүзүлүшү мүмкүн болсо, анда жаңы вирустун касиеттеринин мурда алынган маалыматтарга шайкештигин баалоо үчүн эксперименталдык изилдөөлөрдү жүргүзүү зарыл. Эгерде жаңы вирусту эксперименталдык изилдөөлөрдө колдонууга мүмкүн эмес болсо, жана жаңы вирустар үчүн мурунку алынган маалыматтар ылайыктуу моделдер болуп саналбаган вирустарга тиешелүү болсо, вирустун көбүрөөк окшош модели менен эксперименталдык изилдөөлөрдү жүргүзүү мүмкүнчүлүгүн кароо керек. Колдо болгон маалыматтарга жараша, тиешелүү вирусту же спецификалык вирус моделин колдонуу менен андан ары валидациялоону улантуу керекпи же жокпу, чечим кан препаратынын түрүн эске алуу менен кабыл алынышы керек.

9.5. Вирустук коопсуздукта спецификалык антителолордун ролу
122. Вирустарды нейтралдаштыруучу спецификалык антителолордун бар болушу мүмкүн болсо, кан препараттарынын вирустук коопсуздугунун деңгээлин жогорулатышы мүмкүн. Кандын даяр препаратынын курамындагы антителолордун спектрин аныктоо жана алардын вирустарды нейтралдаштыруу жөндөмдүүлүгүн валидациялоо конкреттүү кан препаратынын вирустук коопсуздугун камсыз кылууда спецификалык антителолордун ролун негиздөө үчүн колдонулушу мүмкүн. Фракциялоо үчүн плазма пулунда камтылган спецификалык антителолордун вирустук коопсуздугуна карата, өндүрүштүн ушул стадиясында спецификалык антителолордун вирустарды нейтралдаштыруу жөнүндө, ошондой эле андан ары иштетүү учурунда вирустук антителолору менен вирустук антигендердин комплекстеринин туруктуулугун сактоо жөнүндө маалыматтар жок болгондуктан анын салымын баалоо кыйын.

9.6. Вирустук контаминация тобокелдигин баалоонун негизги принциптери
123. Өндүрүштүк процесстин вирустарды инактивациялоо жана (же) элиминациялоонун мүмкүнчүлүгү кандын даяр препараты үчүн коопсуздуктун жетиштүү запасын камсыз кылуу үчүн өндүрүш процессинде ал табылышы мүмкүн болгон вирустун потенциалдуу санынан олуттуу түрдө ашык болушу керек. Вирустук жүктү кабыл алуучулук көрсөткүчүнүн кандайдыр бир конкреттүү мааниси жок, анткени вирустун бөлүкчөлөрүнүн кыскаруу коэффициенти баалоонун жыйынтарынын интерпретациясынын (чечмелөөсүнүн) ар кандай сапаттык аспектилерине жараша болот. Кан препаратынын бир дозасындагы (бир кутусундагы) вирустук бөлүкчөлөрдүн потенциалдуу алгылыктуу санын ушул жана башка факторлорду эске алуу менен кароо керек.

Кандын даяр препаратындагы вирустун бөлүкчөлөрүн эсептөө
124. Кандын даяр препаратынын бир дозасын (бир кутусун) өндүрүү үчүн керектүү болгон плазманын көлөмү өндүрүштүк процессти, сериясынын өлчөмүн жана плазманын бир сериясынан алынган дозалардын санын (кутулардын санын) эске алуу менен аныкталышы керек. Тиешелүү маалыматтарды кан препаратын өндүрүү процессин валидациялоо учурунда алынат. Кандын бир дозасындагы (кутусундагы) вирус бөлүкчөлөрүнүн санын баалоо үчүн плазманын керектүү саны жөнүндө маалымат, ошондой эле вирусту инактивациялоонун валидациялык изилдөөлөрүндө алынган маалыматтар жана вирустун мүмкүн болгон баштапкы саны жөнүндө маалыматтар кандын препаратынын бир дозасындагы (бир кутусундагы) вирустун бөлүкчөлөрүнүн санын баалоо үчүн колдонулушу керек. Вирустун бөлүкчөлөрүнүн болжолдуу санын төмөнкү формула менен эсептешет:
,
анда:
N - плазманын препаратынын бир флаконундагы вирустун бөлүкчөлөрүнүн болжолдуу саны;
c – плазманын пулундагы вирустун потенциалдуу концентрациясы;
V - бир флакон кан препаратын өндүрүү үчүн зарыл болгон плазманын көлөмү;
R - валидациялык изилдөөлөрдөн алынган вирустун санын кыскартуу коэффициенти.
Вирустун бөлүкчөлөрүнүн санын эсептөө боюнча мисал ушул Эрежелердин 2-главасында келтирилди.
125. Кан препаратынын бир флаконундагы күтүлүп жаткан вирус бөлүкчөлөрүнүн болжолдуу саны адам үчүн минималдуу инфекциялык дозасы жана адатта адамга куюп киргизүү үчүн колдонулган кан препаратынын саны жөнүндө болгон маалыматтардын аспектисинде да кароого болот. Адамга жуктуруу үчүн жетиштүү дозанын бардык көрсөтүүсү кан препаратын киргизүү жолу жөнүндө маалыматтар менен тастыкталышы керек. Эгерде мындай маалыматтар жеткиликсиз болсо, консервативдик ыкманы колдонуу керек жана баштапкы материалдагы инфекциялык вирустук бөлүкчөлөрдүн индикатору катары вирустук геномду колдонуу керек. Инфекциялык бөлүкчөлөр жана клетка өстүрүлгөн вирус геномдорунун ортосундагы байланыш in vivo инфективдүүлүгү жөнүндө маалымдарды колдонуу керек, себеби клеткалардын бүлөсүнөн алынган инфекциялык бөлүкчөлөрдүн жана вирустун геномдорунун ортосундагы катышы келип чыккан in vivo вирусунун инфективдүүлүгүн чагылдырарын түшүнүү кыйын. Мындан тышкары, клетка бүлөсүнүн сезгичтиги in vivo инфекциянын натыйжалуулугун чагылдырбашы мүмкүн.

Клиникалык тажрыйба жана байкоо
126. Вирустардын кан препараты аркылуу жугушу боюнча клиникалык тажрыйбаны, анын ичинде кан препараты же ушул сыяктуу дары-дармек каражаты аркылуу вирустарды жугузуу жөнүндө бардык билдирүүлөрдү талдап чыгуу керек.
127. Клиникалык изилдөөлөрдү жүргүзүү учурунда бейтаптарга кан препараттарын куюп киргизүүдө вирустарды жуктуруу мүмкүнчүлүгү жөнүндө маалымат жетишсиз, анткени аларга бейтаптар аз санда эле катышышат жана кан препараттарынын бир нече гана сериясы колдонулат.
128. Кан препаратын клиникалык колдонуунун топтолгон тажрыйбасы, анда коопсуздукка терс таасирин тийгизген бир да фактор (мисалы, эпидемиологиялык абал) олуттуу өзгөрүүлөргө дуушар болбогон шартта анын коопсуздугун баалоо үчүн пайдалуу болушу мүмкүн. 
129. Бирок жугузуунун документтештирилишинин жоктугу кан препаратынын вирустук коопсуздугунун күбөсү болуп саналбайт, анткени вирустун жугуусунун катталбаган учурлары жаралышы мүмкүн же кан препараты конкреттүү бир инфекцияга кабыл албоочулук популяциясын дарылоо үчүн колдонулушу мүмкүн. Бул өзгөчө жаңы вирустар же байкоо системасынын алкагында алар начар түшүнүлгөн вирустар (мисалы, парвовирус B19) үчүн маанилүү.
130. ВИЧ-инфекциянын, А, В, С гепатиттеринин жана парвовирус В19 жугуу тобокелдигин баалоо, адамдын альбумин продуктуларынан тышкары, каттоо жол-жобосунун жүрүшүндө бардык кан препараттары үчүн жүргүзүлүүгө тийиш. Тобокелдиктерди баалоо Дары-дармек каражатын медициналык колдонуу боюнча нускамасынын № 19 тиркемесинин талаптарында жана дары-дармек каражатынын жалпы мүнөздөмөлөрүндөгү вирустук коопсуздукка жана медицинада колдонуу үчүн дары-дармек каражатынын ар кандай калдык потенциалдуу тобокелдигине тиешелүү формулаларды негиздөө үчүн колдонулат. 
131. Катталган кан препараттарын колдонууда В19 парвовирусунун жана гепатит А вирусунун жугуу тобокелдигин баалоо, ушул вирустарга карата тазалоо чараларынын натыйжалуулугунун далилдери болгондо жүргүзүлөт. Мындай билдирүүлөр жок болгон учурда тобокелдикти баалоо талап кылынбайт. Кандай болгон күндө да ВИЧ, гепатит В жана С вирустары менен байланышкан тобокелдикти баалоо талап кылынбайт.
132. Алар Бирликтин Фармакопеясынын фармакопеялык беренелеринин, ал эми анда бул берене жок болсо – Кон боюнча же Кистлер-Нитцшман боюнча фракциялоо ыкмалары менен мүчө мамлекеттердин фармакопеяларынын фармакопеялык беренелеринин негизиндеги спецификацияларга ылайык өндүрүлө турган адам альбумининин жаңыдан иштелип чыккан же катталган дары-дармек каражаттары үчүн тобокелдиктерди баалоо жүргүзүлбөйт. Адамдын альбумининин дары-дармек каражаттарынын жалпы мүнөздөмөсүнө вирустук коопсуздук жөнүндө жалпы көрсөтмөнү киргизүү керек. Эгерде адамдын альбумининин препаратын өндүрүү үчүн башка ыкмалар колдонулса, тобокелдикти баалоо керек болот.
133. Плазманын пулуна киргизилген донордук материалдын ВИЧ же гепатит А, В жана С вирустары менен инфекциянын белгилери байкалса, мүчө мамлекеттердин ыйгарым укуктуу органдарына (эксперттик уюмдарына) маалымдоо зарыл.
134. Эгерде чогултуудан кийинки далилдер контаминанттардын донордук плазманы өндүрүү пулуна түшкөнүн көрсөтсө, бул серия үчүн тобокелдикти баалоо жүргүзүлүшү керек.
Мындай учурларда кан препаратынын катталган досьесине киргизилген тобокелдикти баалоого шилтеме жасоо керек. Мындай тобокелдикти баалоону негиздөө максатында нуклеин кислоталарынын амплификациялоо технологиясынын жардамы менен белгиленген плазма өндүрүшүнүн пулундагы потенциалдуу вирустук контаминанттардын курамынын жогорку чегине таянууга болот.

10. Кошумча заттар катары жана медициналык аппараттарга 
көмөкчү материалдар катары дары-дармек каражаттарынын 
башка топторун өндүрүү үчүн колдонулуучу кан препараттары
135. Кан препараттары чийки материалдар (мисалы, адамдын альбумини клеткаларды өстүрүү боюнча чөйрөсүндө колдонулат), реагенттер (мисалы, антитромбин концентрацияланган IX факторду өндүрүүдө кошулат), колдонуудагы заттар (мисалы, радиофармацевтикалык каражаттар) же көмөкчү заттар (мисалы, адамдын альбумини плазмадан алынган препараттарга, вакциналарга жана рекомбинантты ДНК препараттарына кошулат, протромбиндик комплекстүү препараттардын концентраттарына антитромбин кошулат) катары дары-дармек каражаттарынын башка топторунун заттарын өндүрүү үчүн кеңири колдонулат. Кан препараттары медициналык багыттагы буюмдарда көмөкчү материал катары Евразия экономикалык комиссиясынын Кеңешинин 2016-жылдын 12-февралындагы № 46 чечими менен бекитилген Медициналык буюмдардын коопсуздугун, сапатын жана натыйжалуулугун каттоо жана экспертизалоо эрежелерине ылайык колдонулат, дары-дармек каражаттары жөнүндө мыйзамдарга ылайык экспертизадан өткөрүлөт.

10.1. Плазма чогултулгандан кийин маалыматтын байкоого алынуусу
136. Кан препаратын өндүрүүдө жана иштеп чыгууда колдонулуучу баштапкы материалдарга карата ушул главада келтирилген кан препаратынын катталган досьесине карата талаптар, кан донорунан (плазмадан) кандын даяр препаратына чейин байкоого алынуусун уюштуруу боюнча чаралар түз жана артка карай багыттарда, ошондой эле башка дары-дармек каражаттарын, препараттарды өндүрүү үчүн же медициналык буюмдардын курамындагы кандын көмөкчү туундулары катары колдонулган плазмадан алынган продуктуларга да жайылтылат. Ушул плазманын орто аралык продуктуларын өндүрүүчүнүн жана даяр дары-дармек каражатын же медициналык буюмду өндүрүүчүнүн ортосунда түзүлгөн келишимдин корутундусун билдирет, анда бул плазманын ушул продуктуларын байкоого алуу жүргүзүү жөнүндө киргизилген жазуулардын донациядан кийин 30 жылдан кем эмес мезгилдин ичинде сакталышы сүйлөшүлгөн. 

10.2. Сапат жана спецификациялар
137. Эгерде кан препараты дары-дармек каражаттарынын башка топторун өндүрүү үчүн колдонулса же медициналык буюмга киргизилсе, анын сапаты Бирликтин Фармакопеянын тиешелүү беренелеринин талаптарына, ал эми ал жок болгон учурда - мүчө мамлекеттердин фармакопеясынын тиешелүү беренелеринин талаптарына, терапиялык максаттарда колдонуу үчүн кандын ушундай препараттары өндүрүлгөн учурда да шайкеш келиши керек.
138. Эгерде кан препараты дары-дармек каражаттарынын башка топторун өндүрүү үчүн пайдаланылса же медициналык багыттагы буюмдардын курамына кирсе, анда бул кан препараты жөнүндө толук маалымат мындай дары-дармек каражаттарынын же медициналык багыттагы буюмдардын каттоо досьесине киргизилүүгө тийиш.
139. Эгерде катталган кан препараты өндүрүштө көмөкчү зат катары колдонулса жана негизги плазма досьесинде фракциялоо үчүн плазма жөнүндө маалымат бар болсо, бул препараттын сапатын тастыктоочу документтердин толук комплектин каттоо досьесине киргизбесе да болот. Мында документтердин топтомун, анын ичинде өндүрүш процессинин технологиялык схемасын, кандын даяр препаратынын спецификациясын, туруктуулук жөнүндө маалыматтардын резюмесин, анын ичинде вирустук контаминация жана мындай продуктунун сапаттык жана сандык курамынын сыпаттамасынын тобокелдигинин баалоосу, жарактуулугунун жактырылган мөөнөтү жөнүндө маалыматтарды камтыган документтердин комплектин берүү жетиштүү.
140. Спецификацияларга ылайык өндүрүштө колдонула турган кандын препараттары баштапкы материалдын, орто аралык продуктунун, даяр дары-дармек каражатынын же медициналык буюмдун курамына киргизилген учурда жарактуулуктун колдонуудагы мөөнөтү (сактоо мөөнөтү) болушу керек.
141. Бул учурда дары-дармек каражатын иштеп чыгуу жана изилдөө (мисалы, фармацевтикалык иштеп чыгуу, ички өндүрүштүк сыноолор же даяр препаратты сыноолор, ошондой эле туруктуулукту изилдөө) өндүрүштө колдонуу үчүн кан препаратынын жарактуулугун көрсөтөт.
142. Кандын даяр препаратынын, анын ичинде сактоонун ар кандай жарактуулук мөөнөтүндө турган көмөкчү заттарды же реагенттерди камтыган кандын даяр препараты менен туруктуулуктун өзүнчө изилдөөлөрүн жүргүзүү талап кылынбайт.
143. Эгерде мүчө мамлекеттин мыйзамдарында кан препаратынын сериясын чыгарууга ыйгарым укуктуу органдан уруксат алуу каралса, анда ушул максаттар үчүн мүчө мамлекеттин ыйгарым укуктуу органы тандап алган мамлекеттик лаборатория же лаборатория тарабынан ушундай бөлүштүрүлбөгөн жалпы жана (же) даяр продукциянын сериясы медициналык багыттагы буюмдарда колдонулуучу кандын туундуларына карата ар бир кандын үлгүсүн сыноо жөнүндө маалымат берилүүгө тийиш.

10.3. Жарактуулук мөөнөтүн (сактоо мөөнөтүн) синхронизациялоо
144. Эгерде кан препараты дары-дармек каражаттарынын башка топторун өндүрүү үчүн колдонулса же медициналык буюмдун курамына киргизилсе, анын жарактуулук мөөнөтүн (сактоо мөөнөтүн) даяр препараттын же төмөнкү максаттар үчүн медициналык буюмдун жарактуулук мөөнөтү менен синхрондоштуруу зарыл:
алар башка дары-дармек каражаттарында көмөкчү заттар катары же көмөкчү кандын туундусу катары колдонулуучу кандын препараттарынын донорлорду тандоо, донордук материалдын скрининги жана плазма пулун тестирлөө боюнча колдонуудагы сунуштамаларга шайкеш келүүсүн жана бул үчүн тестирлөөнүн заманбап ыкмаларын колдонуу үчүн далилдерди камсыздоо;
кан препаратынын сапаттык көрсөткүчтөрүнүн Бирликтин Фармакопеясынын актуалдуу талаптарына, ал эми ал жок болгон учурда - мүчө мамлекеттердин фармакопеяларынын актуалдуу талаптарына шайкеш келүүсүн камсыздоо.
145. Алар кандын көмөкчү заттары катары же кандын көмөкчү өндүрүүчүсү катары дары-дармек формасынын же медициналык буюмдун жарактуулук мөөнөтү (сактоо мөөнөтү) менен колдонулган кан препараттарынын серияларынын жарактуулук мөөнөттөрүн синхрондоштуруу учурунда өндүрүүчүдө кыйынчылык жаралышы мүмкүн. Ушул бөлүктүн 144-пунктунда каралган талаптардан жаралган бардык четтөөлөр негизделиши  керек.
146. Баштапкы материалдарга жана кан препараттарынын сапатына карата талаптардын бардык өзгөрүүсү киргизилген өзгөртүүлөрдүн таасирин баалоону, анын ичинде мындай препаратты активдүү зат катары колдонуу мүмкүнчүлүгүнө карата гана эмес, ошондой эле дары-дармек каражаттарынын курамында башка топторду өндүрүүдө колдонууга же медициналык буюмдун курамында колдонууга карата да коопсуздукту баалоону талап кылат.

10.4. Адамдын альбумин препараттары
147. Бекитилген өндүрүштүк процесстерге ылайык алынган адамдын альбумин препараттары вирустун жугушуна карата клиникалык коопсуздуктун жетиштүү профилине ээ. Бирок адамдын альбумин препараттарынын жана адамдын канынын плазмасынан алынган башка дары-дармек каражаттарынын вирустук коопсуздугуна толук кепилдик жок.
148. Адамдын альбумин препаратынын бир сериясы аз өлчөмдө башка дары-дармек каражаттарынын же медициналык буюмдардын бир нече сериясын өндүрүү үчүн көмөкчү зат катары колдонулушу мүмкүн болгондуктан, рыноктон продукциянын чоң көлөмдөрүн кайра чакыртууну чектөө максатында колдонулган адамдын альбумин препаратынын сериясын кылдаттык менен тандап алуу керек. 
21-глава
Гетерологиялык иммуноглобулиндер жана сывороткаларды өндүрүү жана сапатын көзөмөлдөө боюнча көрсөтмөлөр
1.	Жалпы жоболор
1. Ушул главада иммуноглобулиндердин жана жаныбар-продуценттердин сывороткаларынан дары-дармек препараттарын өндүрүү жана сапатын көзөмөлдөөнүн баштапкы материалын тандоо жана сыноо боюнча эрежелери жана көрсөтмөлөрү келтирилди жана иммуноглобулиндердин жана жаныбар-продуценттердин сывороткаларынын гетерологиялык препараттарын фармацевтикалык жактан иштеп чыгууга, мал өндүрүүчүлөргө, иммунизациялоо үчүн колдонулган антигендерге жана каралып жаткан препараттардын тобунун вирустук коопсуздугун камсыз кылуу боюнча чаралар камтылды. Иммуноглобулиндер жана жаныбарлардын гипериммундук сывороткалары жаныбарлардын ар кандай түрлөрүнүн, анын ичинде коёндордун, жылкылардын, эчкилердин жана койдун сывороткаларынан алынат. Эгерде фармацевтикалык иштеп чыгуу боюнча документтеринде өндүрүүчү тарабынан бул негизделсе, жаныбарлардын башка түрлөрү, мисалы, тоокторду колдонууга жол берилет. Гетерологиялык белокту алар көтөрө албаган бейтаптар үчүн жаныбарлардын ар кандай түрлөрүнүн сывороткаларынан алынган альтернативалуу дары-дармек препараттарын кароо керек.
2.	Белгилүү бир антиген менен иммундаштырылган жаныбарлардын продуценттеринин кан плазмасы (сывороткалары) гетерологиялык иммуноглобулиндердин жана иммундук сыворотканын (мындан ары - иммуноглобулиндердин жана сывороткалардын) препараттарын (мындан ары - иммуноглобулиндерди жана сывороткаларды) өндүрүү үчүн адамдарга колдонулуучу биологиялык материалдын булагы болуп саналат. Тазаланган иммуноглобулиндердин жана сывороткалардын курамында негизинен мал өндүрүүчүлөрдүн канынын плазмасынын (сывороткасынын) G иммуноглобулиндери бар. 
3.	Жарым-жартылай тазаланган препараттар болуп саналган иммуноглобулин жана сыворотка препараттары, ошондой эле жаныбар-продуценттердин канынын плазмасынын (сывороткасынын) иммуноглобулиндик фракциясына кирбеген плазманын башка компоненттерин (сыворотка) да камтышы мүмкүн. Иммуноглобулиндердин жана сывороткалардын мындай препараттарын иммунизациялоо үчүн колдонулган антигенге спецификалык антителолор менен байытылган, бирок аларга иммунизация жүргүзүлбөгөн башка антигендерге карата антителолорду да камтышы мүмкүн, ошондой эле аларга колдонуунун көрсөткүчтөрүнөн айырмаланышы мүмкүн.
4.	Жаныбар-продуценттерден алынган иммуноглобулиндердин жана сыворотка препараттарынын номенклатурасы өзүнө төмөнкүлөрдү камтыйт:
антилимфоцитардык иммуноглобулин (сыворотка);
микробдорго жана башка токсиндерге каршы антитоксиктик сывороткалар (мисалы, ботулинге каршы сыворотка, дигоксинге каршы сывороткалар);
бактериялык жана вирустук антигендерге каршы сывороткалар;
жыландардын, чаяндардын жана жөргөмүштөрдүн ууларына каршы сывороткалар. 
5.	Сывороткаларды терапевтикалык колдонуу XX кылымдын башынан тарта азыркы учурга чейин жүргүзүлүп келе жаткандыктан, аларды өндүрүү жана сапатын көзөмөлдөө боюнча олуттуу практикалык тажрыйба бар.
6.	Антилимфоцитардык иммуноглобулин (сыворотка) препараттары трансплантацияны кабыл албай катуу түртүүнүн алдын алуу жана дарылоо үчүн, жилик чучугун трансплантациялоодон кийин «трансплантат ээсине каршы» (GvHD) реакциясынан келип чыккан патологияны дарылоо жана апластиктикалык анемияны дарылоодо кеңири колдонулат.
7.	Иммуноглобулиндердин жана сывороткалардын жаңы препараттары, мисалы, тооктун жумурткасынын сарысынан алынган иммундук сыворотка, СПИД менен ооругандардын мителик инфекциялардан улам пайда болгон диареясын дарылоо үчүн иштелип чыккан. Иммуноглобулин жана сыворотка препараттары булчуңга, тамырга жана тери астына куюп колдонуу үчүн арналган. Кээ бир дары-дармек каражаттарын колдонуу үчүн аларды ири көлөмдөгү физиологиялык эритме менен алдын ала суюлтуу талап кылынат.
8.	Преципитациялоо жолу менен алынган жана бүтүн антителолордон тышкары жаныбарлардын канынын сывороткаларынын башка физиологиялык компоненттерин камтыган жаныбарлардын тазаланбаган канынын биринчи препараттары азыркы учурда тазаланган иммуноглобулиндик препараттар менен алмаштырылууда, алардын сапаты Бирликтин Фармакопеясынын талаптарына, ал эми ал жок болгон учурда - мүчө мамлекеттердин фармакопеяларынын талаптарына шайкеш келиши керек.
9.	Иммуноглобулиндердин жана сывороткалардын жаңыдан иштелип чыккан препараттарын өндүрүү процесси аларды тазалоонун кыйла натыйжалуу этаптарын камсыз кылууга тийиш. Мисалы, активдүү ингредиенттер катары иммуноглобулиндердин тазаланган F(ab')2 же Fab фрагменттерин камтыган иммуноглобулиндер жана сыворотка препараттары иммуноглобулиндердин молекуласынын белогунун пепсин же папаин менен ферменттик протеолизиндин натыйжасында алынат.
10.	Иммуноглобулинди жана сыворотка препараттарын клиникалык колдонуунун маанилүү өзгөчөлүгү болуп реципиенттердин көмөкчү заттар, пирогендер, агрегацияланган молекулалар жана иммундук комплекстер менен сенсибилизациялоо менен байланышкан жагымсыз реакциялардын жогорку тобокелдиги саналат. Иммуноглобулиндер жана сыворотка препараттарын өндүрүү технологиясы балласттык заттардан жогорку деңгээлдеги тазалоону, ошондой эле вирустарга жана приондорго (мисалы, губка формасындагы энцефалопатияга (ТСЭ) козгогучу) каршы коопсуздугун камсыз кылууга тийиш. Ошондуктан, гетерологиялык белоктун көлөмүн азайтуу, анын агрегацияланган молекулаларынын санын азайтуу, пайда болгон иммуноглобулиндердин жана сыворотка препараттарынын вирустук коопсуздугун жогорулатуу жана көзөмөлдүн адекваттуу ыкмаларын иштеп чыгуу үчүн иммуноглобулин жана сыворотка препараттарын өндүрүү процессин өркүндөтүүгө умтулуу керек. Жаныбарлардын иммуноглобулиндеринин (гипериммундук сывороткалар) сапаты ар бир препараттын касиеттерин, аны колдонууга карата көрсөтмөлөрдү жана рынокто альтернативдик дары-дармек каражаттарынын бар экендигин эске алуу менен жеке программа боюнча талданууга тийиш. 
Ушул Эрежелердин 15.2-главасында көрсөтүлгөн 3R принциби (алмаштыруу, тактоо, кыскартуу) (replacement, refinement, reduction)) дары-дармек каражаттарынын ушул тобун өндүрүү жана көзөмөлдөө сыноолоруна карата колдонулушу керек.

2.	Колдонуу жааты
11.	Ушул главада терапиялык максаттарда адамдарды дарылоо үчүн колдонулуучу иммуноглобулиндерге жана сывороткаларга карата талаптар камтылды жана диагностикалык максаттар үчүн арналган иммуноглобулиндерге жана сывороткалардын препараттарына жайылтылбайт.

3.	Фармацевтикалык иштеп чыгуу учурунда иммуноглобулин жана сыворотка препараттардын мүнөздөмөлөрүн белгилөө
12.	Иммуноглобулиндердин жана сыворотканын бардык иштелип чыккан препаратынын колдонуудагы заты химиялык жана биологиялык ыкмалар менен изилденүүгө (мүнөздөөлөргө) тийиш. 
13.	Иммуноглобулиндин ар кандай физика-химиялык касиеттерин изилдөө үчүн аналитикалык ыкмалардын кеңири спектрин колдонууга өзгөчө көңүл буруу керек. Фармацевтикалык өнүгүүдө иммуноглобулиндин касиеттерин комплекстүү баалоо үчүн талап кылынган жана фармацевтикалык иштеп чыгуу учурунда иммуноглобулиндердин касиеттерин ар тараптуу баалоо жана даяр продукциянын ар бир сериясынын сапатын баалоо үчүн сыноолордун тизмегин жана милдеттүү изилдөөлөрдүн көлөмүн так аныктоо зарыл. Ошондой эле препарат антигендер менен байланышуунун мүнөздөмөлүк профилине ээ экендигин тастыктоо зарыл.
14.	Антиген-бута менен байланышуудан кийин жаралган каалаган жана каалабаган экинчилик процесстер изилдениши керек, ошондой эле продукт G иммуноглобулининин белгиленген концентрациясын камтыганын тастыктоо керек. Иммуноглобулиндердин башка класстарынын камтылышына изилдөө жүргүзүү керек. Препарат адамдын ткандары менен ал клиникалык коопсуздукту төмөндөтүүчү санда кайчылаш реакция берген антителолорду камтыбашы керек. Абсорбция жүргүзүү үчүн эритроциттерди колдонуу учурунда гемоглобиндин калдыгынын төмөн деңгээлин тастыктоо керек.
 15.	 Белоктун камтуусу, анын курамы, иммуноглобулиндин молекуласынын агрегациясы жана фрагментациясынын камтылышы аныкталышы керек. Эгерде абсорбция жүргүзүү учурунда адамдын кан клеткалары колдонулса, препараттагы гемагглютининдердин жана гемолизиндердин калдыктарынын төмөн камтылуусун көрсөтүү керек. Иммуноглобулиндердин тазаланган дары-дармек препараттарынын салыштырма активдүүлүгүн аныктоо керек. Бул талаптар ушул глава күчүнө киргенге чейин алар Каттоо жана экспертиза жүргүзүү эрежелерине ылайык катталган препараттарга кирбейт.

4.	Иммуноглобулин жана сыворотка препараттарын өндүрүүгө карата талаптар
16.	Столбняк жана дифтерияга каршы сывороткаларды өндүрүүгө окшош технологиялар жыландын уусуна (антивеномдор) жана башка уулуу сывороткаларга (мисалы, аммоний сульфатынын тундурмалары, ферменттик (пепсин) протеолиз, жылуулук ыкмасы менен белоктордун коагуляциясы жана алюминийдин гидроокисинин гели мнен сорбцияга) каршы сывороткалардын препараттарын алуу үчүн да колдонулат. Антилимфоцитардык иммуноглобулиндик препараттар преципитация жана хроматографиялык ыкмаларды айкаштыруу менен даярдалат. Өндүрүштө колдонулуучу ыкмалар ар кандай болгондуктан, дары-дармек каражаттарынын сапаты олуттуу түрдө айырмаланышы (вариантталышы) мүмкүн.
17.	Иммуноглобулиндик препараттарды жана сывороткаларды өндүрүү процессинин негизги стадиялары болуп:
иммунизациялоо үчүн антигенди даярдоо;
жаныбарларды иммунизациялоо;
сыворотканы чогултуу;
максаттуу эмес антителолорду абсорбциялоо (анын ичинде максаттуу эмес антителолордун адамдын клеткаларына (ткандарына) карата сорбциясы);
вирустарды инактивациялоо жана (же) элиминациялоо стадияларын камтыган тазалоо;
көмөкчү заттарды кошуу жана куюу.

4.1. Иммуноглобулиндер жана сывороткалардын препараттарын өндүрүү үчүн кан плазмасын (сыворотка) алуу үчүн колдонула турган жаныбар-продуценттер
18. Иммуноглобулиндер жана сывороткалардын препараттарынын катталган күбөлүгүн ээси мүчө мамлекеттердин ыйгарым укуктуу органынын көзөмөлүндө турган жана үзгүлтүксүз аудитордук текшерүүдөн өтүп туруучу жаныбарларды өстүрүүчү жерлерден (питомниктерден, фермалардан) жаныбар-продуценттердин келишине кепилдик бериши керек.
19. Колдонула турган жаныбарлардын түрлөрүн тандоо мүчө мамлекеттердин ыйгарым укуктуу органы тарабынан жактырылышы керек, жаныбарлардын дени сак, талаптагыдай камкордукту камсыздоо менен тыкыр ветеринардык көзөмөлдө болушу керек. Тандалган жаныбарлар иммуноглобулиндер жана сывороткалардын препараттарын өндүрүү үчүн гана колдонулушу керек.
20. Жаныбар-продуценттерди, мүмкүн болушунча, жабык типтеги питомниктерде кармоо керек. Колдонулган жаныбарлардын түрлөрү, алардын келип чыгышын жана санын идентификациялоо керек. Өндүрүш процессинде жаныбарларды ташуу жана пайдалануу жол-жоболору, анын ичинде карантиндик иш-чаралар документтештирилиши керек. 
Ири жаныбарларды кошпогондо, асыл тукум малдарга жана алар иммуноглобулиндин жана сыворотка препараттарын өндүрүү үчүн колдонулгандарга ар кандай талаптар коюлган учурда, бул фактыны каттоо досьесинде көрсөтүү керек.
21. Үйүрдү түзүү үчүн алынган жаныбарлардын булагы, түп нускалыгы жана көзөмөлдөө жөнүндө маалыматтар дары-дармек каражатын өндүрүү боюнча документтеринде камтылышы керек. Питомниктерде жаныбарларды тоюттандыруу бекитилген эрежелерге ылайык кылдат көзөмөлгө алынышы керек, малдар үчүн колдонулган тоюттар көзөмөлдөнүүчү булактардан келип түшүшү керек жана жаныбарлардан алынган белокторду камтыбашы керек.
22. Эгерде жаныбарларды антибиотиктер менен дарылашса, кан же плазма алынганга чейин аларды жаныбардын организминен чыгаруу үчүн белгилүү бир мөөнөт берилиши керек. Жаныбарларды дарылоо үчүн пенициллин катарынын антибиотиктерин колдонууга болбойт. Эгерде жаныбарларга тирүү вакцина куюлган болсо, вакцинация жана иммуноглобулиндин жана сыворотка препараттарын өндүрүү үчүн канды же плазманы чогултуунун ортосунда белгилүү бир убакыт өтүшү керек.
23. Жаныбарлардын саламаттыгына мониторинг жүргүзүү системасын, анын ичинде ветеринардык врачтын туруктуу мониторинги, туш келди тандалып алынган жаныбарларды мезгил-мезгили менен текшерүү, антигендерге жана (же) серологиялык изилдөөлөр түрүндө конкреттүү инфекциялык агенттерге жана жаныбарлардын вирустук, бактериялык жана паразиттик инфекциялары жок экендигин көрсөткөн антителолорго карата системалуу ветеринардык жана лабораториялык байкоону уюштуруу керек. Жаныбарларда алар ар кандай түрдө кездешүүчү, анын ичинде адамдар үчүн коркунучтуу вирустардын тизмеги ушул главанын тиркемесинде келтирилди.
24. Текшерилүүчү жаныбарлардын саны жана текшерүүнүн жыштыгы ар кандай факторлордон көз каранды, алар иммуноглобулиндердин жана сывороткалардын ар бир спецификалык препараты үчүн жугуштуу козгогучтун эпидемиологиялык өзгөчөлүктөрүн, жаныбарлардын жугуштуу ооруларын, үйүрдүн өлчөмүн жана малдын санын эске алуу менен белгилениши керек.
25. Вирустун курамын тестирлөө иши керектүү тажрыйбасы бар лабораторияларда жүргүзүлүшү керек. Жаныбарлардын саламаттыгына мониторингдин натыйжалары документтештирилүүгө тийиш, жаныбарлардын олуттуу ылаңдары жөнүндө маалымат мамлекеттин тиешелүү ыйгарым укуктуу органына берилиши керек.

4.2. Баштапкы материалдар
Иммуноглобулиндер жана сыворотка препараттарынын өндүрүштө колдонулган биологиялык материалдары
26. Иммуноглобулинди (сыворотка) өндүрүүдө колдонулган биологиялык жактан чыгарылган бардык реагенттер микоплазма, грибоктор жана бактериялар сыяктуу микробдук контаминацияга карата көзөмөлдөөгө алынышы керек. Вирустук контаминация мүмкүнчүлүгүн баалоого жана тийиштүү тесттерди аткаруу мүмкүнчүлүгүнө өзгөчө көңүл буруу керек. Мисалы, дары-дармек каражатын өндүрүүдө кошумча зат катары колдонулган бодо малдын сывороткасы, бодо малдын вирустук диареясы, бодо малдын жугуштуу ринотрахеити жана 3-типтеги парагрипп вирустары менен контаминацияланбашы керек. Инактивацияланган бодо малдын сывороткасын колдонууга артыкчылык берилет. Өндүрүш процессинде чийки зат катары колдонулган бодо малдын сывороткасы жана башка бодо малдын биологиялык материалдары приондук коопсуздук талаптарына жооп бериши керек.
Иммунизациялоо үчүн антигендер
27. Жаныбар-продуценттерди иммунизациялоо үчүн түрдүү антигендер колдонулат:
антилимфоциттерге каршы сыворотканы өндүрүү үчүн адамдын антигендери (мисалы, кан клеткалары - тимоциттер же лимфоциттер);
сыворотка-антивеномдорду өндүрүү үчүн жыландардын, чаяндардын жана жөргөмүштөрдүн уулары;
антитоксиктик препараттарды өндүрүү үчүн бактериялык токсиндер;
вирустук жана бактериялык антигендер.
Колдонулган антигендерди, аларды өндүрүү булактарын жана ыкмаларын мүнөздөп берүү керек.
28. Мүмкүн болсо, андан антиген алынган жаныбардын идентификацияланган маалыматтары, ден-соолугунун абалы жана жашы көрсөтүлүшү керек. Эгерде донор-антигени колдонулса, донордун ден-соолугу жана инфекциялык агенттерге карата коопсуздугу жөнүндө маалыматты берүү керек.
29. Клетка линияларын пайдалануу учурунда алар ушул Эрежелердин 
1-главасында сыпатталган талаптарга ылайык мүнөздөлүшү керек жана ушул Эрежелердин 2-главасынын талаптарына ылайык бөтөн агенттердин жоктугун тастыктоо керек.
4.3. Максаттуу эмес антителолорду абсорбциялоо үчүн колдонулган материалдар
30. Абсорбциялоо жүргүзүү үчүн кээ бир иммуноглобулиндердин жана сывороткалардын препараттарын өндүрүү процессинде адамдын антигендерине карата кайчылаш реакциядагы антителолору же антителолору адамдын ткандарынан жана (же) адамдын канынын компоненттеринен алынган материалдар пайдаланылышы мүмкүн. Мындай материалдар инфекциялык агенттерге карата коопсуз болушу керек жана кандын (плазманын) булагын, аны чогултуу жана тестирлөө процесстерин документтештирүү менен кандын (плазманын) донорлору үчүн белгиленген мүчө мамлекеттин ыйгарым укуктуу органынын талаптарына ылайык келиши керек. Сыноолордун келип чыгуусун, чогултулган жана жүргүзүлгөн убакытын документтештирүү керек. Жөнгө салынган талаптардан четтөөлөр негизделиши керек. Адамдан алынган материалдар вирустарды инактивациялоо жол-жобосунан өткөрүү керек.
4.4. Иммуноглобулиндер жана сывороткалардын
препараттарын өндүрүү процесси
Жаныбарларды иммунизациялоо
31. Жаныбар-продуценттерди иммунизациялоо анестезияны колдонуу менен белгиленген схема боюнча белгилүү бир убакыт аралыгында бустердик инъекциялар менен жүргүзүлөт. Адъюванттарды колдонууга жол берилет. Жаныбарларды, өзгөчө инфекциялардын белгилеринин бар-жок экендигине карата тыкыр текшерүү керек. Эгерде малдын сывороткасын өндүрүш процессинде колдонууга таасир эте турган андагы кандайдыр бир патологиялык точкалар аныкталса, жаныбардан алынган материалдарды пайдаланууга жол берилбейт. Ошол топтогу бардык башка жаныбарлар, эгерде алардан алынган материалдарды колдонуу дары-дармек каражатынын коопсуздугуна таасирин тийгизбей тургандыгы аныкталбаса, өндүрүш процессинен четтетилиши керек.
Кан чогултуу жана (же) плазма алуу
32. Кан чогултуу жана (же) плазма алуу жаныбарларды кармоочу жайдан обочолонгон жайда, асептикалык жана антисептикалык шарттарда жүргүзүлүшү керек.
33. Жаныбарлардан кан же плазманы алуу венепункция же интракардиалдык пункция жолу менен жүргүзүлүүгө тийиш. Тешилген жердин айланасы тазаланып, дезинфекцияланууга тийиш. Кан алуу жана плазманы алуу препараттын стерилдүүлүгүн камсыз кылуучу ыкма менен жүргүзүлөт. Эгерде кан же плазма андан ары кайра иштетүү үчүн дароо өткөрүлүп берилбесе, анда ал кайра иштетилиши керек жана микробдук контаминацияны болтурбаган шарттарда сакталышы керек. Канды (плазманы) иштетүүгө чейин сактоо мөөнөтү негиздүү жана валидацияланган болушу керек, бул алынган препараттын сапатынын кепилдиги болуп саналат. Өндүрүүчү жаныбарлардын канынан (плазмасынан) алынган дары-дармек каражаттарын өндүрүү процесси тийиштүү өндүрүштүк практиканын талаптарын сактоо менен атайын бөлүнгөн жайда уюштурулууга тийиш. Сыворотканы чогултуу жана иммуноглобулинди (гипериммундук сыворотка) өндүрүү өзүнчө жайларда жүргүзүлүшү керек.
Плазманын (сыворотка) пулун тестирлөө
34. Жаныбар-продуценттердин кандын толук таза плазмасынын (сывороткасынын) пулу же абсорбция (эгер өндүрүш технологиясында бар болсо) стадиясынан өткөн кан плазмасынын (сывороткасынын) пулу вирустук контаминациясынын жоктугуна карата тесттен өткөрүлүүгө тийиш. Сыворотка пулу бул бардык жаныбарлардан алынган анда сыворотканы бириктирген өндүрүштүн эң алгачкы этабында алынган продукт болуп саналат.
35. Пулда спецификалык жана бөтөн вирустардын жоктугу in vitro ылайыктуу ыкмалары менен же максатка ылайык болсо, in vivo ыкмалары менен (вирустардын кеңири спектрин аныктоого жөндөмдүү клеткалар бүлөлөрүн инокуляциялоо жолу менен вирустардын жоктугуна карата изилдөөлөр) тастыкталышы керек.
36. Вирустук инфекциялардын маркерлерине карата тестирлөө программасы, мында кандын сывороткасы (сары суусу) (плазмасы) бар аймактагы эпидемиологиялык абалды жана жаныбар-продуценттерде вирустардын болушу тобокелдиктерин эске алуу менен ар бир дары-дармек каражатын өндүрүү процесси үчүн атайын түзүлүшү керек.
37. Максаттуу эмес антителолорду абсорциялоо жана (же) жаныбарларды иммунизациялоо үчүн адамдын канын колдонууда адамдын канында: жок дегенде гепатит В, С жана ВИЧ-1, ВИЧ-2 вирустарынын жок экендиги тастыкталышы керек. Сыворотка (плазма) пулунун вирустук контаминациясы аныкталган учурда өндүрүш процессинде аны жоюу же инактивациялоо жолу менен жок кылынгандыгынын далилдери берилүүгө тийиш.
Тазалоо
38. Андан ары кайра иштетүүгө арналган орто аралык продуктунун сериясы так идентификацияланууга тийиш. Орто аралык продуктунун серияларын тазалоо үчүн колдонулган ыкмалар, алардын процесстеги көзөмөлдөөсү, анын ичинде индикаторлордун маанилери үчүн алгылыктуу чектердин спецификацияларда баяндалып, негизделип жана валидацияланууга тийиш. Тазалоо жол-жоболору иммуноглобулиндин (сыворотка) иммунобиологиялык касиеттеринин коопсуздугуна терс таасиринин жоктугунун далилин көрсөтүшү керек.
39. Өндүрүштүк процесстин технологиялык схемасы жана толук сыпаттамасы берилиши керек. Өндүрүштүк процесстин бардык кошумча стадиялары текшерилиши керек. Ар кандай орто аралык продуктуларды же даяр дүң продукцияны кайра иштетүүнүн критерийлери так аныкталышы керек жана кайра иштетүүнүн жол-жобосу валидацияланышы жана негизделиши керек. Плазманын (сыворотка) бир нече орто аралык пулдарын алардын санын жана алардын ар биринин көлөмүн көрсөтүү менен катар эле тазалоо жол-жобосун жүргүзүүгө жол берилет. Иммуноглобулин белогунун агрегациясын алдын алуучу процесстин стадияларын киргизүүнү кароо зарыл. Тазалоо жол-жоболору үчүн колдонулган заттардын калдыктары жөнгө салынууга тийиш.
40. Агрегацияны болтурбоо үчүн чаралар көрүлүшү керек, ошондой эле тазалоо жол-жоболорунун жүрүшүндө пайда болгон калдык аралашмаларды текшерүү керек. Иммуноглобулиндердин жана сывороткалардын препараттарынын тазалыгын тастыктоо үчүн колдонулган ыкмалар аналитикалык, анын ичинде физика-химиялык жана иммунологиялык ыкмалардын кеңири спектри колдонуу каралышы керек. Алар кандын ээсинин белокторунун, зарыл болсо,  адамдын белокторунун, ошондой эле тазалоо процессинде колдонулган материалдар менен контаминациясынын аныктоосун камтышы керек. Иммуноглобулиндин жана сыворотка препараттарынын белокторунун тазалыгын тастыктоо үчүн полиакриламиддик гелдеги электрофорез ыкмасын же башка ылайыктуу ыкма колдонулат.
41. Кандын ээсинин белокторунун контаминациясынын деңгээли негизделиши керек, дары-дармек каражатынын өнөр жайлык сериясы үчүн кабыл алуу же четке кагуу критерийлери спецификацияда белгилениши керек. Эндотоксин деңгээлин текшерүү керек. Иммуноглобулиндердин жана сывороткалардын даяр препаратынын коопсуздугуна карата вирусту инактивациялоо жана элиминациялоо стадияларынын өндүрүш процессине киргизилген натыйжалуулугу олуттуу таасирин тийгизет. Эгерде башкасы каралбаса, потенциалдуу вирустук контаминанттарды (мисалы, «эриткич/детергент» ыкмасы менен тазалоо, пастеризациялоо же фильтрациянын ылайыктуу ыкмалары) активдештирбеген же жок кылган стадиялары камтылууга тийиш. Вирустук инактивациялоонун жана элиминациялоонун колдонулуучу жол-жоболору алына турган иммуноглобулиндер жана сывороткалар препараттарынын биологиялык пайдалуулугуна терс таасирин тийгизбеши керек.
42. Хроматографиялык тазалоо ыкмалары даяр продукциянын сапатына жана коопсуздугунун колонналарынын компоненттери жана хроматографиялык ыкмаларды колдонууда пайда болгон ар кандай кошумча потенциалдуу контаминанттар терс таасирин тийгизбөө үчүн тийиштүү чараларды колдонуу менен коштолууга тийиш. Белоктун тундурмалары үчүн колдонулган колонналарды же материалды мүнөздөмөлөрүн белгилей турган маалыматтар, анын ичинде бул материалдарды тазалоо, жуу, сактоо жана пайдалануу боюнча маалыматтар да болушу керек.
43. Азыктандыруу чөйрөлөрүнүн бардык компоненттеринин, буфердик эритмелердин, башка продуктылардын жана заттардын жана башкалардын курамын жана булагын документтештирүү зарыл. Тазалоо процессинен кийин калган калдык аралашмалар сыноолорго берилиши жана аларга спецификацияларды түзүлүшү керек. Ошондой эле, орто аралык продуктулардын туруктуулугун тастыктоо зарыл.
Тазалоо жол-жобосун валидациялоо
44. Тазалоо жол-жоболорун жаныбарлардын канындагы максаттуу эмес белокторун, тазалоо үчүн колдонулуучу заттарды, вирустарды жана башка контаминанттарды жок кылуу жөндөмдүүлүгү изилдениши керек. Тазалоо процессинин спецификалык контаминанттарды жок кылуу жөндөмдүүлүгүнө карата кайра өндүрүү процессин тастыктоо керек.
45. Ушул Эрежелердин 4-главасынын талаптарына ылайык өндүрүш процессинин вирустарды инактивациялоо же жок кылуу жөндөмдүүлүгүн баалоо боюнча атайын изилдөөлөрдү жүргүзүү зарыл. Эгерде адамдан алынган материалдар иммунизациялоо жана абсорбциялоо үчүн колдонулса, валидациялык изилдөөлөрдө адамдын патогендик вирустарын колдонуу жаныбарлардын түрлөрүнө тиешелүү вирустарды колдонуудан тышкары каралышы керек.
46. Тазалоо үчүн хроматографиялык ыкмаларды колдонуу учурунда тазалоо процессинин валидациясы хроматографиялык колонканын иштөө шарттарынын негиздемесин (мисалы, колонканын сыйымдуулугу, регенерациялоо жана тазалоо режими жана аны пайдалануунун узактыгы), ошондой эле ар кандай башка заттарды тазалоо процессинде, анын ичинде тумоодон тазалоо максатында колдонууну камтышы керек.

Консерванттар
47. Иммуноглобулиндер жана сыворотка препараттарды өндүрүүдө консерванттарды колдонууга карата препараттын сапаты жана (же) коопсуздугу жагынан аларды колдонуу үчүн негиздер бар болсо гана жол берилет. Өндүрүштүк практика эрежелеринде каралган жол-жоболорду (талаптарды) сактоонун ордуна консерванттарды колдонууга, өзгөчө чоң дозаларда венага куюп киргизүү үчүн арналган дары-дармек каражаттарына жол берилбейт. Колдонулуучу консервант, анын потенциалдуу микробдук контаминанттарга карата анын натыйжалуулугу, иммуноглобулин жана сыворотка препараттары же баштапкы таңгактоо материалы менен өз ара аракеттенүүсүн жана иммуноглобулинди жана сыворотка препараттарын сыноодо биологиялык системаларга потенциалдуу таасирин эске алуу менен тандалышы керек.
48. Реципиентте жагымсыз реакциялардын пайда болушу мүмкүн болгон же дары-дармек каражатынын стерилдүүлүгүн, спецификалык потенциалын, туруктуулугун тастыктоо үчүн кошумча изилдөөлөрдү жана бул өзгөрүү үчүн алардын клиникалык таасирин баалоону талап кылган жаңы курамы боюнча башка себептерге байланыштуу колдонулган консервант алмаштырылган учурда, бул алмаштыруунун пайда болушун жана тобокелдигин баалоо зарыл.

5. Иммуноглобулиндер жана сыворотка препараттарынын сапатын
камсыз кылуу
5.1.	Иммуноглобулиндер жана сывороткалардын бөлүштүрүлбөгөн даяр препараттарынын сапатын камсыздоо
49.	Иммуноглобулиндердин жана сывороткалардын даяр препараттарын түзгөн бардык компоненттердин сапаты алар толтурулганга (таңгакталганга) чейин Бирликтин Фармакопеясынын тиешелүү беренелеринин негизинде, ал эми ал жок болгон учурда - мүчө мамлекеттердин фармакопеяларынын беренелеринин негизинде түзүлгөн спецификациялардын талаптарына шайкеш келиши керек. Активдүү заттын курамы протеиндин концентрациясынан же салышмалуу активдүүлүктөн эсептелиши керек. Иммуноглобулиндердин жана сывороткалардын препараттарында бактериялардын, грибоктордун жана башка микробдук контаминанттардын жоктугун тастыктоо зарыл.

5.2.	Керектөө таңгагына бөлүштүрүлгөн (көзөмөлдөө сапатын чыгаруучу) иммуноглобулиндердин жана сывороткалардын даяр препараттарынын сапатын баалоо
50.	Өндүрүштүк практика эрежелерине ылайык, иммуноглобулиндин жана сыворотканын даяр препараттарынын ар бир сериясын чыгарууда анын сапатына анын касиеттери боюнча шайкеш келерин жана клиникалык изилдөөдө алардын коопсуздугун жана натыйжалуулугун тастыктаган дары-дармек каражаты жана дары-дармек каражатынын сериялары иммуноглобулиндин мурда өндүрүлгөн серияларына эквиваленттүү экендигин тастыктоо үчүн баалоо жүргүзүлүүгө тийиш.
51.	Сыноолор кан препаратынын каттоо досьесиндеги спецификациясына жана ченемдик документине шайкеш келиши керек жана керектөө таңгагындагы иммуноглобулиндин жана сыворотканын даяр препараттарынын сапатын баалоо үчүн өткөрүлүшү керек. Эгерде өндүрүүчү тарабынан башкасы негизделбесе, чыгарууга карата спецификациясына киргизилген сыноолорду анын акыркы идишиндеги дары-дармек каражатын колдонуу менен жүргүзүлүшү керек.

5.3.	Түп нускалыгы
52.	Иммуноглобулиндик препараттын ар бир сериясынын сапатын баалоо үчүн тандалып алынган тесттер препараттын курамындагы иммуноглобулиндин идентификациялоосунун текшерүүсүн камтууга тийиш. Физика-химиялык жана иммунологиялык ыкмалардан тышкары, сөзсүз түрдө препараттардын биологиялык активдүүлүгүн баалоо ыкмалары колдонулат. Дары-дармек каражатын өндүрүүчү өлкөдө биологиялык материалдарды алуу үчүн колдонулган үй жаныбарларынын түрлөрүнүн кан плазмасынын белокторуна мүнөздүү сыворотканы колдонуу менен иммуноглобулиндин препаратында жаныбар-продуценттин ошол түрүнүн гана белокторунун бар экендиги жөнүндө далилдер алынышы керек. Иммуноглобулин препаратынын типтүү белоктук композициясынын сыпаттоо жана анын түп нускалагына карата текшерүү керек.

5.4.	Тазалык
53.	Иммуноглобулин белокторунун тазалыгы бөлүп алуу жана тазалоо ыкмасына, ошондой эле өндүрүш процессинин туруктуулугунан көз каранды. Иммуноглобулин препаратынын ар бир кабыл алынган сериясында иммуноглобулин белогунун тазалыгын баалоого жатат, көрсөткүчтөрдүн маанилери спецификациянын белгиленген чегине дал келиши керек. Иммуноглобулиндердин даяр препараты стерилдүү жана апирогендүү болушу керек, белоктун курамы салыштырмалуу активдүүлүгүнө ээ иммуноглобулин менен берилиши керек. Иммуноглобулиндин агрегациясынын же молекулалык фрагментациясынын даражасы бааланышы керек. Белоктун камтылышы анын спецификалык активдүүлүгүн камсыз кылуу үчүн мүмкүн болушунча өтө төмөн болушу керек. Белоктун мүнөздүү аралашмаларынын же стабилизаторлорунун, мисалы альбумин сыяктуу курамынын кабыл алуучулук критерийлери белгилениши керек.

5.5.	Активдүүлүк
54.	Иммуноглобулиндин жана сывороткалардын препараттарынын биологиялык активдүүлүгү препараттагы иммуноглобулин молекуласынын функционалдык активдүүлүгү жөнүндө маалымат алууга мүмкүндүк берүүчү биологиялык ыкмалар менен белгиленүүгө тийиш. Иштелип чыккан ыкмалардын көбү иммуноглобулиндик препараттардын жана жаныбарлардын сывороткаларынын коргоочу же дарылоочу таасирин аныктоого негизделген. Мисалы, жыландын уусунун же токсиндин белгиленген (адатта өлүмгө алып келүүчү) дозасы менен ууккан топтогу чычкандарынын 50% коргоо үчүн зарыл болгон доза аныкталышы мүмкүн.
55.	Жаныбарларды колдонбостон (in vitro) иммуноглобулиндин жана сывороткалардын препараттарынын биологиялык активдүүлүгүн баалоо ыкмаларын колдонуу артыкчылыктуу. Биологиялык активдүүлүктү башка ыкмалар менен аныктоодо алынган препараттын профилактикалык же терапиялык натыйжасы менен алынган жыйынтыктардын корреляциясы тастыкталышы керек. Талап кылынган антигенди байланыштырууга жөндөмдүү коргоочу (протективдик) титрдеги антителолордун препаратында бар экендигин тастыктоо зарыл.

5.6.	Иммуноглобулиндин жана сывороткалардын препараттарынын сапатынын башка көрсөткүчтөрү
56.	Стерилдүүлүктү, рН көрсөткүчүн жана микробго каршы аракетине ээ консерванттардын курамын милдеттүү түрдө баалоо керек.

VI. Туруктуулук 
57.	Керектөө таңгагындагы жалпы же таңгакталган дары-дармек каражатынын жарыяланган жарактуулук мөөнөтүн негиздөөчү маалыматтарды алуу үчүн туруктуулукка изилдөө жүргүзүү зарыл. Маалыматтар реалдуу байкоо жүргүзүү шарттарында реалдуу убакыттагы изилдөөлөрдөн алынышы керек. Дары-дармек каражаттарынын түрүнө жараша ташуу жана жогорку температурада сактоо учурунда препараттын туруктуулугу жөнүндө маалыматтарды алуу кошумча талап кылынат. Эгерде туруктуулукту изилдөөдө препараттын активдүүлүгүнүн төмөндөшү аныкталса, жарактуулук мөөнөтү аяктаганда спецификациялык көрсөткүчтөрдү белгилөө зарыл.

7.	Спецификациялар жана референттик материал
58.	Ушул главанын III жана IV бөлүктөрүндө көрсөтүлгөн изилдөөлөр, эгерде бул дары-дармек каражатын ырааттуу чыгарылган серияларын текшерүүнүн натыйжасында алынган жыйынтыктар жана ушул главанын V жана VI бөлүктөрүндө көрсөтүлгөн талаптарга ылайык сериялардын анализдердин натыйжалары боюнча негизделсе, дары-дармек каражатынын спецификациясын иштеп чыгууда колдонулат.
59.	Эл аралык референттик материалы жок болсо, жеке референттик материалды иштеп чыгуу зарыл. Ал клиникалык жактан бааланган жана химиялык курамы, тазалыгы, активдүүлүгү жана биологиялык активдүүлүгү боюнча толук мүнөздөлгөн дары-дармек каражаттарынын ылайыктуу сериясынан негизделиши керек. Референттик материалынын документациясында аны түзүү критерийлери жана кайра сыноо критерийлери, ошондой эле жарактуулук мөөнөтүн узартуу көрсөтүлүшү керек.

8.	Өндүрүштүк процесстин туруктуулугу
60.	Иммуноглобулиндин жана сывороткалардын препараттарынын өндүрүш процессинин ырааттуулугун тастыктоо үчүн иммуноглобулиндер же сыворотка препараттарынын кеминде үч сериядагы ырааттуу чыгарылган маалыматтар катталган досьесинде көрсөтүлүшү керек. Алар өзүнө бөлүштүрүлбөгөн даяр материал, даяр иммуноглобулиндер же сыворотка препараттары, ошондой эле ички өндүрүш көзөмөлдөө жөнүндө маалыматтарды камтышы керек. Биологиялык, химиялык жана иммунологиялык ыкмаларды колдонуу менен иммуноглобулиндердин жана сывороткалардын препараттарын мүнөздөө, алардын түп нускалыгын жана аралашмалардын курамын баалоо керек.

	ТИРКЕМЕ
Евразия экономикалык бирлигинин биологиялык дары-дармек каражаттарына изилдөө жүргүзүү эрежелеринин 21-главасына 




Иммуноглобулиндин жана сывороткалардын препараттарын алуу үчүн баштапкы чийки затты көзөмөлдөөгө жаткан потенциалдуу вирустук контаминанттардын
ТИЗМЕГИ 
1.	Ушул тизмекте ушундай препараттардын катталган досьесинде иммуноглобулиндер жана сывороталар препараттарын өндүрүү үчүн плазманын (сыворотканын) донорлору катары колдонулуучу ар бир конкреттүү препарат үчүн  жаныбарлардын саламаттыгын көзөмөлдөө системасына белгиленген талаптарды түзүүдө алар эске алынышы керек болгон вирустардын түрлөрү келтирилди. Жаныбарлардын ден-соолугун көзөмөлдөө системасын түзүү учурунда төмөнкү факторлор да эске алынышы керек:
анда жаныбар-продуценттер багылган өлкөдөгү же географиялык аймактагы жугуштуу оорулардын эпидемиологиясы;
жапайы жаныбарлар, анын ичинде кемирүүчүлөр менен байланышуудан ал натыйжалуу коргогон чектөөчү тосмо системасын колдонуу;
ветеринардык көзөмөлдүн ишенимдүү системасын камсыз кылуу;
донор-жаныбарларды же туш келди тандалып алынган жаныбарларды колонияга киргизгенге чейин тестирлөө жана андан кийин туруктуу текшерүү.
2.	Иммуноглобулиндер жана сывороткалар препараттарын өндүрүү үчүн чийки затка ветеринардык органдын сертификатында жугуштуу оорулар келип чыккан өлкөдө жугуштуу оорулардын бар (жок) экендиги жөнүндө маалыматты, ошондой эле жугуштуу оорулар учурлары, анын ичинде клиникалык жана лабораториялык верификация жөнүндө милдеттүү түрдө кабарлангандыгынын тастыктоочу маалыматтарды камтууга тийиш.
3.	Иммуноглобулиндер жана сывороткалар препараттарынын катталган күбөлүгүнүн ээси плазма чыгарылган өлкөдө эпидемиологиялык кырдаалга пландуу режимде мониторинг жүргүзүүгө, ар кандай жаңы 

коркунучтуу жугуштуу оорулардын учурларын каттоого, зарыл болгон учурда жаныбарлардын учурдагы вирустук инфекцияларынын актуалдуу тизмеги менен толуктап турууга милдеттүү. 
I.	 Коёндордон алынган сырьедогу потенциалдуу вирустук контаминанттар,
коёндордун ротавирусу;
3-типтеги реовирус*;
поксвирустар: коёндордун оспа вирусу (RPXV)* жана миксоматоз вирусу (MYXV);
коёндордун геморрагиялык оорусунун вирусу (RHDV);
коёндордун папилломавирустары (мисалы, Шоуп папилломавирусу);
коёндордун парвовирусу (LPV);
коёндордун бөйрөктөрүн вакуолизациялоо вирусу;
жапайы коёндордун герпес вирусу;
аденовирус;
энцефаломиокардит вирусу;
Борна оорусунун вирусу*;
Сендай вирусу*;
Маймылдардын парагрипп вирусу (SV5)*;
Чычкандардын пневмония вирусу (PVM).

II. Аттардан алына турган чийки заттагы потенциалдуу вирустук контаминанттар

чыгыш, батыш жана венесуэлалык жылкы энцефалит* вирустары;
Сент-Луис энцефалит вирусу (SLEV)*;
япон энцефалитинин вирусу В*;
везикулярдык стоматит вирусу (VSV)*;
1-4-типтеги жылкылардын герпес вирусу*;
Батыш Нил безгек вирусу (WNFV)*;
жылкынын кызамык вирусу (Хендра вирусу)*;
Борна оорусунун вирусу*;
1 – 3-типтеги реовирус*;
жылкынын грипп вирусу*;
жылкылардын ротавирусу;
жылкылардын жана букалардын папилломавирустары (EqPV1 - 2 жана BPV1 - 2);
жылкылардын жугуштуу анемия вирусу (EIAV);
жылкылардын артерит вирусу;
жылкылардын африка чума оорусунун вирусу (orbivirus);
жылкылардын парвовирусу.

III.	Койлордон жана эчкилерден алынган чийки заттагы потенциалдуу вирустук контаминанттар
шарп оорусунун вирусу (FMDV)*;
Вессельброн вирусу*;
койлордун энцефаломиелит вирусу (LIV)*;
Рифт өрөөнүнүн безгек комплекси*;
кене энцефалит вирусу (TBEV)*;
койлордун көк тилинин вирусу (BTV)*;
везикулярдык стоматит вирусу (VSV)*;
поксвирустар: парапоксвирус (Orf)*, койлордун оспа вирусу*, уйлардын оспа вирусу*;
3-типтеги парагрипптин вирусу (PIV-3)*;
Борна оорусунун вирусу*;
реовирус 1 - 3;
респиратордук-синцитиалдык вирус;
ротавирус;
Акабане вирусу;
койдун 2-типтеги герпес вирусу;
уйлардын 1, 2, 4-типтеги герпес вирусу;
чек ара ооруларынын вирусу (BDV);
койлордун папилломавирусу (уйлар) (OPV (BPV));
уйлардын вирустук диарея вирусу (BVDV);
ретровирустар: эчкилердин артрит-энцефалит вирусу (CAEV), Мади-Висна вирусу (MVV);
эпизоотиялык өпкө аденоматоз вирусу (OPAV);
уйлардын лейкоз вирусу (BLV);
эпизоотиялык геморрагиялык оорусунун вирусу;
кепшөөчү майда малдын чума вирусу (Morbillivirus);
аденовирустар;
койлордун Найроби оорусунун вирусу;
Росс дарыясынын вирусу.
*Адамдар үчүн патогендүү катары каралган вирустар.









22-глава: Плазманын пулдарында гепатит В вирусунун үстүркү антигенин (HBsAg) аныктоо үчүн иммуноанализинин валидациясы
1.	Жалпы жоболор
1.	Ушул глава плазмадан алынган дары-дармек каражаттарынын катталган досьесин экспертизалоодо плазма пулдарында гепатит В вирусунун үстүркү антигенин (HBsAg) аныктоонун аналитикалык ыкмаларын валидациялоо учурунда мүмкүн болгон каталарды четтетүү максатында иштелип чыккан. Катталган күбөлүктүн ээлери жана плазманын негизги досьесинин ээлери ушул главага ылайык плазма пулун тестирлөө боюнча өз ыкмаларынын валидациясын карап чыгышы керек. Эгерде ушул главада сыпатталган валидациянын негизги аспектилери мурда мүчө мамлекеттин ыйгарым укуктуу органынын жактыруусун ал мурда алган өндүрүүчү тарабынан аткарылган валидациясына шайкеш келсе, иммунноанализди андан ары валидациялоо талап кылынбайт. Болбосо, плазманын пулунун сапатын баалоо ыкмасы ушул главага ылайык валидацияланышы керек, бул тууралуу плазма жөнүндө документтерин жаңылоодо билдирилиши керек. 
2.	Иммуноанализдер гепатит В вирусунун үстүркү антигенин (HBsAg) аныктоо үчүн фракционирлөө үчүн плазмада (плазманын пулунда) гепатит В вирусунун үстүркү антигенинин (HBsAg) бар (жок) экендигине карата сапаттуу тесттерге кирет. 
3.	Колдонулган тест чектүү курамга карата тест болушу керек. Аналитикалык ыкмаларды валидациялоо боюнча жетектөөгө ылайык, спецификалуу жана чектүү байкоого алуунун чектүү мазмунуна карата аналитикалык ыкмаларды валидациялоо боюнча чектөө үчүн аналитикалык ыкманы валидациялоо учурунда эң маанилүү болуп саналат. Бирок, алар жекече тартипте каралуучу жана аналитикалык ыкманын туруктуулугун (робастность) баалоо учурунда тастыкталган өзгөчөлүктөрү бар.
4.	Плазманын пулун тестирлөө үчүн сезгичтиги жана спецификасы боюнча ылайыктуу гепатит В вирусунун үстүркү антигенин (HBsAg) анктоого карата тестти колдонуу керек. 
5.	Ушул Эрежелердин 6 жана 19-главаларына ылайык валидациялоо боюнча отчётто сыноонун сезгичтиги көрсөтүлүшү керек.
6.	Плазманын пулун тестирлөө же пулирлөө жүргүзүү учурунда каталарды болтурбоо үчүн плазманын пулунун өлчөмүнө карата тесттин сезгичтигин аныктоо керек. 
7.	Иммунноанализдин валидациялык изилдөөлөрүн жүргүзүү учурунда эл аралык стандарттардын үлгүлөрү боюнча калибрленген стандарттык үлгүлөрдү колдонууга артыкчылык берилет. Бирок, реагенттердин башка коммерциялык топтомдорун колдонууга жол берилет. 
8.	Өндүрүштүк практика эрежелерине жана МС ISO/IEC 17025-2019 мамлекеттер аралык стандартына ылайык, курч реагенттер (реагенттердин топтомдору) плазма пулун өндүрүүчү тарабынан көзөмөлдөөгө алынышы керек. 
9.	Иммунноанализди валидациялоо учурунда, жок дегенде төмөнкү валидациялык мүнөздөмөлөрдү аныктоо керек:
спецификалуулук - башка мүмкүн болгон компоненттердин катышуусунда гепатит В вирусунун үстүркү антигенин (HBsAg) сөзсүз аныктоо жөндөмдүүлүгү; 
аналитикалык ыкманы аныктоонун чеги – бул үлгүдөгү аналиттин минималдуу саны, ал табылышы мүмкүн, бирок так маани катары саны боюнча аныктоого милдеттүү эмес. Гепатит В вирусунун үстүркү антигенине (HBsAg) плазма пулун тестирлөө учурунда чектик мааниси колдонулган эл аралык стандартка шилтеме жасоо менен МЕ/мл менен көрсөтүлөт;
аналитикалык ыкманын туруктуулугу (робастность) - ушул ыкма туура аткарылган учурунда ал анын ишенимдүүлүгү жөнүндө күбөлөндүргөн ыкманын параметрлеринин кичинекей, атайылап өзгөртүүлөргө сезгич эмес ыкманын жөндөмдүүлүк чарасы.
10.	Жеке донацияларда гепатит В вирусунун үстүркү антигенин (HBsAg)  аныктоо үчүн арналган реагенттик топтомдор Евразия экономикалык комиссиясынын Кеңешинин 2016-жылдын 
12-февралынданы № 27 чечими менен бекитилген Медициналык багыттагы буюмдардын коопсуздугуна жана натыйжалуулугуна карата жалпы талаптарга, аларды маркировкалоого жана эксплуатациялоо документтерине карата талаптарга ылайык келүүгө тийиш жана Бирликтин рыногунда медициналык багыттагы буюмдарды жүгүртүүнүн атайын белгиси менен маркировкасы (мындан ары - Медициналык багыттагы буюмдардын коопсуздугуна жана натыйжалуулугуна жалпы талаптар, атайын белги менен маркировка) болушу керек. Реагенттердин көрсөтүлгөн топтомдору жеке донацияларды сыноо үчүн валидацияланган деп эсептелет. Фракциялоо үчүн плазманын пулун сыноо үчүн мындай топтомдорду колдонуу аларды колдонуу жаатында болжолдонгон өзгөртүү болуп саналат жана реагенттердин топтомдорун өндүрүүчү тарабынан валидацияланган деп эсептелбейт. Ушуга байланыштуу плазманы тестирлөө үчүн тандалган топтомдорду колдонуу мүмкүнчүлүгү тиешелүү валидация менен тастыкталышы керек. Эгерде плазманын пулун тестирлөө үчүн атайы белгиси жок маркировкасыз реагенттердин топтомдору колдонулса, плазманын пулун сыноо үчүн реагенттик топтомдорун колдонууну валидациялоодон тышкары, алардын атайын белги менен маркировкаланган жеке донацияларды сыноо үчүн топтомдордун сапатына эквиваленттүүлүгү - алар жок болсо - мүчө мамлекеттердин мыйзамдарына ылайык катталган реагенттин топтомдору далилдениши керек. 
11.	Медициналык багыттагы буюмдардын коопсуздугуна жана натыйжалуулугуна карата жалпы талаптар, ошондой эле аларды атайын белги менен маркировкалоого жана аларга карата эксплуатациялоо документтерине карата талаптар реагенттердин топтомдорунун диагностикалык жана аналитикалык сезгичтигине карата минималдуу талаптарды аныктайт жана кандын плазмасынын үлгүлөрүнүн кеңири спектри боюнча өзгөчөлүгүн тастыктоону талап кылат. Бирок, валидацияга карата ушул ыкма плазманын пулун тестирлөөгө милдеттүү эмес, анткени туура эмес жооп бериши мүмкүн болгон донорлордон алынган плазма үлгүлөрү (мисалы, аутоиммундук же кайчылаш-реактивдүү оорулары бар донорлор) көбүнчө донорлорду тандоо эрежелеринен чыгарылат. Мындан тышкары, плазма пулунда спецификалык эмес интерферирленүүчү факторлор плазманын пулуна аралаштырылышы саналат.
12.	Плазманын пулунун серологиялык тестирлөөсү донациянын бардык контаминирленген жеке донацияларды аныктоого жөндөмсүз жана жалган терс жеке донацияларды колдонуу мүмкүнчүлүгүн жокко чыгарбайт. Мисалы, жашыруун же симптомсуз гепатит В инфекциясы бар донорлордо плазманын пулунун өндүрүшүндө аралаштырылгандан кийин алар аныкталбай турган антигендин төмөн маанисин көрсөтөт. Мындан тышкары, плазманын жалпы пулунда гепатит В үстүркү антигенине (HBsAg) карата антителолор камтылышы мүмкүн (негизинен эмделген адамдардан), ал HBsAg/anti-HBs комплекстеринин пайда болушуна алып келиши мүмкүн, бул гепатит В үстүркү антигенинин (HBsAg) аныктоо чегине таасир этиши мүмкүн. Ошентип, плазманын пулунун серологиялык тестирлөөсү вирустук коопсуздукту камсыз кылуу үчүн тестирлөө катары эмес, Өндүрүштүк практика эрежелерин бузууларды аныктоочу ыкмасы катары каралышы керек.
13.	Ушул бөлүк гепатит В үстүркү антигени (HBsAg) менен плазма пулунун контаминациясын баалоо максатында иммуноанализ үчүн реагенттердин коммерциялык топтомдорун тандоо жана валидациялоо ыкмалары сыпатталат.

2.	Реагенттердин топтомдорун тандоо
14.	Иммуноанализ үчүн колдонулган реагенттердин коммерциялык топтомдору жеке донацияларды тестирлөө үчүн өндүрүүчү тарабынан гана валидацияланат. Плазманын пулун тестирлөө топтомун тандоо жогорку суюлтуу учурунда керектүү сезгичтикти камсыз кылуу үчүн реагенттердин жогорку аналитикалык сезгичтигинин топтомунан негизделиши керек.
15.	Көпчүлүк учурларда, реагент топтомдорун колдонуу боюнча өндүрүүчүнүн нускамалары плазма пулдарын тестирлөө үчүн жарактуу.     Өндүрүүчүнүн колдонуу боюнча нускамаларындагы бардык өзгөртүүлөр плазма пулун тестирлөө үчүн арналган реагенттердин топтомунун валидациясына киргизилиши керек. 
16.	Конкреттүү реагент топтомдорун өндүрүүчүнүн баалоо критерийлери ушул главанын 3.1-бөлүкчөсүндө жана ушул главанын 
4-бөлүгүнө ылайык плазма пулунун үлгүлөрүндө тиешелүү көрсөтүлгөндөй плазма пулуна кирген валидациялык маалыматтарга ылайык плазма пулун сыноого алынышы жана көнүктүрүлүшү керек. 

3.	Валидация
3.1.	 Плазманын пулунун үлгүлөрү үчүн (ОПкр (кесип салуу чеги)) курч  оптикалык жыштыгынын спецификациясы жана аныктоосу
17.	Коммерциялык топтомдор үчүн курч оптикалык жыштыктын (мындан ары - ОПкр (кесип салуу чеги)) мааниси жеке донацияларды тестрилөөнүн натыйжалары боюнча оң жана терс изилдөөлөрдүн натыйжаларын айырмалоо үчүн өндүрүүчү тарабынан белгиленет жана сезгичтиктин жана спецификанын ортосундагы катыштарды алганда компромисстик болуп саналат. Көптөгөн реагенттердин топтомдорун өндүрүүчүлөр «боз зонаны кесип салуу чегин (порог)» аныкташат, бул фондон жогору, бирок реагенттердин топтомдорунан ОПкр (кесип салуу чегинен (порог) төмөн эмес жооп берүүчү үлгүлөрдү идентификациялайт. Мындай үлгүлөрдү оң катары тестирлөөнү кайталоо керек. 
18.	Плазманын пулун сыноо тажрыйбасынын негизинде плазманын пулунун үлгүлөрү үчүн төмөнкү ОПкр (кесип салуу чеги) маанисин пайдалануу жеке донацияларын спецификалык эмес факторлорунун мүмкүн болуучу таасирин эске алуу менен каралышы керек, фракциялоо үчүн кандын плазмасын алуу учурунда аларды суюлтуунун эсебинен билдирилет. Төмөнкү ОПкр (кесип салуу чеги) маанисин колдонуу анализдердин аналитикалык сезгичтигин жогорулатат жана плазма пулундагы бир оң үлгүлөрдү аныктоого жардам берет. Альтернативдүү түрдө, реагенттер топтомдорун өндүрүүчү белгилеген ОПкр (кесип салуу чегин) + 3 стандарттык четтөөлөрүн)) колдонууга жол берилет. Же болбосо, ОПкр (кесип салуу чеги) терс плазманын пулдарынын сигналынын бөлүштүрүлүшүн эске алуу менен белгилениши мүмкүн, мисалы, (орточо аныктала турган ОПкр (кесип салуу чеги) + 3 стандарттык четтөөлөр)) плазманын терс пулунун үлгүлөрүнүн сигналынын жана адатта жеке донацияларды баалоодо ОПкр (кесип салуу чеги) пайызы катары көрсөтүлөт. Пулду кесип салуу чеги (пулдун ОПкр) жеке донацияларынан ОПкр (кесип салуу чегинен) ашпашы керек.
19.	Практикалык мааниде алганда, бул, эгерде бириктирилген үлгүлөр үчүн ОПкр (кесип салуу чеги) катары боз зонанын мааниси колдонулса, плазма пулунда гепатит В вирусунун үстүркү антигенин (HBsAg) аныктоо үчүн бирдей боз зонанын мааниси жана кайталап тестирлөөдө (тастыктоо стратегиясы ушул главанын 4.5-бөлүкчөсүндө сыпатталды) колдонулушу керек дегенди билдирет. 

3.2.	Аналитикалык ыкманын туруктуулугу (робастность).
20.	Биологиялык же биохимиялык реагенттер колдонулган бардык ыкмалар топтомдордун сериясынан сериясына чейин колдонулган реагенттердин олуттуу өзгөрмөлүүлүгү менен мүнөздөлгөндүктөн жана айлана-чөйрө шарттарынин таасирине дуушар болгон аналитикалык ыкманын туруктуулугу (робастность) бааланышы керек. Сыноо жүргүзүлгөнгө чейин плазма пулунун үлгүлөрү жана аларды сактоо менен жүгүртүүгө өзгөчө көңүл бурулушу керек. 

3.3.	Ички сериялар жана сериялар аралык өзгөрүүчүлүк
(кайталануучулук жана орто аралык прецизиондуулук)
21. Сапаттуу иммунологиялык анализдер ал белгилүү бир ОПкр (кесип салуу чеги) менен салыштырылган сандык сигналды түзөт. Плазманын пулуна түшкөн жалган терс үлгүлөр плазманын донациялары бириккен учурда катуу аралаштырылгандыктан төмөн аналитикалык сигналдарды бериши мүмкүн. Реагенттер топтомдорунун сериялар ортосундагы (анын ичинде көзөмөлдөө үлгүлөрүнүн) вариациясы жыйынтыктарга олуттуу таасирин тийгизиши мүмкүн жана ал Өндүрүштүк практика эрежелеринин I бөлүгүнүн 6.21 жана 6.22-бөлүкчөлөрүндө жана МС ISO/IEC 17025-2019 мамлекеттер аралык стандартында каралгандай контролдонууга тийиш. 
22. Реагенттердин конкреттүү бир топтомун колдонуу учурунда туруктуулук (робастность), (мисалы, алар үчүн өндүрүүчү жана мүчө мамлекеттин ыйгарым укуктуу органы (эксперттик уюму) тарабынан терс натыйжалар алынган пулдардын үлгүлөрү, гепатит В вирусунун үстүркү антигенинин (HBsAg) төмөн камтылган мааниси менен көз карандысыз оң үлгүсү (мисалы, алсыз оң контролдоо) жана эл аралык бирдиктерде калибрленген (ЭК) стандарттык үлгүдөгү аралаштырмалар серияларынын плазмасынын типтүү пулунун жардамы менен жаңы даярдалган)) плазманын пулунун репрезентативдик же стандарттык терс үлгүлөрүнүн панелин колдонуу менен тастыкталышы керек. 
23.	Изилдөөдө төмөнкүлөр бааланышы керек:
көз карандысыз 6 тестирлөөдө (сериялар ортосундагы өзгөрмөлүүлүк) тактык (прецизионность) (анын ичинде айлана-чөйрөнүн шарттарын, ар кандай жабдууларды өзгөртүү, жана, эгер колдонууга болсо, реагенттердин топтомдорун бирден ашык сериясын (эгер андайы болсо) колдонуу));
бир аналитикалык цикл үчүн кеминде 6 начар оң көзөмөлдөөнүн (гепатит В вирусунун (HBsAg) үстүркү антигенинин төмөн камтылышы менен) (ички сериялык өзгөрмөлүүлүктүн) кайталануучулугу. Ички сериялык өзгөрмөлүүлүктүн пайыз менен коэффициенти (CV) катары көрсөтүлүшү мүмкүн (же конкреттүү колдонулган  топтомунун (S/СЧ) ОПкр (кесип салуу чеги) стандарттык четтөөсүнө (СЧ) карата начар оң үлгүдөгү сигналдын (S) катышы катары)). 

3.4.	 Үлгү даярдоонун таасири (үлгү даярдоо)
24.	Гепатит В вирусунун үстүркү антигени (HBsAg) плазманын бардык (көбүнчө вакцинацияланган донорлордон) пулунда ага карата антителолор менен топтомдун пайда болушуна байланыштуу аныкталбай (маскировкаланып) калышы мүмкүн. Комплекстин пайда болушу убакытка, температурага жана гепатит В вирусунун үстүркү антигенине (HBsAg) карата антителолордун концентрациясына жараша болот. Фракциялоо температурасында бириктирилген плазмада иммундук комплекстердин түзүлүшү бул өтө жай процесс (болжол менен 3-4 күндүн ичинде сигналдын 50% жоголот), ошондуктан, жалган терс натыйжаларды болтурбоо үчүн үлгүлөр алынган учурдан тартып аларды тоңдуруу мезгилине чейинки убакытта, ошондой эле эриткен учурдан тартып сыноо башталганга чейин минималдаштыруу керек. Ушул эле себептен улам кайталап сыноо (тастыктоо) үчүн түздөн түз анализ жүргүзүүнүн алдында эриген үлгүлөрдү колдонуу керек.

3.5.	Аналитикалык ыкманы аныктоонун чеги
25.	Плазма пулунун ОПкр (кесип салуу чеги) маанилерин пайдалануу менен аналитикалык ыкманы аныктоонун чегин аныктоо эл аралык бирдиктерде калибрленген жана гепатит В вирусунун үстүркү антигенине (HBsAg) (мисалы, жеке донорлор же 10 жеке донациялардан алынган пул) антителолорду камтыбаган плазма пулу менен суюлтулган стандарттуу үлгүнү колдонуу менен жүргүзүлүүгө тийиш. Мындай ыкма алар жалпы спецификацияда белгиленгенден кыйла төмөн минималдуу талаптарды аныктоонун аналитикалык ыкмасынын жалпы аныктоосунун чегин камсыздайт.
26.	Гепатит В вирусунун үстүркү антигенине (HBsAg) карата антителолорду камтыган матрицанын таасири, гепатит В вирусунун үстүркү антигенине (HBsAg) антителолорду камтыган жана камтыбаган матрицаны суюлтуу үчүн колдонуу менен оң үлгүнү титрлөөнүн натыйжаларын салыштыруу учурунда бааланышы керек. Мүмкүн болушунча плазманын типтүү пулун алуу үчүн донацияларды аралаштыруу мезгилинен тартып плазманын пулунун үлгүлөрүн тандап алуу мезгилине чейин, ошондой эле гепатит В вирусунун үстүркү антигенине (HBsAg) антителолордун, температуранын жана суюлтуу жол-жобосунун концентрациясынын таасиринен көз карандылыгына жараша орто аралык убакыт үчүн эң начар сценарий шарттарын моделдештирүү керек.

4.	Кандын плазмасынын пулдарынын сапатын камсыз кылуу
4.1.	Плазманын пулдарын тестирлөөнүн стандарттык операциялык жол-жоболору
27.	Тестирлөө жол-жоболору өзүнө минимум төмөнкү операциияларды камтыган стандарттык операциялык жол-жободо (СОЖ) толук баяндалышы керек:
үлгүлөрдү сактоонун жана алуунун шарттары;
үлгүлөрдү даярдоо (мисалы, «тоңдуруу/эритүү» цикли, аралаштыруу, суюлтуу);
      колдонулган жабдуулардын жана реагенттердин топтомдорунун сыпаттамасы;
инкубациянын шарттары (анын ичинде реагенттердин топтомдорун пайдалануу же өндүрүүчүнүн спецификациясы боюнча нускамаларга ылайык убакыт жана температура боюнча жол берилген чектер);
эсептөөнүн толук формуласы жана натыйжаларды интерпретациялоо;
өзүнчө анализ үчүн натыйжалардын негиздүүлүгүнүн (алгылыктуулугунун) критерийлери;
кайталап тестирлөө жүргүзүүнүн шарттары;
тастыктоочу жол-жоболорго шилтеме (эгер колдонууга болсо). 

4.2.	Реагенттердин топтомдорун көзөмөлдөө үлгүлөрү
28.	Колдонуу боюнча нускамага ылайык ар бир анализге реагенттердин топтомдорунун туура иштешин камсыз кылуу жана тастыктоо үчүн кандын дары-дармек каражатын өндүрүүчүнүн көзөмөлдүк үлгүлөрү киргизилиши керек. Сыноонун шарттары өзгөргөн учурда натыйжалардын валидациялоо критерийлери так аныкталышы жана документтештирилиши керек.

4.3.	Реагенттердин топтомдорун көз карандысыз (ички лабораториялык) көзөмөлдөө.
Реагенттердин көптөгөн коммерциялык топтомдору оң көзөмөлдөөсү аналиттин жогорку концентрациясы менен мүнөздөлөт, бул контаминирленген үлгүлөрдөгү антигендин төмөн концентрациясында корутунду чыгарууга мүмкүндүк бербейт. Мындан тышкары, бардык биологиялык реагенттер сыяктуу эле, ушул көзөмөлдүк үлгүлөрдүн активдүүлүгү сериялардын ортосунда өзгөрүп турат. Ушуга байланыштуу натыйжаларга мониторинг жүргүзүү үчүн төмөнкү мааниси менен гепатит В вирусунун үстүркү антигенинин (HBsAg) (анализдин тиешелүү диапазону, мисалы, бир донациядан ОПкр (кесип салуу чеги) 2-3 эсе көп) көз карандысыз оң көзөмөлдөөсүн ар бир тестирлөөгө киргизүү керек. 
30. Мындан тышкары, реагент топтомдорунун ар бир сериясы алар үчүн тиешелүү эл аралык стандарттарга (эл аралык стандарттык үлгүлөрдү колдонуу менен аттестацияланган стандарттык үлгүлөр) карата байкоо жүргүзүүгө мүмкүн болгон стандарттык панелдерди жана стандарттык үлгүлөрдү пайдалануу менен сезгичтикке жана спецификасына карата сапаттын көрсөткүчтөрүнүн шайкештигине кириш көзөмөлдөө жол-жобосуна дуушар болушу керек. Эл аралык стандарттык үлгүлөрү жок болгон учурда фармакопеялык стандарттык үлгүлөр, ал эми алар жок болгон учурда - белгиленген тартипте аттестацияланган ишкананын стандарттык үлгүлөрү колдонулушу мүмкүн. 

4.4.	 Иммунноанализдин валидациялоо жол-жоболорун аткаруучу лабораториянын квалификациясын текшерүү (тастыктоо).
31.	Сапатты тышкы көзөмөлдөө программаларына (лабораториялар аралык салыштырылуучу изилдөөлөргө) лабораториянын туруктуу катышуусу ал топтомдордун аналитикалык сезгичтигин баалоо үчүн лабораториянын кесиптик компетенттүүлүгүн тастыктоо максатында реактивдүүлүгү төмөн жөндөмдүүлүгү менен өзүнө үлгүлөрдү тестирлөөнү камтуусу милдеттүү болуп саналат.

4.5.	 Жыйынтыктарды тастыктоо стратегиясы
32.	Плазманы өндүрүүчү баштапкы оң натыйжаларды тастыктоонун валидирленген стратегиясына ээ болушу керек. Плазманын пулу гепатит В вирусунун үстүркү антигенин (HBsAg) камтуусу боюнча, эгерде алгачкы активдүү үлгүнүн аликвотасы эки жолу кайталанган кайталап сыноо жүргүзүүдө терс натыйжа берсе, терс деп эсептелиши мүмкүн. Эгерде, биринчи тестирлөө (альтернативдүү сыноо, нейтралдаштыруу агенттин катышуусунда нейтралдаштыруу) учурунда антителолордон айырмаланган антителолор менен валидацияланган серологиялык ыкманы кайталап сыноо үчүн колдонуу учурунда башкасы далилденбесе, үлгү оң деп эсептелиши керек. 
33.	Нейтралдаштыруу тестинде гепатит В вирусунун үстүркү антигенинин (HBsAg) бар экендигин тастыктоо үчүн ар дайым баштапкы реактивдүү (оң) үлгүлөрдү колдонуу керек. Нейтралдаштыруу тести нейтралдаштырылган үлгүгө (гепатит В вирусунун үстүркү антигенине (HBsAg)) кошумча антителолорду кошуу менен инкубацияланган) салыштырмалуу антителолорду нейтралдаштыруунун натыйжасы пулда мурдатан эле бар экенин (өзүн-өзү нейтралдаштыруу) эске алуу менен плазма пулунун үлгүлөрү үчүн валидацияланышы керек.
34.	Гепатит В вирусунун үстүркү антигенинин (HBsAg) кандын плазмасында нуклеин кислотасынын төмөн же аныкталбаган мааниси менен донорлордо болушу мүмкүн, ошондуктан нуклеин кислоталарды амплификациялоо техникасын (NAT) тастыктоочу тест катары кароого болбойт, анткени реакциянын полимераздык чынжырынын терс натыйжасы серологиялык изилдөөнүн натыйжасында алынган оң натыйжаны жокко чыгара албайт. Башка жагынан алганда, реакциянын полимераздык чынжырынын оң натыйжалары контаминациянын серологиялык аныктоосун тастыкташы мүмкүн. 

23-глава. Плазманын пулдарында адамдын иммунодефицит вирусуна карата антителолорду аныктоо үчүн иммуноанализдин валидациясы
1. Жалпы жоболор
1.	Ушул глава кан препараттарынын каттоо досьелерин экспертизалоо учурунда плазма пулдарында ВИЧ-1 жана ВИЧ-2ге карата антителолорду аныктоонун аналитикалык ыкмаларын валидациялоодо мүмкүн болуучу каталарды четтетүү максатында иштелип чыккан. Катталган күбөлүктүн ээлери жана плазманын негизги досьесинин ээлери ушул главага ылайык өздөрүнүн плазма пулун тестирлөө ыкмаларынын валидациясын кайра карап чыгышы керек. Ушул главада сыпатталган валидациянын негизги аспектилери мурда ыйгарым укуктуу органдары тарабынан баалоосу алынса, өндүрүүчү тарабынан аткарылган  валидацияга шайкеш келсе, иммуноанализди андан ары валидациялоо талап кылынбайт. Болбосо, плазма пулунун сапатын баалоо ыкмасы ушул главага ылайык валидацияланышы керек, бул тууралуу плазма жөнүндө документация жаңыланган учурда билдирилүүгө тийиш.
2.	ВИЧ-1 жана ВИЧ-2 антителолорун аныктоо үчүн иммуноанализ ыкмалары фракциялоо үчүн плазма пулунда ВИЧ-1 жана ВИЧ-2 карата антителолордун бар-жоктугуна карата сапаттуу тесттер болуп саналат. Валидацияга карата жалпы талаптар Аналитикалык ыкмаларды валидациялоо боюнча жетектөөдө жана Бирликтин Фармакопеясында, ал эми ал жок болгон учурда - мүчө мамлекеттердин фармакопеяларында баяндалган. 
3.	Колдонулган тест маанисинин акыркы чегинин тести болушу керек. Аналитикалык ыкмаларды валидациялоо боюнча жетектөөгө ылайык, аныктоонун чеги жана спецификалуулугу мазмунду маанисинин акыркы чегине аналитикалык ыкманы валидациялоо учурунда өтө маанилүү болуп саналат. Бирок, алар жекече тартипте каралуучу жана аналитикалык ыкманын туруктуулугун (робастности) баалоо учурунда тастыктала турган өзгөчөлүктөр бар. 
4.	Плазманын пулун тестирлөө үчүн сезгичтиктин жана өзгөчөлүк боюнча ВИЧ-1 жана ВИЧ-2 антителолорунун тестин колдонуу талап кылынат. 
5.	Ушул Эрежелердин 6 жана 19-главаларына ылайык сыноонун сезгичтиги көрсөтүлүүгө тийиш.
6.	Плазманы тестирлөө же бириктирүү учурунда каталардын алдын алуу максатында плазма пулунун өлчөмүнө карата тесттин сезгичтигин аныктоо зарыл. 
7.	Эл аралык стандарттагы (референс) материалдарды колдонуу зарыл. Коммерциялык реагент топтомдорун колдонууга жол берилет.
8.	Өндүрүштүк практика эрежелерине жана МС ISO/IEC 17025-2019 мамлекеттер аралык стандартына ылайык, курч реагенттер (реагенттер топтомдору) плазма пулун өндүрүүчү тарабынан көзөмөлдөнүшү керек. 
9.	Иммуноанализди валидациялоо учурунда, жок дегенде төмөнкү валидациялык мүнөздөмөлөрдү аныктоо керек:
спецификалуулук - башка компоненттер бар болсо ВИЧ-1 жана ВИЧ-2ге карата антителолорду так аныктоо жөндөмдүүлүгү;
аналитикалык ыкманы аныктоонун чеги – аны аныкталышы мүмкүн болгон үлгүдөгү аналиттин минималдуу саны, бирок так маани катары сандык аныктоосу милдеттүү эмес.
ВИЧ-1 жана ВИЧ-2ге карата антителолорго плазма пулун тестирлөө жүргүзүү учурунда аныктоо чеги жакшы мүнөздөлгөн оң үлгүнүн акыркы суюлтулушу катары көрсөтүлөт;
аналитикалык ыкманын туруктуулугу (робастность), ал ыкманын параметрлеринин атайын кичинекей өзгөрүшүнө анын сезгич болуп калуу жөндөмдүүлүгүнүн чарасы болуп саналат жана ушул ыкма туура аткарылган учурда  анын ишенимдүүлүгүн күбөлөндүрөт. 
10.	Жеке донациялардагы ВИЧ-1 жана ВИЧ-2ге карата антителолорду аныктоо үчүн арналган реагенттердин топтомдору Медициналык багыттагы буюмдардын коопсуздугунун жана натыйжалуулугунун жалпы талаптарына шайкеш келиши керек жана атайын белгиси менен маркировкасы болушу керек. Реагенттердин көрсөтүлгөн топтомдору жеке донацияларды тестирлөө үчүн валидацияланган. Плазма пулун тестирлөө үчүн мындай топтомдорду колдонуу аларды пайдалануунун болжолдуу жаатында өзгөртүү болуп саналат жана реагенттердин топтомдору өндүрүүчү тарабынан валидирленбеген болуп эсептелет. Ушуга байланыштуу кандын плазмасын тестирлөө үчүн тандалып алынган топтомдорду колдонуу мүмкүнчүлүгү тиешелүү валидация менен тастыкталууга тийиш. Эгерде атайын белги менен белгиленбеген реагенттердин топтомдору плазма пулун тестирлөө үчүн пайдаланылса, плазма пулун сыноо үчүн реагент топтомдорун колдонуунун валидациясына кошумчалап, алардын атайын белги менен белгиленген, же алар жок болсо - мүчө мамлекеттердин мыйзамдарына ылайык катталган реагенттер топтомдору менен жеке донацияларды тестирлөө үчүн топтомдордун сапатына алардын эквиваленттүүлүгү далилдениши керек.
11.	Медициналык багыттагы буюмдардын коопсуздугуна жана натыйжалуулугуна карата жалпы талаптар, ошондой эле аларды атайын белги менен белгилөөгө жана аларга карата эксплуатациялоо документтерине талаптар реагенттер топтомдорунун сезгичтигине карата минималдуу талаптарды аныктайт жана бейтаптын кан плазмасынын үлгүлөрүнүн кеңири спектринин спецификасынын тастыкталышын талап кылат. Бирок, бул валидацияга карата ушул ыкма плазма пулун тестирлөө үчүн милдеттүү болуп саналбайт, анткени алар туура эмес жооп бериши мүмкүн (мисалы, аутоиммундук же кайчылаш-реактивдүү инфекциялык оорулары бар донорлор) эреже боюнча көбүнчө донорлорду тандоо эрежелери менен алып салынат. Мындан тышкары, спецификалык эмес интерферлөөчү факторлор плазманын пулунда суюлтулат.
12.	Плазма пулунун серологиялык изилдөөсү жеке скринингдин алкагында аныкталбаган жеке серопозитивдүү донорлордун бардык контаминациясын аныктоого жөндөмсүз. ВИЧ-1 жана ВИЧ-2ге карата антителолор бир аныкталган аналит болуп саналбайт, алардын жогорку генетикалык өзгөргүчтүккө ээ болгон вируска жеке гуморалдык иммундук жооптун суммардык реактивдүүлүгү катары мүнөздөлүшү мүмкүн. Атап айтканда, инфекциянын алгачкы стадияларында алынган үлгүлөр төмөн кинетикалык суюлтуу менен төмөн аффиндик антителолорду камтыйт. Тактап айтканда, плазма пулунун серологиялык экспертизасынын вирустук коопсуздугун камсыз кылуу үчүн тестирлөө катары эмес, Өндүрүштүк практика эрежелерин бузууларды аныктоонун ыкмасы катары каралышы керек.
13.	Ушул  главада ВИЧ-1 жана ВИЧ-2ге карата антителолор менен плазма пулунун контаминациясын баалоо максатында иммуноанализ (сапаттуу тест) үчүн реагенттердин коммерциялык топтомдорун тандоо жана валидациялоого карата ыкмалары сыптатталат.

2.	Реагенттердин топтомун тандоо
14.	Анализ үчүн колдонула турган реагенттердин коммерциялык топтомдору өндүрүүчү тарабынан жеке донацияларды тестирлөө үчүн гана валидацияланат. Плазма пулун сыноо үчүн  реагенттердин топтомун тандоо көп суюлтулганда керектүү сезгичтикти камсыз кылуу үчүн реагенттердин топтомунун жогорку аналитикалык сезгичтигинен негизделиши керек. Алдын ала тандоо критерийи катары жакшы мүнөздөлгөн үлгүнүн (мисалы, коммерциялык жумушчу стандарты) акыркы суюлтуунун салыштырмалуу титрлери салыштырылышы керек. 
15.	Көпчүлүк учурларда, реагент топтомдорун колдонуу боюнча өндүрүүчүнүн көрсөтмөлөрү плазма пулун сыноо үчүн жарактуу. 
16.	Реагент топтомдорун колдонуу боюнча нускамадагы ар кандай өзгөртүүлөр плазма пулун сыноо үчүн арналган реагент топтомдордун валидациясына киргизилиши керек.
17.	Белгилүү бир реагент топтомдорун өндүрүүчүнүн баалоо критерийлери плазма пулунун үлгүлөрү үчүн ушул главанын 
3.1-бөлүмчөсүндө жана ушул главанын 4-бөлүгүндө көрсөтүлгөндөй плазма пулдарына кирген валидациянын маалыматтарына ылайык плазма пулунун сыноосуна көнүктүрүлүшү мүмкүн. 

3.	Валидация
3.1.	Плазма пулунун үлгүлөрү үчүн (ОПкр (кесип салуу чеги)) курч оптикалык жыштыгынын спецификалуулугу жана аныктамасы
18.	Коммерциялык топтомдор үчүн курч оптикалык жыштыгынын (мындан ары - (ОПкр (кесип салуу чеги)) мааниси өндүрүүчү тарабынан жеке донорлорду сыноолордун натыйжаларынын негизинде оң жана терс сыноолордун натыйжаларын бөлүү үчүн белгиленет жана сезгичтик менен өзгөчөлүктүн ортосундагы байланышуу шарттарында компромисс болуп саналат. Көптөгөн реагент топтомун өндүрүүчүлөр, ошондой эле реагент топтомунун фонунан жогору, бирок ОПкр (кесип салуу чеги) төмөн үлгүлөрдү аныктаган «боз зонанын кесип салуу чегин» идентификациялашат. Мындай үлгүлөрдү оң катары тестирлөөнү кайталоо керек.
19.	Плазма пулун тестирлөөнүн тажрыйбасынын негизинде плазма пулунун үлгүлөрү үчүн төмөн ОПкр (кесип салуу чеги) маанисин пайдалануу жеке донорлордун өзгөчө эмес факторлорунун, алар фракциялоо үчүн кан плазмасын алууда аларды суюлтууга мүмкүн болуучу таасирин эске алуу менен каралышы керек. Төмөн ОПкр (кесип салуу чеги) маанисин колдонуу анализдердин аналитикалык сезгичтигин жогорулатат жана плазма пулундагы бир оң үлгүлөрдү аныктоого жардам берет. Реагент топтомдорун өндүрүүчү белгилеген «боз зонаны» колдонууга жол берилет. Альтернативдүү түрдө, ОПкр (кесип салуу чеги) чеги терс плазма пулдарынын сигнал бөлүштүрүлүшүн эске алуу менен белгилениши мүмкүн, мисалы, терс пулдун үлгүсүнүн сигналынын кесип салуу чегине (орточо деп аныкталган ОПкр + 3 стандарттык четтөөлөр) катышынын орточо мааниси катары жана адатта жеке донациялардын ОПкр (кесип салуу чеги) пайызы катары көрсөтүлөт. Плазма пулунун чеги (ОПкр пулу) жеке донациялардын ОПкр (кесип салуу чеги) чегинен ашпашы керек. 
20.	Практикалык мааниде бул, эгерде боз зонасы бириктирилген үлгүлөр үчүн ОПкр (кесип салуу чеги) катары колдонулса, плазма пулунда ВИЧ-1 жана ВИЧ-2ге антителолорду аныктоо үчүн баштапкы жана кайталанган тестирлөөдө (валидация стратегиясы ушул главанын 4.5-бөлүкчөсүндө сыпатталды) бирдей боз зонанын мааниси колдонулушу керек дегенди билдирет. 


3.2.	Аналитикалык ыкманын туруктуулугу (робастность)
21.	Аналитикалык ыкманын туруктуулугу (робастность) тастыкталышы керек, анткени биологиялык же биохимиялык реагенттерди колдонгон бардык ыкмалар сериядан серияга чейин колдонулган реагенттердин олуттуу өзгөрмөлүүлүгү менен мүнөздөлөт жана айлана-чөйрөнүн шарттарынын таасирине дуушар болот.
 
2.3. Ички сериялар жана сериялар аралык өзгөргүчтүк
(кайталануучулук жана орто аралык тактык (прецизионность))
22.	Сапаттык иммуноанализдер белгилүү бир кадамда белгиленген ОПкр (кесип салуу чеги) менен салыштырылган сандык сигналды жаратат. Плазманы бириктирүүдө позитивдүү үлгүлөр плазма донорлору топтолгондо жогорку суюлтуудан улам төмөн аналитикалык сигналдарды бериши мүмкүн. Реагенттер топтомунун (анын ичинде көзөмөлдөө үлгүлөрү) жүгүртүүсүнүн ортосундагы өзгөрмөлүүлүгү натыйжаларга олуттуу таасирин тийгизиши мүмкүн жана Өндүрүштүк практика эрежелеринин I бөлүгүнүн 6.21 жана 6.22-бөлүкчөлөрүндө жана МС ISO/IEC 17025-2019 мамлекеттер аралык стандартында каралгандай көзөмөлдөнүүгө тийиш.
23.	Реагенттердин конкреттүү топтомун колдонууда туруктуулук (робастность) плазма пулунун репрезентативдик (стандарттык) терс үлгүлөрүнүн панели (мисалы, өндүрүшчү жана ыйгарым укуктуу орган тарабынан терс натыйжалар алынган плазма пулдарынын үлгүлөрү) аркылуу мүчө-мамлекеттин органы (эксперттик уюму), көз карандысыз оң үлгүдөгү ВИЧ-1 жана ВИЧ-2ге карата антителолордун аздыгы (мисалы, ушул главанын 30-пунктунда сыпатталган начар оң көзөмөлдөө) тастыкталууга тийиш.
24.	Изилдөөдө төмөнкүлөр бааланышы керек:
көз карандысыз 6 тестирлөөдө (сериялар ортосундагы өзгөрмөлүүлүк) тактык (прецизионность) (анын ичинде айлана-чөйрөнүн шарттарын, ар кандай жабдууларды өзгртүү, жана, эгер колдонууга болсо, реагенттердин топтомдорун бирден ашык сериясын (эгер андайы болсо) колдонуу));
бир аналитикалык цикл үчүн кеминде 6 начар оң көзөмөлдөөнүн (гепатит В вирусунун (HBsAg) үстүркү антигенинин төмөн камтылышы менен) (ички сериялык өзгөрмөлүүлүктүн) кайталануучулугу. Ички сериялык өзгөрмөлүүлүктүн пайыз менен коэффициенти (CV) катары (же конкреттүү колдонулган  топтомунун (S/СЧ) ОПкр (кесип салуу чеги) стандарттык четтөөсүнө (СЧ) карата начар оң үлгүдөгү сигналдын (S) катышы катары)) көрсөтүлүшү мүмкүн. 


3.4.	Аныктоонун чеги
25.	ВИЧ-1 жана ВИЧ-2ге карата антителолордун эл аралык эталондук стандарты жок болгондуктан жана бул антителолор спецификалык талдануучу (зат) болбогондуктан, аныктоо чеги (сезгичтиктин чегинде суюлтуу) кан плазмасы алынган тиешелүү аймактагы эпидемиологиялык кырдаалды эске алуу менен антителолордун ар кандай түрлөрүн жана топторун чагылдырган оң үлгүлөрдүн панели плазманы өндүрүүчү тарабынан белгилениши керек. Кадимки донордук скринингдин тастыкталган оң үлгүлөрү, эгерде панелдеги үлгүлөр негизги генотиптерди көрсөтсө, кошумча мүнөздөмөсүз репрезентативдик үлгүлөр катары каралышы мүмкүн.
26.	ВИЧ-1 жана ВИЧ-2ге карата антителолордун көз карандысыз референстик материалды табуу чеги боюнча маалыматтардын салыштырылышын жеңилдетүү үчүн материал жеткиликтүү болоору менен панелге киргизилиши керек.
27.	Панел ВИЧ-1 жана ВИЧ-2ге карата антителолору үчүн терс плазма пулундагы оң үлгүлөрдүн сериялык эритмелерин билдирет. Эң жакшы жана эң начар сценарийлерди имитациялоо үчүн суюлтуу сериясын даярдоодо типтүү плазма пулундагы донорлордун минималдуу жана максималдуу мүмкүн болгон санын эске алуу керек. Натыйжалар акыркы суюлтуунун титринде көрсөтүлөт.

4.	Плазманын пулунун сапатын камсыз кылуу
4.1.	Плазманын пулдарын сыноо үчүн стандарттык операциялык жол-жоболор
28.	Сыноо жол-жоболору өзүнө жок дегенде төмөнкү операцияларды камтыган стандарттык операциялык жол-жободо (СОЖ) толук баяндалышы керек:
үлгүлөрдү сактоонун жана алуунун шарттары;
үлгүлөрдү даярдоо (мисалы, «тоңдуруу/эритүү» цикли, аралаштыруу, суюлтуу);
      колдонулган жабдуулардын жана реагенттердин топтомдорунун сыпаттамасы;
инкубациялоо шарттары (анын ичинде реагенттердин топтомдорун пайдалануу же өндүрүүчүнүн спецификациясы боюнча нускамаларга ылайык убакыт жана температура боюнча жол берилген чектер);
эсептөөнүн толук формуласы жана натыйжаларды интерпретациялоо;
өзүнчө анализ үчүн натыйжалардын негиздүүлүгүнүн (алгылыктуулугунун) критерийлери;
кайталап тестирлөөнү жүргүзүүнүн шарттары;
тастыктоочу жол-жоболорго шилтеме (эгер колдонууга болсо). 

4.2.	Реагенттер топтомунун көзөмөлдөө үлгүлөрү
29.	Колдонуу боюнча нускамага ылайык ар бир анализге реагенттердин топтомдорунун туура иштешин камсыз кылуу жана тастыктоо үчүн кандын дары-дармек каражатын өндүрүүчүнүн көзөмөлдүк үлгүлөрү киргизилиши керек. Сыноонун шарттары өзгөргөн учурда натыйжалардын валидациялоо критерийлери так аныкталышы жана документтештирилиши керек.

4.3.	Реагенттер топтомунун көз карандысыз (ички лабораториялык) көзөмөлдөөсү
30.	Реагенттердин көптөгөн коммерциялык топтомдорунун оң көзөмөлдөөсү аналиттин жогорку концентрациясы менен мүнөздөлөт, бул контаминирленген үлгүлөрдөгү антигендин төмөн концентрациясында корутунду чыгарууга мүмкүндүк бербейт. Мындан тышкары, бардык биологиялык реагенттер сыяктуу эле, ушул көзөмөлдөөдөгү үлгүлөрдүн активдүүлүгү сериялардын ортосунда өзгөрүп турат. Ушуга байланыштуу натыйжаларга мониторинг жүргүзүү үчүн төмөнкү мааниси менен гепатит В вирусунун (HBsAg) үстүркү антигенинин (анализдин тиешелүү диапазону, мисалы, бир донациядан ОПкр (кесип салуу чеги) 2-3 эсе көп) көз карандысыз оң көзөмөлдөөсүн ар бир тестирлөөгө киргизүү керек. 
31.	Мындан тышкары, реагент топтомдорунун ар бир сериясы алар үчүн тиешелүү эл аралык стандарттарга (эл аралык стандарттык үлгүлөрдү колдонуу менен аттестацияланган стандарттык үлгүлөр) карата байкоо жүргүзүүгө мүмкүн болгон стандарттык панелдерди жана стандарттык үлгүлөрдү пайдалануу менен сезгичтикке жана спецификасына карата сапаттын көрсөткүчтөрүнүн шайкештигине кириш көзөмөлдөө жол-жобосуна дуушар болушу керек. Эл аралык стандарттык үлгүлөрү жок болгон учурда фармакопеялык стандарттык үлгүлөр, ал эми алар жок болгон учурда - белгиленген тартипте аттестацияланган ишкананын стандарттык үлгүлөрү колдонулушу мүмкүн. 

4.4.	Иммунноанализдин валидациялоо жол-жоболорун аткаруучу лабораториянын квалификациясын текшерүү (тастыктоо).
32.	Сапатты тышкы көзөмөлдөө программаларына (лабораториялар аралык салыштырылуучу изилдөөлөргө) лабораториянын туруктуу катышуусу ал топтомдордун аналитикалык сезгичтигин баалоо үчүн лабораториянын кесиптик компетенттүүлүгүн тастыктоо максатында реактивдүүлүгү төмөн жөндөмдүүлүгү менен өзүнө үлгүлөрдү тестирлөөнү камтуусу милдеттүү болуп саналат.

5.	Тестирлөөнүн жыйынтыктарын тастыктоо стратегиясы
33.	Плазманы өндүрүүчү баштапкы оң натыйжаларды тастыктоонун валидирленген стратегиясына ээ болушу керек. Плазманын пулу гепатит В вирусунун (HBsAg) үстүркү антигенин камтуусу боюнча, эгерде алгачкы активдүү үлгүнүн аликвотасы эки жолу кайталанган кайталап сыноо жүргүзүүдө терс натыйжа берсе, терс деп эсептелиши мүмкүн. Эгерде, биринчи тестирлөө (альтернативдүү сыноо, нейтралдаштыруу агенттин 


[bookmark: _GoBack]катышуусунда нейтралдаштыруу) учурунда антителолордон айырмаланган антителолор менен валидацияланган серологиялык ыкманы кайталап сыноо үчүн колдонуу учурунда башкасы далилденбесе, үлгү оң деп эсептелиши керек. 
34. Бардык кайталанган оң реакциялар альтернативалуу ыкма менен тастыкталууга тийиш. Эгерде тастыктоочу тест катары иммуноблот колдонулса, интерпретация критерийлери кылдат иштелип чыгышы керек, анткени жогорку суюлтууларда жогорку спецификалык (же ENV) тилкелерди аныктоо кыйын, ал эми пулдун үлгүсүндө 24 жана 40 кД аймагындагы спецификалык эмес тилкелерди аныктоого болот. Ошондуктан, иммуноблоттун оң натыйжалары алгач оң натыйжаны тастыктоо үчүн колдонулушу мүмкүн. Терс иммуноблоттун натыйжасы алынганда анын келип чыгышын (себептерин) талдоо жана ал тууралуу маалыматты плазманын негизги досьесинде көрсөтүү керек.
35. ВИЧ-1 жана ВИЧ-2 антителолору плазмадагы нуклеин кислотасынын аз же аныкталбаган донорлорунда болушу мүмкүн болгондуктан, нуклеин кислотасын күчөтүү ыкмасы (полимераздык чынжыр реакциясы) тастыктоочу тест катары каралбашы керек, анткени полимераздык чынжыр реакциясынын терс натыйжасы оң серологиялык натыйжаны жокко чыгара албайт. Экинчи жагынан, полимераздык чынжыр реакциясынын оң натыйжалары контаминациянын серологиялык табылышын тастыктай алат».

_________________
